މާލެއިން ބޭރުން ފުރަތަމަ ފަހަރަށް އުކުޅުވަޅު ހުޅު ބަދަލުކުރުމުގެ އޮޕަރޭޝަނެއް ކޮށްފި މާލެއިން ބޭރުން ފުރަތަމަ ފަހަރަށް އުކުޅުވަޅު ހުޅު ބަދަލުކުރުމުގެ އޮޕަރޭޝަނެއް ކޮށްފި\nމާލެއިން ބޭރުން ފުރަތަމަ ފަހަރަށް އުކުޅުވަޅު ހުޅު ބަދަލުކުރުމުގެ އޮޕަރޭޝަނެއް ކޮށްފި\nޑޮކްޓަރުންގެ ޓީމް- ފޮޓޯ: ޕީއެސްއެމް ނިއުސް\nއަތޮޅުތެރޭގެ ރަށެއްގައި އުކުޅުވަޅު ހުޅު ބަދަލުކުރުމުގެ އޮޕަރޭޝަނެއް ކާމިޔާބު ކަމާއި އެކުގައިކޮށް ނިންމާލައިފިއެވެ. ދިވެހި ޑޮކްޓަރުންގެ ޓީމަކުން ކުރި މި އޮޕަރޭޝަނަކީ މާލެއިން ބޭރުން، ރާއްޖޭގެ ރަށެއްގައި ފުރަތަމަ ފަހަރަށް ކުރި އޮޕަރޭޝަނެކެވެ. މި އޮޕަރޭޝަން ކޮށްފައިވަނީ އައްޑޫ ސިޓީ ހިތަދޫ ރީޖަނަލް ހޮސްޕިޓަލުގައެވެ.\nއައްޑޫ ސިޓީ ރީޖަނަލް ހޮސްޕިޓަލް (އެޗްއާރްއެޗް)އަކީ މީގެކުރިންވެސް ކަށީގެ ބޮޑެތި އޮޕަރޭޝަންތަކެއް ކޮށްފައިވާ ހޮސްޕިޓަލެކެވެ. އަތޮޅު ތެރޭގައި ފުރަތަމަ ފަހަރަށް ކުރެވުނު ހުޅު ބަދަލުކުރުމުގެ އޮޕަރޭޝަންވެސް ކޮށްފައިވަނީ މި ހޮސްޕިޓަލުގައެވެ. އެ އޮޕަރޭޝަން ކުރެވިފައިވަނީ 2018 ވަނަ އަހަރުގެ އޮކްޓޫބަރު މަހުގެ 29 ވަނަ ދުވަހުއެވެ. އެ އޮަޕަރޭޝަންވެސް ކޮށްފައިވަނީ އިއްޔެ އުކުޅުވަޅު ހުޅު ބަދަލުކުރުމުގެ އޮޕަރޭޝަން ކޮށްފައިވާ ޑރ. ޢަލީ މުޒުނީއެވެ.\nމި އޮޕަރޭޝަންގެ އިތުރުންވެސް މިދިޔަ ބުރާސްފަތި ދުވަހަކީވެސް އެޗްއާރްއެޗަށް ވަރަށް ތާރީޚީ ދުވަހެކެވެ. އެގޮތުން އެ ހޮސްޕިޓަލުގައި ދެ މީހެއްގެ ކަކުލުހުޅު ބަދަލުކުރުމުގެ އޮޕަރޭޝަންތަކެއް ވަނީ ކާމިޔާބުކަމާއި އެކުގައި ކޮށްފައެވެ. އަދި އިއްޔެވެސް ވަނީ އެކެއްގެ ކަކުލުހުޅު ބަދަލުކުރުމުގެ އޮޕަރޭޝަން ކޮށްފައެވެ. އެޗްއާރްއެޗުން މަޢުލޫމާތު ދެއްވާ ގޮތުގައި ކުރިއަށް އޮތް ދެ ދުވަހެއްގެ ތެރޭގައި އިތުރު ދެ މީހެއްގެ ކަކުލުހުޅު ބަދަލު ކުރުމުގެ އޮޕަރޭޝަންތަކެއް ކުރުމަށް ވަނީ ނިންމާފައެވެ.\nއަތޮޅުތެރޭގެ ހޮސްޕިޓަލެއްގައި ފުރަތަމަ ފަހަރަށް ކުރި އުކުޅުވަޅު ހުޅު ބަދަލުކުރި އޮޕަރޭޝަން ކޮށްފައިވަނީ އައްޑޫ ސިޓީއަށް ނިސްބަތްވާ މީހެކެވެ. އުމުރުން 51 އަހަރުގެ މި ފިރިހެން މީހާއަކީ މީގެ ފަސްއަހަރު ކުރިން މަތިން ވެއްޓި އުކުޅުވަޅަށް ގެއްލުންތަކެއް ލިބި އެކަން ރަނގަޅު ކުރުމަށް އޮޕަރޭޝަނެއްވެސް ކޮށްފައިވާ މީހެކެވެ. ނަމަވެސް އެ އޮޕަރޭޝަން ކޮށްގެންވެސް އޭނާގެ އުކުޅުވަޅު ހުޅު ރަނގަޅުވެފައެއްނުވެއެވެ. އެޗްއާރްއެޗުގައި މި މީހާގެ އުކުޅުވަޅު ހުޅު ބަދަލު ކުރުމުގެ އޮޕަރޭޝަން ކޮށްފައި މިވަނީ ކުރިން ކޮށްފައިވާ އޮޕަރޭޝަނަށް ތިން އަހަރުވެފައިވީ ފަހުންނެވެ.\nމި އޮޕަރޭޝަން ކުރުމުގައި އެންމެ އިސްކޮށް އުޅުއްވި ޑރ. މުޒްނީ ޕީއެސްއެމް ނިއުސްއަށް މަޢުލޫމާތު ދެއްވަމުން ވިދާޅުވީ ކުރު މުއްދަތެއްގެ ތެރޭގައި ކުރެވިގެން ދިޔައީ ވަރަށް ގިނަ އޮޕަރޭޝަންތަކެއް ކަމަށެވެ. އަދި މިއީ ސަރުކާރުގެ މައި ހޮސްޕިޓަލު އައިޖީއެމްއެޗުގައިވެސް ކުރު މުއްދަތެއްގައި ނުކުރާ ވަރުގެ އޮޕަރޭޝަންތަކެއް ކަމަށް އޭނާ ވިދާޅުވިއެވެ. ޑރ. މުޒްނީ ވިދާޅުވީ އައްޑޫ ސިޓީގެ އެޗްއާރްއެޗުން ފެށި ކަކުލުހުޅު ބަދަލު ކުރުމުގެ އޮޕަރޭޝަންތައް އައްޑޫ ސިޓީގެ އިތުރުން ރާއްޖޭގެ އިތުރު ދެ ރަށެއްގައިވެސް ކޮށްފައިވާ ކަމަށެވެ. އެއީ ގދ. ތިނަދޫއާ ހދ. ކުޅުދުއްފުއްޓެވެ. މި ތަންތަނުގައި ކުރި ހުރިހާ އޮޕަރޭޝަންތަކެއްވެސް ވަރަށް ކާމިޔާބު ކަމަށް ޑރ. މުޒުނީ ވިދާޅުވިއެވެ.\n"ވަރަށް ބައިވަރު ޕޭޝަންޓުން އެބަތިބި ކުރަން ބޭނުންވެފައި ރަށްރަށުގައި އޮޕަރޭޝަން ކުރަން ބޭނުންވެފައި ތިބި. އަޅުގަނޑުމެން އިރާދަކުރެއްވިއްޔާ ހުއްޓައެއް ނުލާނަން. އަޅުގަނޑުމެން މިކަން މިކުރަނީ ވަރަށް ދަތިތަކާއި އެކުވެސްމެ. އަޅުގަނޑުމެންގެ ޕްލާންޓްސްތައް ލައްވާ ހުޅުތައް ގެންނަ ބޭފުޅުންގެ އެހީތެރިކަމާއި އެއްކޮށް، ހުރިހާ އެއްޗެއް ގެނެސްގެން ވަރަށް އިންތިޒާމް ކޮށްެގެން ވަރަށް ބައިވަރު ކަންކަން ފުރިހަމަ ވެގެން ކުރެވޭ އޮޕަރޭޝަންތަކެއް މިއީ،" ޑރ. މުޒްނީ ވިދާޅުވިއެވެ.\nއައިޖީއެމްއެޗުގައިވެސް މިފަދަ އޮޕަރޭޝަންތައް އެންމެ ގިނައިން ކޮށް އުޅުއްވާ ޑރ. މުޒްނީ ވިދާޅުވީ އަތޮޅު ތެރޭގައި މިފަދަ އޮޕަރޭޝަންތައް ހުއްޓާ ނުލައި ކުރިއަށް ގެންދަން މަޖުބޫރު ވެފައިވާ ކަމަށެވެ. އެގޮތުން އޭނާ ވިދާޅުވީ އައިޖީއެމްއެޗުގައި މިފަދަ އޮޕަރޭޝަންތައް ކުރުމަށް ގިނަ މީހުން ތިބުމުން ވަރަށް ދިގު ވެއިޓިން ލިސްޓެއް އޮންނަ ކަމަށެވެ. އެ ވެއިޓިން ލިސްޓަކީ ދެއަހަރު ދުވަހުގެ ވެއިޓިން ލިސްޓެއް ކަމަށް ޑރ.މުޒްނީ ވިދާޅުވިއެވެ.\n"އެހެންވީމަ ރައްޔިތުންނަށްޓަކައި މިކަން ކޮށްދެވޭނެ ހަމައެކަނި ގޮތަކީ އަތޮޅު ތެރޭގައި މިކަން ކޮށްގެން. އެހެންވީމަ ޚިދުމަތެއްގެ ގޮތުގައި ވަރަށް ބޮޑަށް މިކަމަށް ބޭނުންވެފައި ތިބި މީހުން ރޯލަ ރޯލާ ނުހިނގިފައި ތިބި މީހުން ވަރަށް ބައިވަރު އެބަތިބި. އެހެންވީމަ މިކަން ކުރެވޭނެ ގޮތަކީ މިއީ ކަމަށްވީމަ މިކަން ކުރަނީ އަޅުގަނޑުމެން ކަމަށްވީމާ އަޅުގަނޑުމެން މިތިބީ މިކަން ހުއްޓާނުލައި ކުރިއަށް ގެންދަން،" ޑރ. މުޒްނީ ވިދާޅުވިއެވެ.\nމިފަދަ އޮޕަރޭޝަންތައް ކުރަމުން ގެންދަނީ ޑރ. މުޒްނީއާ އަދި އެބޭފުޅާގެ ޓީމުގައި ބައިވެރިވެވަޑައިގަންނަވާ ބޭފުޅުންނާއި އެކުގައެވެ. އަދި މި އޮޕަރޭޝަންތައް އަތޮޅު ތެރޭގައި ކުރުމުގައި ސަރުކާރާއި އަމިއްލަ ބައެއް ފަރާތްތަކުގެ އެހީތެރިކަން ވަރަށް ބޮޑަށް ލިބެމުން އަންނަކަން ޑރ. މުޒްނީ ފާހަގަކުރެއްވިއެވެ. ނަމަވެސް ވިދާޅުވީ މިފަދަ ކަންކަމުގައި މިހާރަށްވުރެ ބޮޑަށް ސަރުކާރުތަކުން އެއްބާރުލުން ދެއްވާނަމަ މިކަން ކުރުމުގައި ދިމާވާ ދަތިތަކާއި ގޮންޖެހުންތަކަށް ޙައްްލެއް ލިބިގެންދާނެ ކަމަށެވެ.\nއުކުޅުވަޅު ހުޅު ބަދަލުކުރުމުގެ އޮޕަރޭޝަން ކާމިޔާބު ކަމާއި އެކުގައި ނިންމާލުމާއި ގުޅިގެން އެޗްއާރްއެޗުން ވިދާޅުވީ އެ ހޮސްޕިޓަލުން ކުރިއެރުންތަކެއް ހޯދުމަށް މަސައްކަތް ކުރަމުންދާ ކަމަށެވެ. އެގޮތުން ތާރީޚުގެ ތެރެއަށް އެ ހޮސްޕިޓަލު ވަދެގެން ދިއުމަކީ ހޮސްޕިޓަލަށް ލިބިގެންދިޔަ ކުރިއެރުމެއް ކަމަށް އެޗްއާރްއެޗުން ވިދާޅުވެއެވެ. ނަމަވެސް ވިދާޅުވީ އެފަދަ މަސައްކަތް ކުރުމަށް ބޭނުންވާ ތަކެތީގެ ދަތިކަމާއި އެކު އެ މަސައްކަތް ކުރަނީ ވަރަށް ބޮޑު ޗެލެންޖަކާއި އެކުގައި ކަމަށެވެ.


މަސްޖިދުއް ނަބަވީ ބިނާކުރެއްވުން (2) – Ilm\nމަސްޖިދުއް ނަބަވީ ބިނާކުރެއްވުން (2)\nއައްޝައިޚް މުޙައްމަދު މަންޞޫރު އާދަމް\nމިހިސާބުން ނަބިއްޔާ صلى الله عليه وسلّم އެތަނުގައި ބިނާ ކުރެވުނު މުސްލިމުންގެ ތަޢުލީމުގެ ކިއްލާ المسجد النبوي ގެ މިން ކަޑައެޅުންވިއެވެ.އުތުރުން ދެކުނަށް 70 މުށެވެ. އިރުން ހުޅަނގަށް 60 މުށެއެވެ. ދެން އަޞްޙާބު ބޭކަލުން3މުށް ފުނަށް އިން ކޮންނަވައި ހިލަތައްލައްވައި އެމިސްކިތުގެ ބިންގާ އެޅުއްވެވިއެވެ. އަދި ބިމުން މަށްޗަށް އެބިންގާ އުފެއްލެވިއެވެ. އަދި މިސްކިތުގެ އިރުމަތީ ފަރާތުގައި ވެލިން ގާތަކެއް އަޅުއްވައި އެގާތައް ހިއްކުމަށްފަހު މިސްކިތުގެ ފާރު ރާނައްވަވަމުން ގެންދިއެވެ. މާތް ރަސުލު صلى الله عليه وسلّمއެއިރު ގާތައް އުފުއްލަވާ އަސްޙާބު ބޭކަލުންނާއި އެކުގައި މަސައްކަތްޕުޅު ކުރައްވަމުން ގެންދެވިއެވެ.\nމިސްކިތުގެ ވަށާފާރު5މުށަށް އުސްކުރައްވާ ކޮންމެ ކަނެއްގެ ތަނބު ހިލައިން ހެއްދެއްވިއެވެ. އަދި މިސްކިތުގައި3ދޮރުކޮޅު ލެއްވިއެވެ. މިގޮތުން ދޮރުލެވުނީ އިރުމަތީ ފަރާތުގައްޔާއި ހުޅަނގު ފާރާތުގައްޔާއި ދެކުނު ފަރާތުގައިއެވެ. އުތުރު ފަރާތުގައި ދޮރުކޮޅެއް ނުލެއްވީ އެއީ އެވަގުތުގައި ޤިބުލަފަރާތް ކަމުގައި ވާތީއެވެ.\nދެން ޢަޞްޙާބު ބޭކަލުން އުތުރު ފަރާތުގައި3ޞަފު ކަދުރު ރުކުގެ ގަސްގަޑުން ހެއްދެވިއެވެ. ކޮންމެ ސަފެއްގައި ކަދުރު ރުކުގެ6ތަނބެވެ. އެއީ ފުރާޅު ހިފައްޓާ ކަޑަތަކެއްގެ ގޮތުގައެވެ. އަދި އެއަށްފަހު ފުރާޅުގައި ތޮނު އަޅުއްވައި އޭގެ މަތީގައި ކުނާއެޅިއެވެ. އަދި ކުނަލުގެ މަތީގައި ކަދުރު ރުކުގެ ފަން އެޅުއްވިއެވެ. އެއަށް ފަހު ވެލީގެ ފަށަލައެއް މަތީގައި އަޅުއްވައި މިސްކިތުގެ ތެރޭގައި ހިމުން ހިލަތަކާއި ވެލި އަޅުއްވައި ހަމަ ކުރެއްވިއެވެ.\nއަދި މިސްކިތުގެ އިރު ދެކުނު ފަރާތުގައި މާތް ނަބިއްޔާގެ ދެ އަނބިކަނބަލުންނަށް (ޢާއިޝަތުގެ ފާނާއި އާއި ސައުދާގެ ފާނަށް ) ދެ ކޮޓަރިކޮޅު އެޅުއްވިއެވެ.\nމިހިސާބުން މަސްޖިދުއްނަބަވީ ވެގެންދިޔައީ އަޅުކަމާއި، ލީޑާރޝިޕާއި މުސްލިމު މުޖުތަމައު ބިނާކުރުމުގެ މަޤައްރަކަށެވެ. އެތަނުގައި ޢަޞްޙާބު ބޭކަލުން ރަސޫލުصلى الله عليه وسلّم ފަހަތް ޕުޅުގައި ނަމާދުކޮށް އެކަލޭގެ ފާނުގެ އަރިހުން ވަޙީގެ ބަސްފުޅުތައް އަޑުއަހައި އަދިވެސް ދީނުގެ ކަންތައްތައް އޮޅުންފިލުވަމުން ގެންދެވެިއެވެ.\nއަދި އޭގެ އިތުރައް އެތާގައި ދަމު ނަމާދާއި ރަމަޟާ މަހުގައި އިޢުތިކާފަށް ތިބުން އެތަނުގައި ކުރިޔަށް ދިޔައެވެ. އެއިރު އެ އެންމެ ބޭކަލުންގެ އިމާމެއް ކަމުގައި ހުންނެވީ މާތް ނަބިއްޔާ صلى الله عليه وسلّم އެވެ. އެކަލޭގެފާނު ގިނަ ވަގުތުތައް އެތަނުގައި ހޭދަކުރައްވާ ވަފުދު ތަކާއި ބައްދަލުކުރައްވާ ހައްދަވައެވެ. އަދި ލަޝްކަރުގެ ދިދައުފުއްލަވާ ބޭކަލުން ކަނޑައަޅުއްވައެވެ.\nބޮޑުކަމެއް އަދި އާކަމެއް މެދުވެރިވެއްޖެނަމަ ” الصلاة جامعة ” މިހެން ޙަދީޘް ކުރައްވައެވެ. ދެން އަޞްޙާބު ބޭކަލުން މިސްކިތައް ޖަމާވެލައްވައެވެ. އެހިނދު އެބޭަކަލންނާއި މުޚާޠަބުކުރައްވައެެވެ. އަދި މިހެން ގޮވާލެވޭ ގޮވާލުން ތަކުގައި އަންހެން ބޭކަނބަލުންވެސް ބައިވެރި ވެލައްވައެވެ. އަދި ފިރިހެން ޞަފުތަކުގެ ފަހަތުގައި ޖެހިގެން އެކަނބަލުންގެ ޞަފުތައް ހައްދަވައި ނަމާދުކުރައްވައެވެ.\nއެއިރުގައި މަދީނާގައި އުޅުނު ޔަހޫދީން (بنو قريظة – بنو النضير – بنوقينقاع ) ގެ މީހުން ދެކެމުންދިޔައީ މުސްލިމުން ނަމާދު ކުރާ ޤިބުލައަކީ އެމީހުންގެ ޤިބުލަކަމުގައިވާ ބައިތުލްމަގުދިސް ކަމުގައެވެ. އަދި އެމީހުން މުސްލިމުން ދެރަކޮށްލުމުގެ ގޮތުން ބުނަމުން ދިޔައެވެ. އަހަރެމެން ޙައްޤު ގޮތުގައި ނުވާނަމަ ކަލޭމެން އަހަރެމެންގެ ޤިބުލައަށް ކުރިމަތިލައި ނަމާދު ނުކުރީހެވެ. އަދި އެކަން ވެގެން ދިޔައީ މުސްލިމުންނަށް އުނދަގޫވެގެން ދިޔަ ވާހަކަ އަކަށެވެ. މާތްނަބިއްޔާ صلى الله عليه وسلّم މިކަމުގައި އަލިމަގެއް ދައްކާވާތޯ އެދޭޙާލު މައްޗައް ބައްލަވާލައްވާ ވަޙުޔަށް އިންތިޒާރު ކުރައްވަމުން ގެންދެވިއެވެ. (ނުނިމޭ)


SunOnline: October4in feshigen Umuraa ge alhukamah Mahkaa ge haram fulhu alun hulhuvaalanee\nއޮކްޓޯބަރު4އިން ފެށިގެން އުމުރާގެ އަޅުކަމަށް މައްކާގެ ހަރަމްފުޅު ހުޅުވާލަނީ\nމުހައްމަދު ޖަވާދު ޔޫސުފު 23 Sep 2020, 10:25\nކޮވިޑް ގެ ވަބާއާ ގުޅިގެން އުމުރާވެރިންނަށް މައްކާގެ ހަރަމްފުޅު ވަގުތީގޮތުން ބަންދުކޮށްފައި\nރިޔާޒް (ސެޕްޓެމްބަރު 23): ހަތް މަސްދުވަހުގެ މެދުކެނޑުމަކަށް ފަހު އުމްރާގެ އަޅުކަން އަދާކުރުމުގެ ފުރުސަތު އަލުން ދީ މައްކާގެ ހަރަމްފުޅު އުމުރާވެރިންނަށް އަލުން ހުޅުވާލުމަށް ސައޫދީ ސަރުކާރުން ނިންމައިފި އެވެ.\nސައޫދީ ދާހިލީ ވުޒާރާ އިން ބުނީ އަންނަ އޮކްޓޯބަރު މަހުގެ ހަތަރު ވަނަ ދުވަހުން ފެށިގެން އުމްރާގެ އަޅުކަން އަދާކުރުމުގެ ފުރުސަތު އަލުން ހުޅުވާލުމަށް ނިންމައި އެކަމަށް ވާންޖެހޭ ތައްޔާރީތައް މިހާރު ފަށާފައިވާ ކަމަށެވެ. ނަމަވެސް އުމުރާގެ ފުރުސަތު ހުޅުވާލަނީ ލަސްލަހުން އުމުރާވެރިންގެ އަދަދު އިތުރުކުރާ ގޮތަށެވެ. ކޮވިޑް-19 ގެ ބަލިމަޑުކަމާ ގުޅިގެން އުމުރާގެ އަޅުކަން އަދާކުރުމުގެ ފުރުސަތު ދިނުން ސައޫދީން ހުއްޓާލީ މިދިޔަ ފެބްރުއަރީ މަހުގެ ތެރޭގަ އެވެ.\nއުމުރާގެ އަޅުކަމަށް ތައްޔާރުވެގެންތިބި މީހުންގެ އަދަދު ވަރަށްގިނަ\nފާއިތުވި ހަތް މަހުގައި އުމުރާގެ ފުރުސަތު ނެތުމުން އެފުރުސަތަށް އެދިއެދި ތިބި މީހުންގެ އަދަދު އިސްލާމީ ދުނިޔޭގައި ގިނަވާނެކަމަށް ބެލެވޭކަމަށް އެ ވުޒާރާއިން ބުނެ އެވެ. އުމުރާގެ އަޅުކަމުގެ ފުރުސަތު އަލުންދޭއިރު ފުރަތަމަ މަރުޙަލާ އާއި ދެވަނަ މަރުހަލާގައި އެފުރުސަތު ދިނުމަށް ހަމަޖައްސާފައިވަނީ ސައޫދީ ރައްޔިތުންނަށާ ސައޫދީގައި ދިރިއުޅޭ އެހެން ގައުމުތަކުގެ މީހުންނަށެވެ.\nއުމްރާގެ އަޅުކަން އަދާކުރުމަށް ހަރަމްފުޅު ހުޅުވާލާއިރު ފުރަތަމަ މަރުހަލާގައި ހަރަމްފުޅަށް ވެއްދުމަށް ހަމަޖެހިފައިވަނީ ރައްކާތެރިކަމުގެ ހަރުކަށި ފިޔަވަޅުތަކާއެކު ހަރަމްފުޅުގެ ޖާގައިގެ ގާތްގަނޑަކަށް 30 ޕަސެންޓާވާ އަދަދަށް މީހުންނެވެ. މިމަރުހަލާގައި ދުވާލަކު ގާތްގަނޑަކަށް 6،000 މީހުންނަށް އުމުރާގެ އަޅުކަން އަދާކުރުމުގެ ފުރުސަތު ދޭނެ އެވެ. މި މަރުޙަލާގައި އުމުރާގެ އަޅުކަން އަދާކުރާ ވަގުތުގައި ހަރަމްފުޅަށް ވަނުމުގެ ފުރުސަތު އެނޫން ބަޔަކަށް ނޯންނާނެ އެވެ.\nދެވަނަ މަރުހަލާ ފެށުމަށް ހަމަޖެހިފައިވަނީ އޮކްޓޯބަރު މަހުގެ 18 ވަނަ ދުވަހު އެވެ. އެ މަރުހަލާގައި ރައްކާތެރިކަމުގެ ހަރުކަށި ފިޔަވަޅުތަކާއެކު ހަރަމްފުޅަށް ވައްދާނީ އެތަނުގެ ޖާގައިގެ 75 ޕަސެންޓް މީހުންނެވެ. އެއީ ދުވާލަކަށް ގާތްގަނޑަކަށް 15،000 މީހުންނެވެ. މި ދެ ފިހަވަހީގައި ވެސް ފުރުސަތު ދިނުމަށް ހަމަޖެހިފައިވަނީ ސައޫދީ ރައްޔިތުންނާއި އެގައުމުގައި އުޅޭ އެެހެން ގައުމުތަކުގެ މުސްލިމުންނަށް އެކަންޏެވެ.\nތިންވަނަ މަރުޙަލާ ފެށުމަށް ހަމަޖެހިފައިވަނީ ނޮވެމްބަރު އެކެއްގަ އެވެ. ތިންވަނަ މަރުހަލާގައި ބޭރު ގައުމުތަކުން އަންނަ މީހުންނަށްވެސް ސިއްހީ ރައްކާތެރިކަމުގެ ހަރުކަށި ފިޔަވަޅުތަކާއެކު އުމުރާވުމުގެ ފުރަސަތު ދޭނެ އެވެ. މި މަރުހަލާގައި ހަރަމްފުޅުގެ ފުލްޖާގައަށް މީހުން ވައްދާނެ އެވެ. އެއީ ދުވާލަކު ގާތްގަނޑަކަށް 20،000 އުމުރާވެރިންނެވެ. މީގެ އިތުރުން ނަމާދުކުރާ މީހުންނަށްވެސް އުމުރާވެރިންނާ އެކުގައި ހަރަމްފުޅަށް ވަނުމުގެ ފުރުސަތު ދޭނެ އެވެ. މައްކާގެ ހަރަމްފުޅުގައި އެއްފަހަރާ ގާތްގަނޑަކަށް 60،000-80،000 އާ ދެމެދުގެ މީހުންނަށް ނަމާދުކުރެވޭ ވަރުގެ ޖާގަ ހުންނަ ކަމަށްވެ އެވެ.-- (ނޫސްއެޖެންސީތައް)


ފަތުރުވެރިކަން ތަރައްޤީކުރުމަށް ބީލަމުގެ އުސޫލުން ކުއްޔަށް ދޫކުރުމަށް ކަނޑައަޅުއްވާފައިވާ ރަށްރަށާއި ބިންބިމުގެ ތެރެއިން ޓޫރިސްޓް ރިޒޯޓް ތަރައްޤީކޮށް ހިންގާނެ ފަރާތެއް ހޯދުމަށް ހުޅުވާލުން\nފަތުރުވެރިކަން ތަރައްޤީކުރުމަށް ބީލަމުގެ އުސޫލުން ކުއްޔަށް ދޫކުރުމަށް ކަނޑައަޅުއްވާފައިވާ ރަށްރަށާއި ބިންބިމުގެ ތެރެއިން މި އިޢުލާނާއި އެއްކަރުދާސްކުރެވިފައިވާ ލިސްޓުގައިވާ ރަށްރަށުގައި ޓޫރިސްޓް ރިޒޯޓް ތަރައްޤީކޮށް ހިންގާނެ ފަރާތެއް ހޯދުމަށް ބީލަމަށް ހުޅުވާލުމަށް މިމިނިސްޓްރީއިންވަނީ ނިންމާފައެވެ.\nވީމާ، މިކަމަށް ޝައުގުވެރިވެލައްވާ ފަރާތްތަކުން 04 ނޮވެމްބަރު 2021 ވާ ބުރާސްފަތި ދުވަހުގެ 10:00 ގައި އަދި 20 ޖަނަވަރީ 2022 ވާ ބުރާސްފަތި ދުވަހުގެ 10:00 ގައި ވަރޗުއަލްކޮށް (ޒޫމް މެދުވެރިކޮށް) ބާއްވާ މަޢުލޫމާތު ސާފުކުރުމުގެ ބައްދަލުވުމުގައި ބައިވެރިވެ، އަންނަނިވި ތާވަލާއި އެއްގޮތްވާގޮތުގެ މަތިން މި މިނިސްޓްރީއަށް ހާޟިރުވެ ބީލަން ހުށަހެޅުއްވުން އެދެމެވެ.\nބީލަން ހުށަހެޅުމުގެ ސުންގަޑި\n27 ފެބުރުވަރީ 2022 ވާ އާދީއްތަ ދުވަހުގެ ހެނދުނު 10:00\nހއ، ހދ، ށ، ރ\n27 ފެބުރުވަރީ 2022 ވާ އާދީއްތަ ދުވަހުގެ ހެނދުނު 13:00\nމ، ފ، ތ\n28 ފެބުރުވަރީ 2022 ވާ ހޯމަ ދުވަހުގެ ހެނދުނު 10:00\nލ، ގއ، ގދ.\nމަޢުލޫމާތު ސާފުކުރުމުގެ ބައްދަލުވުމުގައި ބައިވެރިވުމަށްޓަކައި 03 ނޮވެމްބަރު 2021، އަދި 19 ޖަނަވަރީ 2022 ވާ ބުދަދުވަހުގެ 10:00 ގެ ކުރިން މިމިނިސްޓްރީގެ އީމެއިލް [email protected] އަށް މަޢުލޫމާތު ސާފުކުރުމުގެ ބައްދަލުވުމުގައި ބައިވެރިވުމަށް އެދި ނަމާއި، އީމެއިލް އެޑްރެސް، އަދި ފޯން ނަންބަރު އީމެއިލް ކުރެއްވުން އެދެމެވެ.\nމި އިޢުލާނާއި ގުޅޭ ބީލަން ފޮތް ގަތުމަށް ހުށަހަޅަން ޖެހިވަޑައިގަންނަވާ އެޕްލިކޭޝަން ފޯމް މި މިނިސްޓްރީގެ ވެބްސައިޓް (www.tourism.gov.mv) އިން ލިބެން ހުންނާނެ ވާހަކަ ދަންނަވަމެވެ. އަދި ބީލަން ފޮތް ލިބިވަޑައިގަންނަވާނީ 31 އޮކްޓޫބަރު 2021 ވާ އާދީއްތަ ދުވަހުން ފެށިގެން 24 ފެބުރުވަރީ 2022 ވާ ބުރާސްފަތި ދުވަހުގެ ނިޔަލަށް ބަންދުނޫން ކޮންމެ ދުވަހެއްގެ ހެނދުނު 0900 – 1300 އާއި ދެމެދު މިނިސްޓްރީ އޮފް ޓޫރިޒަމް (ވޭލާނާގެ،5ވަނަ ފަންގިފިލާ) ރިސެޕްޝަނުންނެވެ.\nމި އިޢުލާނާއި ގުޅޭ އިތުރު މަޢުލޫމާތު ބޭނުންފުޅުވާނަމަ 21 ފެބުރުވަރީ 2022 ވާ ހޯމަ ދުވަހުގެ 13:00 ގެ ކުރިން މިމިނިސްޓްރީގެ އީމެއިލް [email protected] އަށް އީމެއިލް ކުރައްވައިގެން ސާފުކުރެއްވުން އެދެމެވެ.\nޕަބްލިޝްކުރި ތާރީޚު: 26 އޮކްޓޫބަރު 2021\nޕަބްލިޝްކުރި ގަޑި: 11:59\nސުންގަޑި: 24 ފެބުރުވަރީ 2022 13:00


Saudi: Shahee beyfulhun thaekeh vakikoh ekaherikohfi\nސައުދީ: ޝާހީ ބޭފުޅުންތަކެއް ވަކިކޮށް އެކަހެރިކޮށްފި\nސައޫދީ ވަލީ އަހުދު މުހައްމަދު ބިން ސަލްމާން: މިހާރު ސައުދީގައި އެންމެ ބާރު ގަދައީ މުހައްމަދު\nސައުދީ ރަސްގެފާނު ސަލްމާން ބިން އަބުދުލް އަޒީޒު ނެރުއްވި ޝާހީ ގަރާރަކާއެކު ޔަމަންގައި ހަރަކާތްތެރިވާ ސައުދީ ކޯލިޝަންގެ ކޮމާންޑަރު ޕްރިންސް ފަހުދު ބިން ތުރުކީ މަގާމުން ދުރު ކުރައްވައިފި އެވެ. އަދި މީގެ އިތުރަށް އެމަނިކުފާނުގެ ދަރިކަލުން އަބުދުލް އަޒީޒު ބިން ފަހުދު ވެސް ވަނީ ޑިޕިއުޓީ ގަވަނަރު ކަމުން ދުރު ކުރައްވާ އެކަހެރި ކުރައްވާފަ އެވެ.\nސައުދީގައި ބާރުގަދަ މި ދެ ބޭފުޅުންނާއެކު ޝާހީ އާއިލާގެ އިތުރު ހަތަރު ބޭފުޅަކު ވެސް ވަނީ މަގާމުން ދުރުކޮށްފަ އެވެ. އެ ބޭފުޅުންގެ މައްޗަށް ކުރެވިފައިވާ ތުހުމަތަކީ ހިޔާނާތުގެ މައްސަލަތަކެއް ކަމަށް ސައުދީ ޑިފެންސް މިނިސްޓްރީން ބުނެ އެވެ. އެކަމަކު ސައުދީ ސަރުކާރާއި އިދިކޮޅު ފަރާތްތަކުން ބުނާ ގޮތުގައި އަސްލު މައްސަލައަކީ ވަލީއަހުދު މުހައްމަދު ބިލް ސަލްމާންގެ ސިޔާސީ މުސްތަގުބަލަށް އޮތް ނުރައްކަލަކަށް އެ ބޭފުޅުން ވެވަޑައިގެންފާނެ ކަމަށް ވިސްނެވުމެވެ. ރަސްގެފާނު އެޅުއްވެވި މި ފިޔަވަޅާއެކު ސައުދީ ޒައާމަތަށް ވަނީ ނުތަނަވަސް ކަން އައިސްފަ އެވެ.\nވަލީއަހުދު މުހަންމަދު ބިލް ސަލްމާނަކީ މިހާރު ވެސް ނުރަސްމީ ސިފައެއްގައި ސައުދީ އަރަބިއްޔާގެ ރަސްގެފާނެވެ. ރަސްކަމުގައި ސަލްމާން ރަސްގެފާނު ހުންނެވި ނަމަވެސް ގައުމު ހިންގުމުގެ ހަގީގީ ހުރިހާ ބާރެއް އޮތީ ޕްރިންސް މުހައްމަދުގެ އަތްޕުޅުގަ އެވެ.\nމި އަހަރުގެ ކުރީކޮޅު ވޯލް ސްޓްރީޓް ޖާނަލްއިން ރިޕޯޓް ކޮށްފައިވާ ގޮތުގައި ޝާހީ އާއިލާއަށް ނިސްބަތްވެ ވަޑައިގަންނަވާ ވަރަށް އިސް ތިން ބޭފުޅަކު ވަނީ ހައްޔަރު ކޮށްފަ އެވެ. އޭގެތެރޭގައި ރަސްގެފާނުގެ ކޮއްކޯފުޅު ޕްރިންސް އަހުމަދު ބިން އަބުދުލް އަޒީޒާއި ކުރީގެ ވަލީއަހުދު މުހައްމަދު ބިން ނާއިފު ވެސް ހިމެނިވަޑައިގަންނަ އެވެ\nސައުދީ ސަރުކާރުން ޝާާހީ އާއިލާގެ އިސްބޭފުޅުންތަކެއް ހައްޔަރު ކުރުމުގެ އެންމެ ބޮޑު ހަރަކާތެއް ހިންގުމުން ދުނިޔޭގެ ސަމާލުކަމަށް އެކަން އައީ 2017 ވަނަ އަހަރު އެވެ. އެ ފަހަރު ޝާހީ އާއިލާގެ މެމްބަރުންނާއި ބައެއް މިނިސްޓަރުންނާއި އެތައް ވިޔަފާރިވެރިންނެއް ހިމެނޭ ގޮތަށް ސައުދީގައި ހުންނަ ރިޒް ކާލްޓަން ހޮޓަލުގައި ހިފަހައްޓާއި ހައްޔަރު ކުރި އެވެ. އެ ބޭފުޅުންގެ ކުށެއް ކަމަށް ވެސް ތުހުމަތު ކުރެވުނީ ހިޔާނާތުގެ މައްސަލަތަކެކެވެ. އެފަހަރު ސަރުކާރާއި އެ ބޭފުޅުންނާއި ދެމެދު ވެވުނު އެއްބަސްވުމެއްގެ ދަށުން އެ ބޭފުޅުން ދޫކޮށްލީ 106 ބިލިއަން ޑޮލަރު ސައުދީ ސަރުކާރަށް ދައްކަވައިގެނެވެ.\nއުމުރުން 35 އަހަރުގެ މުހަންމަދު ބިން ސަލްމާން ދުނިޔޭގެ ސަމާލުކަމަށް އައީ 2016 ވަނަ އަހަރު އެމަނިކުފާނަށް ސައުދީ އަރަބިއްޔާ ހިންގުމުގެ ބާރު ނުރަސްމީކޮށް ލިބިވަޑައިގަތުމާއެކު ގައުމަށް ގެންނަވަން ފެއްޓެވި ބަދަލުތަކުގެ ސަބަބުންނެވެ. އޭގެ ތެރޭގައި އިގްތިސޯދީ އަދި އިޖްތިމާއި ހބަދަލުތަކެއް ގެނެސް ބޯދާ ބައެއް އުސޫލުތައް ހިފެހެއްޓުމާއެކު ސައުދީ ހުޅުވައިލައި ސައުދީގެ ތަސައްވުރެއް "ވިޝަން 2030" ގެ ނަމުގައި އިއުލާން ކުރެއްވުން ހިމެނެ އެވެ.\nޕްރިންސް މުހައްމަދު ސައުދީއަށް ގެންނަވަން ފެއްޓެވި އިސްލާހީ ބައެއް ބަދަލުތަކުގެ ތެރޭގައި ދުނިޔެއަށް ގަބޫލުކުރަން ވެސް ދަތިވި ބަދަލުތައް ހިމެނެ އެވެ. ކުރިން ސައުދީގައި ވަރަށް ބާރުގަދަ ދީނީ ފުލުހުންގެ މުއައްސަސާ އުވާލައްވައި ދީނީ ފުލުހުންގެ ބާރު އެކަށް ކަނޑުވާލެއްވި އެވެ. މުނިފޫހިފިލުވުމުގެ ހަރަކާތްތައް ހިންގުމުގެ ހުއްދަ ދެއްވައި މިއުޒިކް ފެސްޓިވަލް ބޭއްވުމުގެ ހުއްދަ އާއި ފިލްމް ތިއޭޓާ ހުޅުވުމުގެ ހުއްދަ ދެއްވައި ފިލްމުބެލުމާއި މިއުޒިކް އަޑުއެހުމާއި މިއުޒިކް ކުޅުމުގެ ހުއްދަވެސް ވަނީ ދެއްވާފަ އެވެ. އަންހެނުން އެކަނި ކާރު ދުއްވުމާއި އަންހެނުން މަހުރަމަކާއިނުލައި ބޭރު ގައުމަތަކަށް ދަތުރު ކުރުން ފަދަ އެތައް ކަމަކަށް ހުޅުވައިލެއްވި އެވެ.\nއެކަމަކު މުހައްމަދު ބިން ސަލްމާނަށް ބައިނަލްއަގުވާމީ މައިދާނުގައި ގިނަ ފާޑުކިޔުންތަކާ ކުރިމަތިލައްވާން ޖެހިވަޑައިގަންނަވަ އެވެ. އެގޮތުން ތުރުކީގައި ހުންނަ ސައުދީ އެންބަސީގައި އަނިޔާވެރި ރަހުމްކުޑަ ގޮތަކަށް މަރާލި ސައުދީ ނޫސްވެރިއާ ޖަމާލް ހަޝޯގީގެ މަރުގެ މައްސަލަ އާއި ސައުދީގެ ކުރީގެ ޖާސުސީ އޭޖެންޓެއް ކެނެޑާގައި މަރާލަން ރޭވުމުގެ މައްސަލައިގެ ތުހުމަތުތައް އޮވެ އެވެ. އަދި އެހެން ބައެއް ކަންކަމާ ގުޅިގެން ވެސް ވަރަށް ބޮޑެތި ފާޑުކިޔުންތަކެއް ސައުދީގެ އެތެރެ އާއި ބޭރުން ޕްރިންސަށް ކުރިމަތިވެފައި އޮވެ އެވެ. ޕްރިންސް މުހައްމަދަކީ ރައްދު ދެއްވާ ގިނައިން ވާހަކަފުޅު ދައްކަވާ ބޭފުޅަކަށް ނުވެއެވެ.\nމެދު އިރުމަތި ސައުދީ އަަރަބިއްޔާ


Ahmed Adheel | Magey Candidate 2019 | SunOnline\nއެޑްރެސް: ގަހާ، ކ. ކާށިދޫ\nކެނޑިޑޭޓު ނަމްބަރު: 4\nއަހްމަދު އަދީލްއަކީ ތައުލީމީ ދާއިރާގައި 15 މަސައްކަތްކުރެއްވި ބޭފުޅެކެވެ. ސްކޫލު ބެލެނިވެރިންނާއި މުވައްޒަފުންނާއި ދަރިވަރުންނާ ވާހަކަދައްކައި، އެކުގައި މަސައްކަތްކުރެވިފައި ވާތީ އަދީލް ގަބޫލުކުރައްވަނީ ތަފާތު ފިކުރުތަކުގެ މީހުންނާ މަޝްވަރާކޮށް، ގުޅިގެން މަސައްކަތްކުރުމުގެ ގާބިލުކަން އޭނާގެ ކިބައިގައި އެބަހުރި ކަމަށެވެ. މަޝްވަރާގެ މަތިވެރި އުސޫލުގެ ދަށުން ކަންކަން ނިންމުމަށް އޭނާއަށް އެނގިވަޑައިގަންނަވައެވެ. ކާށިދޫ ދާއިރާގައި ހުރި މައްސަލަތައް އަދީލްއަށް ފެނި ތަޖުރިބާކުރެވިފައިވާތީ އޭނާއަކީ އެ ކަންކަމުގެ ވާހަކަ ދައްކަން އެންމެ ގާބިލު، އަދި ނަތީޖާ ނެރެވޭނެ މީހެއް ކަމުގައި އަދީލް ގަބޫލުކުރައްވައެވެ.\nއަދީލް ގަބޫލުކުރައްވާ ގޮތުގައި ވޭތުވެދިޔަ ދައުރުތަކުގައި ކާށިދޫ ދާއިރާގެ ރައްޔިތުންގެ އިހުސާސްތަކާއި ޝުއޫރުތައް ރައްޔިތުންގެ މަޖިލީހުގައި އިއްވިފައި ނުވެއެވެ. ކާށިދޫ ދާއިރާއަށް އަދީލް ކުރިމަތިލައްވަނީ، މަޖިލީހުގެ ތެރެއިން ގާނޫނު ހެދުމުގެ ނިޒާމުގެ ތެރޭގައި އޭނާގެ ދާއިރާގެ ރައްޔިތުން ތަމްސީލުކޮށް، ރައްޔިތުންނަށް ލިބެންޖެހޭ އެންމެހާ ހައްގުތައް ހޯދައިދިނުމެވެ. ސަރުކާރުގެ ވައުދުތައް ފުއްދުމުގައި އެއްބާރުލުންދީ އެހީތެރިވުމަށާއި، ވައުދުތައް ނުފުއްދޭނަމަ ޖަވާބުދާރީ ކުރުވަން ޖެހޭ ފަރާތްތައް ޖަވާބުދާރީކުރުވަން އޭނާ ބޭނުންފުޅުވެއެވެ. އަދީލުގެ އަޒުމަކީ ރައްޔިތުން ބައިވެރިކުރުވައިގެން ރައްޔިތުންގެ މަޖިލިސް ނަޒާހަތްތެރި މަޖިލީހަކަށް ހަދަން އޭނާ ބޭނުންފުޅުވެއެވެ.\nއަދީލްއަކީ ކާށިދޫ ދާއިރާއަށް އުފަން، ކާށިދޫގެ ދަރިއެކެވެ. އޭނާއަކީ ތައުލީމީ ދާއިރާގައި މަސައްކަތްކުރައްވާ ތައުލީމީ ބޭފުޅެކެވެ. ތައުލީމީ ދާއިރާގައި މުދައްރިސެއްގެ އިތުރުން ޕްރިންސިޕަލެއްގެ ގޮތުގައި، ޖުމްލަ 15 އަހަރު ދުވަހުގެ މުއްދަތަކަށް ހިދުމަތްކޮށްދެއްވިއެވެ. އެ ދާއިރާގައި ނަޒާހާތްތެރިކަމާއި އިހުލާސްތެރިކަމާއެކު، ތަފާތު ފިކުރާއި މިޒާޖުގެ ތަފާތު މީހުންނާއެކު މަސައްކަތް ކރައްވައި، ގިނަ ބައެއްގެ އިތުބާރު ހޯއްދެވިއެވެ.\nއަދީލް މަޖިލީހަށް ކުރިމަތިލައްވަނީ، މަޖިލީސް ނަޒާހާތްތެރި، ތެދުވެރި ތަނަކަށް ހެދުމުގެ މަގުސަދުގައެވެ. ކާށިދޫ ދާއިރާގެ ދެ ރަށް ކަމުގައިވާ ކާށިދޫ އަދި ގާފަރުގެ އިގްތިސާދީ ހާލަތާއި ތައުލީމީ އަދި ސިއްހީ ހިދުމަތްތަކުގެ ހާލަތު ފުރިހަމަކުރުމަށެވެ. އަދީލް ވިދާޅުވާ ގޮތުގައި، ރައްޔިތުންގެ އިތުބާރު ގެއްލިފައި އޮތް މަޖިލީހަށް އިތުބާރު އަލުން އިޔާދަކޮށްދޭން އޭނާ ހުންނެވީ އަޒުމު ކަނޑައަޅައިގެންނެވެ. އަދި އޭނާ ނިސްބަތްވާ އަދާލަތު ޕާޓީގެ "ސަތިރީސް" ސިޔާސަތުތައް ހާސިލުކުރުމުގައި ގަދައަޅާ މަސައްކަތްކުރުމަށް އަދީލް ހުންނެވީ ތައްޔާރަށެވެ.


COVID dhifaau: vaccine furihama kuri meehunge adhadhu 130000hvure mahchah – Iru\nކޯވިޑް-19އިން ދިފާޢުވުމަށް ޖަހާ ވެކްސިން 130،000އަށްވުރެ ގިނަ މީހުން ފުރިހަމަކޮށްފިއެވެ. ހެލްތު ޕްރޮޓެކްޝަން އެޖެންސީ، އެޗްޕީއޭއިން އެންމެ ފަހުން އާއްމުކޮށްފައިވާ ތަފާސް ހިސާބުތަކުން ދައްކާ ގޮތުގައި ވެކްސިންގެ ފުރަތަމަ ޑޯޒް 300،906 މީހުންވަނީ ޖަހާފައެވެ.\nހެލްތު ޕްރޮޓެކްޝަން އެޖެންސީގެ ތަފާސް ހިސާބުތައް ދައްކާގޮތުން ހޮނިހިރު ދުވަހު ކޯވިޑް-19އިން ދިފާޢުވުމަށް ވެކްސިންގެ 2ވަނަ ޑޯޒް 2719 މީހުންވަނީ ޖަހާފައެވެ. މީގެ ތެރޭގައި ހިމެނެނީ މާލެ ސަރަޙައްދުން ވެކްސިން ޖެހި 355 މީހުންނާއި އަތޮޅުތަކުން ވެކްސިން ޖެހި 2364 މީހުންނެވެ. މިއާއެކު ވެކްސިންގެ ދެ ޑޯޒް ފުރިހަމަ ކުރި މީހުންގެ ޖުމްލަ ޢަދަދު ވަނީ 130،866އަށް އަރާފައެވެ.\nމިދިޔަ ހޮނިހިރު ދުވަހު 242 މީހަކު ވަނީ ވެކްސިންގެ ފުރަތަމަ ޑޯޒް ޖަހާފައެވެ. އޭގެ ތެރޭގައި ހިމެނެނީ މާލެ ސަރަޙައްދުން ވެކްސިން ޖެހި 133 މީހަކާއި އަތޮޅުތަކުން ވެކްސިން ޖެހި 109 މީހުންނެވެ. މިއާއެކު ރާއްޖެއިން ވެކްސިންގެ ފުރަތަމަ ޑޯޒް ޖެހި މީހުންގެ ޖުމުލަ ޢަދަދު މިހާރު ވަނީ 300،906އަށް އަރާފައެވެ.\nމާލެ ސަރަހައްދުގައި އުމުރުން 18 އަހަރާއި 60 އަހަރާ ދެމެދުގެ މީހުންނަށް ސިނޮފާމް ވެކްސިނާއި ކޮވިޝީލްޑް ވެކްސިން ޖަހަމުން އަންނައިރު މާލެއާއި ވިލިމާލެ އަދި ހުޅުމާލެ ހިމެނޭހެން 11 ސެންޓަރެއްގައި ވެކްސިން ދިނުން ކުރިއަށްދެއެވެ.


Boarder Hulhuvaali Fahun Raajje Aiee 1769 Fathuruverin | Hathaavees\nބޯޑަރު ހުޅުވާލި ފަހުން ރާއްޖެ އައީ 1769 ފަތުރުވެރިން\nކޮވިޑް19 ގެ ސަބަބުން ބޯޑަރު ބަންދުކުރުމަށް ފަހު މިދިޔަ މަހުގެ 15 ވަނަ ދުވަހު އަލުން ހުޅުވުމުން މިހާތަނަށް 1769 ފަތުރުވެރިން ރާއްޖެ އައިސްފިއެވެ.\nމޯލްޑިވްސް އިމިގްރޭޝަނުން މިއަދު ބުނީ މިދިޔަ މަހުގެ 31 ގެ ނިޔަލަށް ރާއްޖެ އަށް 1769 ފަތުރުވެރިން ރާއްޖެ އައިސްފައިވާ ކަމަށެވެ.\nބޯޑަރު ހުޅުވިފަހުން މިހާތަނަށް އެއް ގައުމަކުން ރާއްޖެ އަށް އެންމެ ގިނައިން ފަތުރުވެރިން އައިސްފައިވަނީ އިނގިރޭސިވިލާތުން ކަމަށެވެ. އެގޮތުން އެގައުމުގެ 258 ފަތުރުވެރިން ވަނީ މިހާތަނަށް ރާއްޖެ އައިސްފައެވެ.\nދެވަނަ އަށް އެންމެ ގިނައިން ފަތުރުވެރިން އައިސްފައިވަނީ އެމެރިކާ އިން ކަމަށްވާއިރު އެގައުމުން ވަނީ 189 ފަތުރުވެރިއަކު އައިސްފައެވެ. 143 ފަތުރުވެރިންނާއެކު ލިސްޓުގެ ތިންވަނައިގައި ޔޫއޭއީ އޮތްއިރު، ދެން އެންމެ ގިނައިން ފަތުރުވެރިން ރާއްޖެ އައިސްފައިވަނީ ސްވިޒަލޭންޑުންނާއި ޖަރުމަނުންނެވެ.\nއެގޮތުން ސްވިޒަލޭންޑުން 79 ފަތުރުވެރިން އައިސްފައިވާއިރު، ޖަރުމަނުން ވަނީ 135 ފަތުރުވެރިއަކު ރާއްޖެ އައިސްފައެވެ.\nPrevious މަޖިލީހުގެ ޖަލްސާތައް އޮންލައިންކޮށް ކުރިޔަށް ގެންދިއުމަށް ގޮވާލައިފި\nNext ނޮޅިވަރަމަށް އަރާ ފޭބުން މަނާކޮށްފި


Iran Angelina ge interview eh dheefi\nއިރާނުގެ އެންޖެލީނާ އިންޓަވިއުއެއް ދީފި\nޕްލާސްޓިކް ސާޖަރީ ހަދައިގެން ސިފައަށް ބޮޑު ބަދަލު ގެނެސްފައިވާ އިރާނުގެ އަންހެނަކު ދާދިފަހުން ވަނީ ޖަލަށް ލާފަ އެވެ. އޭނާ ޖަލަށް ލީ އިސްލާމް ދީނަށް ފުރައްސާރަކޮށް ކުފުރުވެރިފައިވާ ކަމަށް ތުހުމަތު ކޮށްފަ އެވެ. މި މީހާ ޖަލަށް ލާން ހުކުމް ކުރީ އޭނާ ހައްޔަރު ކޮށްދިނުމަށް އެދި އިރާނުގެ ގިނަ އަދަދެއްގެ ރައްޔިތުން ވެސް ސަރުކާރުގައި އެދެމުން ދަނިކޮށެވެ.\nސަހަރް ތަބަރް ނަމަކަށް ކިޔާ މި އަންހެންމީހާ ސޯޝަލް މީޑިއާގައި ސެލެބްރިޓީއެއްގެ ދަރަޖަ ލިބުނީ ހޮލީވުޑް މަޝްހޫރު ބަތަލާ އެންޖެލީނާ ޖޮލީއަށް ވާހިތުން އޭނާގެ ސިފަޔަށް ގެނައި ބަދަލާއެކު ބިރުވެރި ޒޮމްބީއެއްގެ ސިފައަކަށް އެ މީހާގެ ސިފަ ބަދަލު ވުމުގެ ސަބަބުންނެވެ.\nމި އަންހެންމީހާ ޖަލުގައި ހުއްޓާ ކޮށްފައިވާ އިންޓަވިއުއެއް ދާދިފަހުން އިރާނުގެ ޓީވީއަކުން ވަނީ ދައްކާފަ އެވެ. އަންގާރަ ދުވަހު ދެއްކި މި އިންޓަވިއުގައި ސަހަރް ބުނީ ސޯޝަލް މީޑިއާއިން ފެންނަ ފޮޓޯޝޮޕްކޮށްފައިވާ އޭނާގެ ފޮޓޯތަކާއި އޭނާއާ މިހާރު ވައްތަރު ނޫން ކަމަށެވެ. މި އިންޓަވިއުގައި ސަހަރްގެ މޫނު ހުންނަނީ ނޭނގޭ ވަރަށް ބްލާ ކޮށްފަ އެވެ.\nސަހަރް ވަނީ އޭނާ މިހާރު ހުންނަ ސިފަ ކަމަށް ބުނާ ފޮޓޮއެއް އޭނާގެ އަތުގައި އޮންނަ ފޯނުން ޓީވީ ބެލުންތެރިންނަށް ދައްކާފަ އެވެ. އެ ފޮޓޯގައި ވެސް އޭނާއާ ހޮލީވުޑް ބަތަލާ އާ ވަރަށް އެއްގޮތް ކަމެއް ހުއްޓެވެ. ނަމަވެސް އޭނާގެ މޫނުގައި ހުރި ބިރުވެރި ކަމެކެވެ. ނޭފަތް ވަރަށް އޫކޮށް މައްޗަށް އުފުލިފައި އިންއިރު ކޯތާފަތް ހުރީ ވެއްޓިފަ އެވެ.\nއޭނާ އާ ޖޮލީ އާ ވައްތަރުކަމަށް ގަބޫލު ނުކުރާ ކަމަށް ސަހަރް ބުންޏެވެ. ސަހަރް ބުނި ގޮތުގައި އޭނާ ބޭނުންވީ ޖޮލީއަށް ވާކަށް ނޫނެވެ. އޭނާ ބޭނުންވީ އެނިމޭޓެޑް ފެންޓަސީ ފިލްމު "ކޯޕްސް ބްރައިޑް" ގައި އުޅޭ ޒޮމްބީއެއް ކަހަލަ ކެރެކްޓާއަކާ އެއްގޮތަށް އޭނާގެ ސިފަ ޖައްސާށެވެ.\nސަހަރްގެ އިންސްޓަގްރާމް އެކައުންޓުގައި އޭނާ ފޮލޯކުރާ 480،000 މީހުން ތިބި ނަމަވެސް އެ އެކައުންޓް މިހާރު އެކްޓިވް އެއް ނޫނެވެ.\nސަހަރް އާ އިންޓަވިއު ކުރި ޓީވީ ޗެނަލުން ބުނި ގޮތުގައި ސަހަރް އަކީ އޭނާގެ މަންމަ އާއި ބައްޕަގެ ހުރި އެންމެ ދަރިއެކެވެ. މައިންބަފައިން މިހާރު ވަރިވެފައިވާއިރު ސަހަރް ދިރިއުޅެނީ އޭނާގެ މަންމަ އާ އެކުގަ އެވެ. ތައުލީމު ހާސިލުކުރުން ހުއްޓާނުލިނަމަ ސަހަރް މިހާރު އުޅޭނީ ޔުނިވަސިޓީގެ ތައުލީމު ފުރިހަމަ ކުރާށެވެ.\nއޭނާ ބުނި ގޮތުގައި އޭނާއަށް އޮންލައިންގައި ލިބުނު ކުއްލި މަޝްހޫރުކަމެއްގެ ސަބަބުން އޭނާއަށް އޭނާ އޮޅުނީ އެވެ.\n"އަހަރެން ކުރާ ކަންތައް އެހެން މީހުން ފޮލޯކުރާކަން އަހަންނަށް އެނގުނު. އަހަރެންގެ ފޮޓޯތަކަށް ލިބެމުންދިޔަ ލައިކްސް ގިނަވި ވަރަކަށް އަހަރެން މި ކުރަނީ ރަނގަޅުކަމެއް ކަން އަހަންނަށް އިހްސާސް ކުރެވޭލެއް އިތުރުވި،" ސަހަރްގެ އިންޓަވިއުގައި ބުންޏެވެ.\nހައި ސްކޫލް ތައުލީމު ފުރިހަމަ ނުކުރެވުނީތީ ސަހަރް މިހާރު ހިތާމަ ކުރެ އެވެ. ސަހަރް ބުނި ގޮތުގައި އޭނާގެ މަންމަ އޭނާ އަށް އެ ބަދަލު އަޔަ ނުދޭން ވަރަށް މަސައްކަތް ކުރި އެވެ. ނަމަވެސް އިންސްޓަގްރާމްގައި ލިބެމުންދިޔަ މަޝްހޫރު ކަމާއި ލައިކްސްގެ ޖާދޫގައި ޖެހިގެން އޭނާ އަށް ކުރިޔަށް ދެވުނީ އެވެ. އޭނާ ބުނި ގޮތުގައި މަޝްހޫރު މީހަކަށް ވުމަކީ އޭނާ ކުޑައިރުއްސުރެ ދެކެމުންއައި ހުވަފެނެކެވެ.\nޓީވީގެ ބްރޯޑްކާސްޓަރު ބުނި ގޮތުގައި ސޯޝަލް މީޑިއާގައި ހުތުރުކޮށް އުޅޭ މީހުންނަށް ގިނަ ބަޔެއްގެ ސަމާލުކަން ލިބޭކަން މިހާރު ސަހަރް ގަބޫލު ކުރެ އެވެ. އޭނާއަށް އެ މަގުން ދަތުރު ނުކުރެވުނުނަމަ މިއަދު އޭނާ ހުރީހީ މިހާރަށް ވުރެ ރަނގަޅު ހިސާބެއްގައި ކަމަށް ސަހަރް އެއްބަސްވެ އެވެ.\nނޭފަތު ބައްޓަން: ފަސޭހައިން ކޮވިޑްޖެހޭ ސަބަބެއް!


"Sunrise Party" ufedhdhumuge hudhdha dheefi | Mihaaru\nއީސީގެ ނައިބު ރައީސް އަމްޖަދު މުސްތަފާ (ވ.2) ސިޔާސީ އާ ޕާޓީ އުފައްދުމުގެ ހުއްދަ ސައީދާ ރަޝީދަށް (މ) އަރުވަނީ -- ފޮޓޯ: އީސީ\n15 ޖުލައި 2019 - 10:03 27 comments\nއީސީގެ ތަރުޖަމާނު އަހުމަދު އަކްރަމް ވިދާޅުވި ގޮޮތުގައި "ސަންރައިޒް ޕާޓީ" ގެ ނަމުގައި ސިޔާސީ ޕާޓީއެއް އުފެއްދުމަށް ކުރަންޖެހޭ ކަންކަން ކުރުމުގެ ހުއްދަ ދިނީ މ. މަލިކު ވިއު ސައީދާ ރަޝާދަށް ކަމަށެވެ. ކުރީގެ ރައީސް އަބްދުﷲ ޔާމީނަށް ރިޔާސީ އިންތިހާބުގައި ނާކާމިޔާބީއާ ކުރިމަތިވެ ވަޑައިގަތީ ވޯޓު އޮޅުވާލުމުން ކަމަށް ބުނެ ބޭއްވި އެއްވުންތަކުގައި ބައިވެރިވެ ސައީދާ ވާހަކަ ދައްކާފައިވެ އެވެ.\nSun Rise partyge namugai party eh ufehdhumah takaa kuran jehey kankan kurumuge huhdha Elections Commission in dheefi pic.twitter.com/2oqRXqwRSC\n— Elections Commission (@ElectionsMv) 14 July 2019\nއީސީއން ކުރި ޓްވީޓެއް\nސިޔާސީ ޕާޓީއެއް އުފެއްދުމުގެ ހުއްދަ އީސީން ދިން ނަމަވެސް، ޕާޓީ ރަޖިސްޓްރީކޮށްދޭނީ މަދުވެގެން 3،000 މީހުންގެ ސޮޔާ އެކު ހުށަހެޅުމުންނެވެ. އަދި އެ މަސައްކަތް ތިން މަސް ދުވަހުގެ ތެރޭގައި ފުރިހަމަކުރަންޖެހޭނެ އެވެ.\nޕާޓީ ރަޖިސްޓްރީކުރި ނަމަވެސް ސިޔާސީ ޕާޓީތަކަށް ދައުލަތުން ދޭ ފައިސާ ލިބޭނީ 10،000 މީހުން ހަމަވާ ޕާޓީތަކަށް އެކަންޏެވެ.\nމި އަހަރު އީސީން ވަނީ ޕީޕަލްސް ނެޝަނަލް ކޮންގްރެސް ޕާޓީ (ޕީއެންސީ) އާއި ލޭބާ ޕާޓީ ރަޖިސްޓްރީކޮށްދީފަ އެވެ. އަދި ދަރުމަވަންތަ ޕާޓީގެ ނަމުގައި ސިޔާސީ ޕާޓީއެއް އުފައްދަން ކުރަން ޖެހޭ މަސައްކަތް ކުރަން ވެސް މިދިޔަ ފެބްރުއަރީ މަހު ހުއްދަ ދީފައިވެ އެވެ.\nސިޔާސީ ނުވަ ޕާޓީއެއް އީސީގައި މިހާރުވެސް ރަޖިސްޓްރީކޮށްފައިވެ އެވެ.


ސަރުކާރުގެ މަސް ބަންދުކޮށް ބޭރުކުރާ ކުންފުނި މިފްކާ އުވައިލަންޖެހޭ ކަމަށާއި، އަދި މިފްކޯގެ މަސް ބަންދުކުރާ ކާރުޚާނާ ފެލިވަރު ބަންދުކުރަންޖެހޭ ކަމުގައި ރައްޔިތުން މަޖިލިހުގެ ރައީސް، ރައީސް މުޙައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިފަދައިން ވިދާޅުވީ މިއަދު އޮތް މަޖިލިހުގެ ޖަލްސާއަށް މަޑުއްވަރީ ދާއިރާ މެންބަރު އާދަމް ޝަރީފު ޢުމަރު ހުށަހެޅުއްވި ޤަރާރާ ގުޅިގެން ވާހަކަދައްކަވަމުންނެވެ. މަސްވެރިން ބާނާ މަސް ކިރުން ލަސްވުމާއި، މަސް ކިރުމަށްފަހު ލިބެންޖެހޭ ފައިސާ ނުލިބި ދިގުލައިގެންދާތީ މަސްވެރިންނަށް ކުރިމަތިވެފައިވާ ގޮންޖެހުންތަކާ ގުޅޭ ގޮތުން ހުށަހެޅުއްވި ޤަރާރަށް ވާހަކަދައްކަވަމުން ރައީސް ނަޝީދު ވިދާޅުވީ ގޭދޮށުގައި މަސް ޕްރޮސެސްކޮށްގެން އަމިއްލަ ފަރާތްތަކުން ވިއްކައިގެން ނޫނީ ފައިދާއެއް ނުލިބޭނެކަން އެނގިވަޑައިގަންނަވާ ކަމުގައެވެ. އަދި މިފްކޯއަކީ އުވައިލަންޖެހޭ ކަމާއި، ފެލިވަރު ބަންދުކުރަންޖެހޭ ކަމަކީވެސް ކުރިއްސުރެ އެނގިވަޑައިގަންނަވާ ކަންކަން ކަމުގައި އެމަނިކުފާނު ފާހަގަކުރެއްވިއެވެ.\nއަދި ރާއްޖޭގެ މަސްވެރިންނަށް އެކަށީގެންވާ މިންވަރުގެ އަގެއް އެމީހުން ބާނާ މަހަށް ލިބޭނީ މަސްވެރިކަން ކޮން ގޮތަކަށް ރާވާލައިގެންތޯ ކުރެވޭ ސުވާލަކީ ޒަމާންވީ ބަހުސެއް ހިނގާ މައުޟޫޢެއް ކަމުގައި ރައީސް ނަޝީދު ވިދާޅުވިއެވެ. ހަމައެހެންމެ 1970 ގެ ތެރޭގައި މަސް ދޯނިފަހަރުގައި އިންޖީނު ހަރުކުރުމުގެ ކުރިން ދިވެހިން މަސް ބާނައިގެން މަސް ކައްކައި، މަސް ހިއްކައިގެން ބޭރުކުރާތާ 800 އަހަރަށްވުރެ ގިަނ ދުވަސް ހޭދަވެފައިވާ ކަމުގައި އެމަނިކުފާނު ވިދާޅުވިއެވެ.\n"މި ރާއްޖޭގެ އިޤުތިޞާދު މަސްވެރިކަމުގެ މައްޗަށް ބިނާވެފައި އެތައް ޒަމާނެއް ވަންދެން ހުރި"، ދިވެހިރާއްޖޭގެ އިޤުތިޞާދު ގިނަ ދުވަސްތަކެއް ވަންދެން ބަރޯސާވެފައި އޮތީ މަސްވެރިކަމުގެ މައްޗަށްކަން ފާހަގަކުރައްވަމުން ރައީސް ނަޝީދު ވިދާޅުވިއެވެ. އެކަން ފާހަގަކުރެއްވުމަށްފަހު ރައީސް ނަޝީދު ވިދާޅުވީ މިހާރު ރާއްޖެއިން ބާނާ މަހުގެ 70 އިންސައްތަ ބޭރުކުރަނީ "ރޯ މެޓީރިއަލް"ގެ ގޮތުގައި ކަމަށެވެ. އަދި ޕްރޮސެސްނުކޮށް ކަމުގައެވެ. ރަނގަޅު ދުވަހެއްގައި އެ މަަހުގެ އަގަކަށް އެއް ޓަނަށް ލިބެނީ 1،200 ޑޮލަރު ކަމަށާއި، ޕްރޮސެސްކޮށްފައި ބޭރުކުރުމުން އެންމެ ގޯސް ދުވަހެއްގައިވެސް 2،500 ޑޮލަރު ލިބޭ ކަމުގައި އެމަނިކުފާނު ވިދާޅުވިއެވެ.\nރާއްޖޭގެ އެކި ސަރަހައްދުގައި ހުރި މަސް ރައްކާކުރާ ތަންތަނާއި މަސް ކާރުޚާނާތައް ހިންގަނީ ބޮޑު ގެއްލުމުގައި ކަމަށާއި، އެހެންވަނީ ސަރުކާރުން އެތަންތަން ހިންގާތީ ކަމުގައި ވިދާޅުވިއެވެ. އެގޮތުން އަމިއްލަ ފަރާތްތަކަށް މަސްވެރިކަން ހުޅުވައިލުމުން އެ ކުންފުނިތަކުން މަސް ބަންދުކޮށް މަސް ބޭރުކުރާ ކަމަށާއި، އެ ކުންފުނިތަކަށް ފިނޭންސް މިނިސްޓްރީން ކޮންމެ މަހަކު އެތައް މިލިއަން ރުފިޔާ ސަބްސިޑީގެ ގޮތުގައި ދޭންނުޖެހޭ ކަމުގައި ވިދާޅުވިއެވެ. އެހެންކަމުން މިފްކޯ އުވައިލަންޖެހޭ ކަމަށާއި އަދި ފެލިވަރު ބަންދުކުރަންޖެހޭ ކަމުގައި ރައީސް ނަޝީދު ވިދާޅުވިއެވެ. އެއީ މިހާތަނަށް ހަދާފައިވާ ހުރިހާ ދިރާސާއަކުން ފެންނަ ޙަޤީޤަތް ކަމުގައިވެސް އެމަނިކުފާނު ފާހަގަކުރެއްވިއެވެ.


COVID-19: IAS ge muvazzafun dhen offeehah nukunnaanee hafuthaa aku3dhuvahu | Mihaaru\nއައިލެންޑް އޭވިއޭޝަންގެ އިސްވެރިން، މަޖިލީހުގެ ސްޓޭޓް އޯންޑް އެންޓަޕްރައިސަސް ކޮމިޓީގެ ބައްދަލުވުމަށް ޖަވާބުދާރީވަނީ: -- ފޮޓޯ: ހުސައިން ވަހީދު/މިހާރު\nކޮވިޑް-19: އައިއޭއެސްގެ މުވައްޒަފުން ދެން އޮފީހަށް ނުކުންނާނީ ހަފުތާއަކު ތިން ދުވަހު\n16 މާޗް 2020 - 10:37 24 comments\nކޮވިޑް-19 ކޮންޓްރޯލް ކުރުމަށްޓަކައި އަޅާ ފިޔަވަޅެއްގެ ގޮތުން، އައިލެންޑް އޭވިއޭޝަން ސާވިސަސް (އައިއޭއެސް) ގެ މުވައްޒަފުން ކޮންމެ ހަފުތާއަކު ތިން ދުވަހު ވަޒީފާ އަށް ނުކުންނަން ހަމަޖައްސައިފި އެވެ.\nއެކި ގައުމުތަކުގައި ފެތުރެމުންދާ ކޮރޯނާވައިރަސް އަށް ރާއްޖެ އިން ވެސް މިހާތަނަށް 13 މީހަކު ޕޮޒިޓިވްވުމާ ގުޅިގެން، އެ ވައިރަސް ފެތުރިޔަ ނުދިނުމަށްޓަކައި ފިޔަވަޅުތަކެއް އަޅައި، އައިއޭއެސްގެ މުވައްޒަފުން ގްރޫޕްތަކަށް ބަހާލައި ކޮންމެ ގްރޫޕަކުން ވެސް ހަފުތާއަކު ތިން ދުވަހު މަސައްކަތަށް ނުކުތުމަށް ކަނޑައަޅާފައިވާ ކަމަށް އެ އިދާރާ އިން މިއަދު ނެރުނު ބަޔާނެއްގައި ވެ އެވެ. އެގޮތަށް ނިންމުމުން، ހަފުތާގެ ބާކީ ދެ ދުވަހު މުވައްޒަފުން ތިބޭނީ "ސްޓޭންޑްބައި" ޑިއުޓީގަ އެވެ.\nމިބަދަލުތައް ގެނައި ނަމަވެސް މުވައްޒަފުންގެ މުސާރަ އާއި އިނާޔަތްތަކަށް އެއްވެސް ބަދަލެއް ނާންނާނެ ކަމަަށް މޯލްޑިވިއަން އެއާލައިން ހިންގާ އައިއޭއެސް އިން ބުންޏެވެ.\nއައިލެންޑް އޭވިއޭޝަނުން ބުނިގޮތުގައި، މި ބަދަލު ގެނައީ މުވައްޒަފުންނަކީ ކޮންމެ ދުވަހަކު އެތައް ބަޔަކާ ބައްދަލުވެ، މަސައްކަތް ކުރާ ބަޔަކަށް ވާއިރު، އެއްވެސް ސަބަބެއް މެދުވެރިވެ، މުވައްޒަފުންތަކަކަށް މަސައްކަތަށް ނުނިކުމެވޭ ފަދަ ހާލަތެއް މެދުވެރިވި ނަމަވެސް ރައްޔިތުންނަށް ދޭ ހިދުމަތް މެދުކެނޑުމެއް ނެތި ފޯރުކޮށްދިނުމަށް ކަމަށެވެ. އެ ނިންމުން ނިންމީ، ފަންނީ މަސައްކަތްތައް ގިނަ އެ ކުންފުނީގެ މުވައްޒަފުންގެ ރައްކާތެރިކަން ކަށަވަރުކޮށްދީ، މަސައްކަތް ކުރާ މާހައުލަކީ ރައްކާތެރި މާހަލެއް ކަން ކަށަވަރު ކޮށްދިނުމުގެ ބޭނުމުގައި ކަމަށް އައިއޭއެސް އިން ބުނެ އެވެ.\nއައިލެންޑް އޭވިއޭޝަންގެ މުވައްޒަފުން ވަޒީފާ އަށް ނުކުންނަންޖެހޭ ދުވަސްތައް މަދުކޮށްފައިވާއިރު، މުވައްޒަފުން މަސައްކަތް ކުރަންޖެހޭ ވަގުތަށް ވެސް މިދިޔަ ހަފުތާގައި ބަދަލު ގެނެސްފައިވެ އެވެ.\nއެގޮތުން، މޯލްޑިވިއަންގެ ޓިކެޓިންގެ ޚިދުމަތް މި ދުވަސްވަރު ދޭނީ ހެނދުނު 8:30 އިން މެންދުރު ފަހު 3:30 އަށެވެ. އަދި ހުކުރާއި ހޮނިހިރު ދުވަހު ޓިކެޓިން އޮފީސް ބަންދުވާނެ އެވެ.\nއެ ކުންފުނިން ވަނީ ކޯލް ސެންޓަރާއި ވައިބާ ޕްލެޓްފޯމުގެ ޚިދުމަތް ދޭ ވަގުތަށް ވެސް ބަދަލު ގެނެސްފަ އެވެ. އެއީ އާދިއްތަ އިން ބުރާސްފަތި ދުވަހާ ހަމަ އަށް ކޮންމެ ދުވަހެއްގެ ހެނދުނު 8:30 އިން ހަވީރު 6:00 އަށެވެ.\nހުކުރު ދުވަހާއި ހޮނިހިރު ދުވަހު ކޯލް ސެންޓަރު ބަންދުވާނެ އެވެ. މީގެ ކުރިން ހަފުތާގެ ކޮންމެ ދުވަހަކު ދަންވަރު 12:00 އާ ހަމަ އަށް ކޯލް ސެންޓަރާއި ވައިބާ ޕްލެޓްފޯމުން ހިދުމަތްތައް ދެ އެވެ.\nކޮވިޑް-19 އާ ގުޅިގެން އޮފީހަށް ގޮސް ހިދުމަތް ހޯދުމުގެ ބަދަލުގައި ޓިކެޓް ނެގުމާއި އެ ނޫން ހިދުމަތްތަކުގައި ވެސް އޮންލައިން ޕްލެޓްފޯމު ބޭނުން ކުރުމަށް އައިއޭއެސް އިން އެދެ އެވެ.\nކޮވިޑް ބަލި ފެތުރުން ހުއްޓުވުމުގެ ފިޔަވަޅެއްގެ ގޮތުން، ގިނަ ބަޔަކު ބައިވެރިވެގެން ބާއްވާ އެއްވުންތައް ނުބޭއްވުމަށް ސަރުކާރުން ވަނީ ނިންމައިފަ އެވެ. އެހެންވެ، މި ދުވަސްވަރާ ގުޅުވައިގެން ސަރުކާރުގެ ބައެއް ކުންފުނިތަކުގެ ހަރަކާތްތައް މެދުކަނޑާލައި އެ ތަންތަނުގެ މުވައްޒަފުންގެ މަސައްކަތު ގަޑި ނިމޭ ވަގުތު ވެސް ވަނީ އަވަސް ކޮށްފަ އެވެ.\nއިތުރު ލިޔުންތައް އައިލެންޑް އޭވިއޭޝަން މޯލްޑިވިއަން އެއާލައިން


މަޤާމް: ޓީޗަރ (މެތަމެޓިކްސް)\nމަޤާމުގެ ނަންބަރު: J-263848\nމަޤާމުގެ ރޭންކް: ސީއެސް 11-15\nމަޤާމުގެ ކްލެސިފިކޭޝަން: ސްކޫލް ޓީޗާރސް\nމަޤާމް އޮތް އޮފީސް: ނޮޅިވަރަމު ސްކޫލް\nވަޒީފާ އަދާކުރަން ޖެހޭ ތަން: ނޮޅިވަރަމު ސްކޫލް، ހދ. ނޮޅިވަރަން\nމުސާރަ: 7070.00 އާއި 10640.00 ރުފިޔާއާއި ދެމެދު\nސަރވިސް އެލަވަންސް: 2500.00 ރުފިޔާ\nގައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ހާސިލުވާގޮތަށް ކުލާހުގަޔާއި ކުލާހުން ބޭރުގައި ކިޔަވައިދިނުމާއި ކިޔަވައިދިނުމަށް ކުރަންޖެހޭ އެންމެހައި މަސައްކަތްތައް ކުރުން.\nގައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ހާސިލުވާގޮތަށް ލެސަންޕްލޭން ތައްޔާރުކުރުން.\nދަރިވަރުންނަށް ބާއްވާ ތަފާތު އެކިއެކި ޓެސްޓްތަކުގެ ޕޭޕަރު ތައްޔާރުކުރުމާއި ޓެސްޓްތައް އެޑްމިނިސްޓަރކުރުން.\nކިޔަވައިދޭ މާއްދާއާއި ގުޅޭގޮތުން ދަރިވަރުންގެ ފޮތްތަކާއި އެސެސްމެންޓް ޕޭޕަރާއި، ޔުނިޓް ޓެސްޓް ޕޭޕަރުތަކާއި، ޓާމް ޓެސްޓް ޕޭޕަރ އަދި މިނޫންވެސް ދަރިވަރުންނަށް ހާސިލުވި މިންވަރު ނުވަތަ ކުރިއެރުން ވަޒަންކުރުމަށް ބާއްވާ ޓެސްޓްތަކުގެ ޕޭޕަރުތައް މާކުކުރުން.\nދަރިވަރުން ހާސިލުކުރާ މިންވަރާއި ކުރިއެރުމުގެ ރެކޯޑުތައް ބެލެހެއްޓުން.\nކުލާހުގަޔާއި ކުލާހުން ބޭރުގައި ސްކޫލްގެ ހަރަކާތްތަކުގައި އުޅޭއިރު ދަރިވަރުންގެ އަހުލާގީ ކަންތައްތައް ބެލެހެއްޓުން.\nޕޭރެންޓް ޓީޗަރ މީޓިންގތަކުގައި ބައިވެރިވުމާއި ދަރިވަރުންގެ ކިޔެވުމާއި ގުޅޭގޮތުން ބެލެނިވެރިންނަށް މައުލޫމާތުދިނުން.\nދަރިވަރުންގެ ކުރިއެރުމާބެހޭގޮތުން ބެލެނިވެރިންނާއި، ސްކޫލްގެ ވެރިންނާއި، ތައުލީމީ ދާއިރާގެ ފަރާތްތަކަށް ބޭނުންވާނެ މައުލޫމާތު ހިއްސާކުރުން.\nކުލާހުން ބޭރުގައި ހިންގާ، ކިޔަވައިދިނުމާއި ގުޅުންހުރި ކަންތައްތައް ހިންގުމުގައި ސްކޫލަށް އެހީތެރިވެ އެއްބާރުލުންދިނުން.\nދަރިވަރުން ގެންގުޅޭ މާހައުލަކީ ދަރިވަރުންނަށް ރައްކާތެރިކަމާއި އަމާންކަން ލިބިގެންވާ މާހައުލެއްކަން ކަށަވަރުކުރުން.\nދަރިވަރުންނަށް ތައުލީމީ ލަނޑުދަނޑިތައް ހާސިލުވަމުންދާކަމާއި، ދަރިވަރުންގެ ކިބައިގައި ދީނީ އަދި ރަނގަޅު އަހުލާގީ އާދަތައް ހަރުލެއްވެމުންދާކަން ކަށަވަރުކުރުން.\nސްކޫލްގައި ހިންގާ ކުލަބުހަރަކާތްތައް ހިންގުން.\nކިޔަވައިދޭ މާއްދާއާއި ގުޅޭގޮތުން އިތުރު މުއްސަނދިކަމެއް (ރިސޯސް) ބޭނުންވާ ހާލަތުގައި ސްކޫލްގެ ވެރިންގެ ލަފަޔާއި އިރުޝާދުގެ މަތިން އެފަދަ ކަންކަން ކޯޑިނޭޓްކުރުން.\nސްކޫލުން އިންތިޒާމުކުރާ ޕްރޮފެޝަނަލް ޑިވެލޮޕްމަންޓް ހަރަކާތްތަކުގައި ބައިވެރިވުން.\nމުދައްރިސުންގެ ފަންނީ ގާބިލުކަން އިތުރުކުރުމަށް މިނިސްޓްރީ އޮފް އެޑިޔުކޭޝަނާއި ދާއިރާގެ މުއައްސަސާތަކުން ބާއްވާ ހަރަކާތްތަކުގައި ބައިވެރިވުމަށް ލިބޭ ފުރުސަތުތަކުގައި ބައިވެރިވުން.\nތައުލީމީ ދާއިރާ ހަރުދަނާކުރުމަށް މިނިސްޓްރީ އޮފް އެޑިޔުކޭޝަނުން ކުރާ މަސައްކަތުގައި ބައިވެރިވުމަށް، މިނިސްޓްރީ އޮފް އެޑިޔުކޭޝަނުން އެދިއްޖެނަމަ، އެމަސައްކަތުގައި ބައިވެރިވެ، އެއްބާރުލުން ދިނުން.\nކޮންޓެކްޓް ގަޑީގެ ގޮތުގައި މަދުވެގެން ހަފުތާއަކު 35 މިނެޓްގެ 25 އާއި 30 އާ ދެމެދުގެ ގަޑި ނުވަތަ 45 މިނެޓްގެ 20 އާއި 25 އާ ދެމެދުގެ ގަޑިނެގުން.\n- ސެންޓީޗަރުކަމަށް ހަމަޖައްސާނަމަ ސެންޓީޗަރުންގެ ޝަރުޠު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ CS13-4 ރޭންކުގައިމަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-3 ރޭންކުގައިމަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-2 ރޭންކުގައިމަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS11-4 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން، އަދި ސެން ޓީޗަރުކަމަށް ހަމަޖައްސާނަމަ ސެން ޓީޗަރުންގެ ޝަރުޠު ފުރިހަމަވުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުގެ އޮނިގަނޑު ލެވެލް5ނުވަތަ 6ގެ ސަނަދެއް ހާސިލްކޮށްފައިވުމާއިއެކު ސަނަދު މޯލްޑިވްސް ކޮލިފިކޭޝަން އޮތޯރިޓީއިން ވެލިޑޭޓްކޮށްފައިވުން\n- ސެންޓީޗަރުކަމަށް ހަމަޖައްސާނަމަ ސެން ޓީޗަރުންގެ ޝަރުޠު ފުރިހަމަވުން.\nވަޒީފާއަށް އެދޭ ފޯމު ނޮޅިވަރަމު ސްކޫލްގެ ކައުންޓަރުން ލިބެން ހުންނާނެއެވެ. އަދި ސިވިލް ސާރވިސް ކޮމިޝަނުގެ ވެބްސައިޓު (www.csc.gov.mv) އިން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2018 ޖެނުއަރީ 29 ވާ (ހޯމަ) ދުވަހުގެ 14:00 ގެ ކުރިން، ނޮޅިވަރަމު ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް އަދި ފެކްސް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. ފެކްސް ނަންބަރަކީ، 6520097 އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2018 ޖެނުއަރީ 30 އާއި ފެބުރުއަރީ 05 އާ ދެމެދު، ނޮޅިވަރަމު ސްކޫލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި ވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ އަދަދު 10 (ދިހައެއް) އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 (ދިހައެއް) ފަރާތް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6520555 ނަންބަރު ފޯނާއެވެ. ފެކްސް ނަންބަރަކީ 6520097 އެވެ. އީ-މެއިލް ކުރާނީ [email protected] އަށެވެ.\n18 ޖަނަވަރީ 2018\nޕަބްލިޝްކުރި ތާރީޚު: 18 ޖަނަވަރީ 2018\nސުންގަޑި: 29 ޖަނަވަރީ 2018 1400


ނަރަކަ ހާދަ ބިރުވެރިއޭ- ވަންނަން ބޭނުން ނުވާ މީހުންނަށް މިދަރުސް ފުދޭނެ!\nމާތް ﷲ ނަރަކަ އުފެއްދެވުމަށްފަހު އެތަން ބައްލަވައިލެއްވެވުމަށް މާތް ﷲ ޖިބްރީލްގެފާނަށް އެންގެވިއެވެ. ޖިބްރީލްގެފާނު ވަޑައިގެން ނަރަކަ ބައްލަވައިލެއްވެވުމަށްފަހު ވަޑައިގެން ވިދާޅުވިއެވެ. " ޔާﷲ - އެނަރަކައިގެ ޚަބަރު ލިބުނު މީހަކު އެ ނަރަކައަކަށް ނުވަންނާނެއެވެ.\nނަރަކައިން އެއްވެސް މީހަކަށް ސަލާމަތް ނުވެވޭނެ ގޮތް ހެއްދެވުމަށްފަހު ވެސް ނަރަކަ ބައްލަވައިލެއްވެވުމަށް މާތް ﷲ ޖިބްރީލްގެފާނަށް އަންގަވާނެތެވެ. އެފަހަރު ބައްލަވައިލެއްވެވުމަށްފަހު ޖިބްރީލްގެފާނު ވިދާޅުވާނެތެވެ. "ޔާ ﷲ. އެ ނަރަކައިން ހަމައެކަކަށްވެސް ފިލައިގެނެއް ނުދެވޭނެއެވެ.\nނަރަކައިގަ ލިބޭނެ އަޒާބު އެނގޭހެއްޔެވެ؟ އިންސާނާއަށް ތަސައްވަރު ވެސް ނުކުރެވޭނެ ވަރުގެ ގަދަ ފަދަ އަޒާބު ނޫނީ ނުލިބޭނެއެވެ. ވަކި ކަމަކުން ނޫނެވެ. ހުރިހާ ކަމަކުންނެވެ.\nއެއީ ގައިގައި ލެވޭ ހަން އަންދައިލެވޭތަނެވެ. އަންދައިގެން ދިއުމަށްފަހު ވަގުތުން އައު ހަންގަނޑެއް ލެވެމުންދާނެއެވެ. އެއީ ގަދަފަދަ ހޫނާއި ތަދުން ފުރިގެންވާ ތަނެވެ.\nނަރަކައަށް ވެއްދޭ މީހުންގެ ހަންގަނޑުގެ ބޯމިނުގައި ބާރަށް ދުވާ އަހެއްގަ3ދުވަހުގެ ރާސްތާ ހުރެއެވެ. އަލިފާނުގެ އަޒާބު ގަދަފަދައަށް ލިބުމަށެވެ.\nނަރަކައަށް ވެއްދޭ މީހުން ސައިޒުން ބޮޑުވެގެންދާވަރު އެނގޭ ހެއްޔެވެ؟ ދަތެއްގެ ބޮޑުމިން އުހުދު ފަރުބަދަ އާއި އެއްވަރުވާނެކަން ކައު އިތުރު ރަސޫލާ މުޙައްމަދު (ޞޢވ) ގެ ޙަދީޘްފުޅުން އެނގެއެވެ. ދަތެއް އެވަރުވާއިރު ހަށިގަނޑުގެ ސައިޒާއިމެދު ވިސްނައިލާށެވެ.\nވިސްނައިލާށެވެ. މިއުންމަތުގެ ގިނަ ބައަކު ނަރަކައަށް ވަންނާނީ އެއީ ކުޑަ ފާފައެއް ކަމަށް ބަލައި ކުރާ އަމަލުތަކުންނެވެ. އެއީ އެއްވެސް ކަމެއް ނޫން ކަމަށް ބަލައި ކުރާ ކަންކަމުގެ ސަބަބުންނެވެ.\nގަދަފަދަ އަޒާބު ލިބެމުންދާއިރު ފެނަށް އެދި އާދޭސްކޮށް ރޯނެއެވެ. ހަށިގަނޑަށް ފިނިވާނެ ކޮންމެވެސް ބުއިމަކަށް އެދި އާދޭސްކުރާނެއެވެ. އެހިނދު ބުއިމެއް ދެވޭނެއެވެ. ބުއިމުގައި އަނގަ ޖަހަން މޫނު ކައިރިކޮށްލުމުން މޫނުގެ ހަންތަކާއި މަސްތައް ހޫނުގެ ސަބަބުން ވިރިގެން ފައިބާނެއެވެ.\nއެންމެ ފަހަރަކަށް ނަމަވެސް ނަރަކައިން ސަލާމަތްކޮށްދެއްވެވުން އެދި މާތް ﷲ އަށް ދަންނަވާ އަޑުން ގުގުމަމުންދާނެއެވެ. އެމީހުންނަށް މާތް ﷲ ޖަވާބެއް ނުދެއްވާނެއެވެ. ޖަވާބު ދެއްވާނީ ނަރަކައިގެ މަލާއިކަތާއެވެ. ވިދާޅުވާނެއެވެ. މިދުވަހުގެ ޚަބަރު ކަލޭމެންނަކަށް މާތް ﷲ ނުދެއްވަވާ ހެއްޔެވެ؟ ރަސޫލުންނާއި ނަބިއްޔުން ފޮނުއްވައިގެން ކަންކަން އޮޅުންފިލުއްވަވައި ނުދެއްވަވާހެއްޔެވެ؟ އެހިނދު ކަލޭމެން ދިނީ ބީރުކަންފަތެވެ.\nއެބޭކަލުންގެ އަޑެއް ނުއަހަމުއެވެ. ހެދީ އެބޭކަލުންނަކީ މޮޔަފުޅު ބައަކަށެވެ. ވީމާ މިއަދު އަޑުގަދަ ނުކުރާށެވެ. ނަރަކައިގައި ދެމިތިބޭށެވެ.\nއެއީ އެއްވެސް ރަޙުމެއްވާ މަލާއިކަތެއް ނޫނެވެ. މިޢުރާޖްއަރައިވަޑައިގެންނެވި ރޭ އެހެން ހުރިހާ މަލާއިކަތުން އިތުރު މާތް ރަސޫލާ މުޙައްމަދު (ޞޢވ) އާއި ކުރިމަތި ލެއްވެވީ ހިނިތުންވެވަޑައިގަތުމާއިއެކުގައެވެ. ނަމަވެސް މާލިކްގެފާނު ހިނިތުންވެވަޑައެއް ނުގަންނަވައެވެ. ހަމައެކަނި ވައަލައިކުމުއްސަލާމް ވިދާޅުވީއެވެ. މާތް ﷲ ނަރަކަ އުފެއްދެވީންސުރެ މާލިކްގެފާނު ހިނިތުންވެވަޑައެއް ނުގަންނަވައެވެ.\nނަރަކައިން ސަލާމަތްކޮށްެދެއްވަވައި އެމީހުން ފަނާކޮށްދެއްވެވުން އެދި މާތް ﷲ އަށް ދަންވައިދިނުމަށް އެދޭނެއެވެ. ޖަވާބުގެ އިންތިޒާރުގައި ތިބޭތާ 1000 އަހަރު ފަހުން ޖަވާބު ލިބޭނެއެވެ. ނަރަކައިގައި ދާއިމަށް ތިބުމަށެވެ. މާތް ﷲ އަށް އީމާން ނުވިމީހުން އެދެމުންދާނީ ބިމުހުރި ވެއްޔަށް ހައްދަވައި ދެއްވުމަށެވެ.\nމިއަދު އެއްވެސް އަޅައިލުމެއް ބެލުމެއް ނެތި ފާހިޝް އަމަލުތައް ކުރަމުން ތިއަ ގެންދަނީއެވެ. ޤިޔާމަތް ދުވަހުން ނަރަކައިގައި ވާނެ ގޮތް އެނގޭހެއްޔެވެ؟ ފާހިޝް އަމަލުކުރި މީހުންނަށް ޚާއްޞަ ވަޅެއް ހުންނާނެއެވެ. އެވަޅުގައި އެލުވިފައި އޮންނާނީ ައަމިއްލަ ގުނަވަނާއި މޭގައި އަޅުވާފައިވާ ބުޅިތަކަކުންނެވެ. ދަށުން ދާނީ އަލިފާން އަނދަމުންނެވެ. އެމީހުންގެ ކެއިން ބުއިމަކަށްވާނީ ނަރަކަވަންތަވެރިންގެ ކުރިމަތިފަރާތުންނާއި ފުރަގަސް ފަރާތުން ފައިބާ ދޮހެވެ.\nނަރަކައިގައި މިއުންމަތުގެ މީހުން ތިބެ އަނދަމުންދާނެއެވެ. އެމީހުން ނަރަކައިން ސަލާމަތްކޮށްދެއްވެވުން އެދި މުޙައްމަދު (ޞޢވ) މާތް ﷲ އަށް ދަންވަމުން ގެންދަވާނެއެވެ.\nއެމީހުން ނަރަކައިގައި ތިބޭއިރު އެމިހުންގެ ނިތްކުރީގައި ސިއްކައެއް އިންނާނެއެވެ. އެކަމުގެ ވަގުތު ޖެހުމުން މާތް ﷲ މަލާއިކަތުން ފޮނުއްވަވައި އެމީހުން ނަރަކައިން ނެރުއްވަވާނެއެވެ. އެމީހުން ނެރެވޭއިރު ވާނީ އަނދައި ކަޅުދެލިގަނޑަކަށްވެފައެވެ. ހޭނެތިފައެވެ.\nއެމީހުން ދިރުއްވަވާ ކޯރުގެ އައްސޭރިއަށް ގެންގޮސް ދޮވެލެއްވުމުން އެމީހުން ރީތިވެ ފުރާނައެޅުއްވިގެން ތެދުވާނެއެވެ. ސުވަރުގެ ވައްދަވާނެއެވެ. ނަމަވެސް އެއީ ނަރަކައިން ގެނެވުނު މީހުންކަން އަންގައިދޭ ސިއްކަ ނިތްކުރީގައި އިންނާނެއެވެ.


Boduvazeeru Modi vess COVID Vaccine jassavaifi | ThePress\nބޮޑުވަޒީރު މޯދީވެސް ކޮވިޑް ވެކްސިން ޖައްސަވައިފި\n01 March 2021, 11:46\nއިންޑިއާގެ ބޮޑުވަޒީރު ނަރޭންދްރާ މޯދީ ވެކްސިން ޖައްސަވާ ޓްވިޓާގައި ހިއްސާ ކުރެއްވި ފޮޓޯ\nފަރުވާއެއް ހޯދިފައި ނުވާ ކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް ތަރައްގީ ކޮށްފައިވާ ވެކްސިން، އަވަށްޓެރި ގައުމުތަކަށް ހަދިޔާ ކުރައްވައިގެން ގިނަ ގައުމުތަކެއްގެ ތާއީދު ހޯއްދަވާފައިވާ އިންޑިއާގެ ބޮޑުވަޒީރު ނަރޭންދްރާ މޯދީވެސް، ކޮވިޑް ވެކްސިން ޖައްސަވައިފިއެވެ.\nމިއަދު ހެނދުނުގެ ވަގުތެއްގައި މޯދީ ކޮވިޑް ވެކްސިން ޖެއްސެވީ، އިންޑިއާގެ އެއިމްސް ހޮސްޕިޓަލުގައެވެ. މޯދީ ޖެއްސެވީ އިންޑިއާގެ އުފެއްދުމެއް ކަމަށް މައުލޫމާތު ލިބެއެވެ. ކޮވިޑް-19 އިން ދިފާއުވުމަށް އިންޑިއާއިން ދަނީ އެ ގައުމުގައި އުފައްދާ2ވެކްސިނެއް ބޭނުން ކުރަމުންނެވެ. އެއީ އޮކްސްފޯޑް އަދި އަސްޓްރާޒެނީކާގެ ފޯމިއުލާއަށް އުފައްދާފައިވާ ކޮވިޝީލްޑް ވެކްސިނާއި، ސައްތަ އިންސައްތަ އިންޑިއާގެ އަމިއްލަ ވެކްސިނެއް ކަމަށްވާ، ބާރަތު ބައޮޓެކްގެ ކޮވެކްސިންއެވެ.\nކޮވިޑް ވެކްސިން ޖެއްސެވިކަން އިއުލާން ކުރައްވަމުން މޯދީ ވަނީ، ވެކްސިން ލިބުމުގެ ކްރައިޓީރިއާއަށް ފެތޭ ހުރިހާ އެންމެން ވެކްސިން ޖެހުމަށް އިލްތިމާސް ކުރައްވާފައެވެ.\nއުމުރުފުޅުން 70 އަހަރުގެ މޯދީ ވެކްސިން ޖައްސަވާފައި މިވަނީ، އިންޑިއާގެ ކޮވިޑް ކެމްޕޭން އިތުރަށް ފުޅާ ކުރި ވަގުތުގައެވެ. އިންޑިއާއިން މިއަދު ވަނީ އުމުރުން 45 އަހަރާއި 59 އަހަރާ ދެމެދުގެ އުމުރުފުރާގެ މީހުންނަށްވެސް ވެކްސިން ދޭން ފަށާފައެވެ.\nއިންޑިއާއިން ކޮވިޑް-19 ވެކްސިން ކެމްޕޭން ފެށީ ޖެނުއަރީ 16، 2021 ގައެވެ. އިންޑިއާގެ އާބާދީގެ 0.2 ޕަސެންޓް މީހުން މިހާރު ވަނީ ކޮވިޑް ވެކްސިންގެ2ވަނަ ޑޯޒްވެސް ފުރިހަމަ ކޮށްފައެވެ.\nނަރެންދްރަ މޯދީ ކޮވިޑް ވެކްސިން އިންޑިއާ ދުނިޔެ


SunOnline:7aharah fahu United thaavaluge evvvana ah\nޢަބްދުﷲ އައިމަން 13 Jan 2021, 09:44\nމެންޗެސްޓާ ޔުނައިޓެޑާއި ބާންލީ ކުޅުނު މެޗުގެ ތެރެއިން: އެ މެޗު 0-1 އިން ކާމިޔާބު ކުރީ ޔުނައިޓެޑް --- ފޮޓޯ/ ގެޓީ\nހަތް އަހަރުގެ ދިގު އިންތިޒާރަކަށްފަހު އިނގިރޭސި ޕްރިމިއާ ލީގުގެ އެންމެ ކާމިޔާބު ޓީމު، މެންޗެސްޓާ ޔުނައިޓެޑް ލީގު ތާވަލުގެ އެއްވަނައަށް ޖެހިލައިފި އެވެ.\nއެންމެ ފަހުން ޔުނައިޓެޑް ލީގު ތާވަލުގެ އެއްވަނައިގައި އޮތީ 2013 ވަނަ އަހަރު އެ ޓީމުގެ ލެޖެންޑަރީ ކޯޗު އެލެކްސް ފާގަސަންގެ ފަހު އަހަރު އެވެ. އެ ފަހަރުގެ ލީގު ޔުނައިޓެޑުން ހޯދި އިރު، އޭގެ ފަހުން މި ވޭތުވެ ދިޔަ ހަތް އަހަރަކީ އެ ޓީމަށް ހިތި އަހަރުތަކެކެވެ. އަހަރުތަކަށްފަހު އެ ޓީމު އަލުން ލީގުގެ އެންމެ އުހަށް އެރީ ރޭ ބާންލީ އަތުން ހޯދި މޮޅާ އެކު އެވެ.\nބާންލީގެ އަމިއްލަ ދަނޑުގައި ރޭ ކުޅުނު އެ މެޗުން ޔުނައިޓެޑް ކުރި ހޯދީ 0-1ގެ ނަތީޖާއަކުންނެވެ. މި މޮޅާ އެކު ކުޅުނު 17 މެޗުން 36 ޕޮއިންޓް ހޯދައިގެން ތިން ޕޮއިންޓްގެ ލީޑަކާ އެކު ޔުނައިޓެޑް އެއްވަނައަށް ޖެހިލި އިރު، ދެވަނައިގައި އޮތް ލިވަޕޫލަށް ލިބެނީ 33 ޕޮއިންޓް އެވެ.\nލިވަޕޫލް އެންމެ ފަހުން ސައުތަމްޓޮން އަތުން ބަލިވުމާ އެކު ރޭގެ މެޗުން އެއްވަރެއް ކޮށްލައިގެން ވެސް އެއްވަނައަށް އެރުމުގެ ފުރުސަތު ޔުނައިޓެޑަށް އޮތް އިރު، ލިވަޕޫލަށް އަނެއްކާ އެއްވަނަ ހޯދުމުގެ ފުރުސަތު އަންނަ އާދީއްތައިގައި ލިބޭނެ އެވެ. އެއީ އަމިއްލަ ދަނޑުގައި ޔުނައިޓެޑާ ދެކޮޅަށް ކުޅޭ މެޗު ކާމިޔާބު ކޮށްގެންނެވެ.\nޔުނައިޓެޑުން ރޭގެ މެޗަށް ނުކުތީ ނަސްލީ ތަފާތު ކުރި ކަމަށް ބުނާ ޕޯސްޓެއްގެ ސަބަބުން ތިން މެޗުގެ ސަސްޕެންޝަނެއްގައި ހުރުމަށް ފަހު އެނބުރި އައި އެޑިސަން ކަވާނީ ޓީމުގައި ހިމަނައިގެންނެވެ. މެޗުގައި މޮޅަށް ކުޅުނު ޔުނައިޓެޑުން އެ މެޗުގައި ޖެހި ހަމަ އެކަނި ގޯލު އެ ޓީމަށް ޖަހައިދިނީ އަންނަ ޓްރާންސްފާ މާކެޓުގައި އެ ޓީމުން ދާނޭ ކަމުގެ "ޔޯލަ" ވާހަކަތަކެއް ފެތުރިފައިވާ ޕޯލް ޕޮގްބާ އެވެ.\nޕޮގްބާ މެޗަށް ފަހު ބުނީ، އެންމެ ފަހުގެ ޗެމްޕިއަން ލިވަޕޫލާ ދެކޮޅަށް ކުޅެން އޮތް މެޗަށް ފުރިހަމައަށް ތައްޔާރު ކަމަށާއި، އަމާޒަކީ އެ މެޗު ނިމޭ އިރު ލީގުގެ އެއްވަނައިގެ ގޮތުގައި ދެމި އޮތުން ކަމަށެވެ.\n"އެއީ ގިނަ ބަޔަކު ބަލާ ހިތްވާ ރީތި ފުޓުބޯޅައެއް ފެނިގެންދާނެ މެޗެއް. މި މެޗަކީ ލީގުގެ އެއްވަނާގައި ދެމި އޮތުމަށް މުހިއްމު މެޗަކަށް ވާނެ. ވަރަށް ރަނގަޅަށް ތައްޔާރުވާނަން." ޕޮގްބާ ބުންޏެވެ.


Internet Ge Agah Maabodu Heyo Badhaleh Naadhey - Minister Fayyaz - Vaguthu\nއިންޓަނެޓުގެ އަގަށް މާބޮޑު ހެޔޮ ބަދަލެއް ނާންނަ ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް އިއުތިރާފުވެ ވަޑައިގެންފިއެވެ.\nމިހާރު މިނިސްޓްރީ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓްރީ ވެސް ހިންގުމާއި ވަގުތީ ގޮތުން ހަވާލުވެ ހުންނެވި ފައްޔާޒް ކުރެއްވި ޓްވީޓެއްގައި ވިދާޅުވީ އިންޓަނެޓްގެ އަގަށް މިހާރު އައިސްފައިވާ ކުޑަ ބަދަލަކީ ސަރުކާރުގެ އެއްވެސް ދައުރެއް ނެތި އައިސްފައިވާ ބަދަލެއް ކަމަށެވެ.\n"ސަރުކާރުގެ އެއްވެސް ދައުރެއް ނެތި، އިންޓަނެޓް ޕެކޭޖްތަކަށް ކޮންމެވެސް ވަރެއްގެ ބަދަލެއް އައިސްފި. އެއީ ފާހަގަ ކުރެވޭވަރަށް ވުރެ ކުޑަ ބަދަލެއް. (އިންޓަނެޓްގެ އަގު ހެޔޮވާނީ) ފެއާ ޔޫސޭޖް ސިޔާސަތައް ބަދަލު ގެނެވިގެން." ފައްޔާޒް ވިދާޅުވިއެވެ.\nއޭނާ ވިދާޅުވީ ކުރިއަށް އޮތްތަނުގައި އިންޓަނެޓްގެ އަގު ހެޔޮ ކުރުމަށް ބޮޑެތި ބަދަލުތަކެއް ގެންނަން މަސައްކަތް ކުރަމުން ގެންދާކަމަށާއި އެބަދަލުތައް ކުރިއަށް އޮތް ދުވަސްތަކުގައި އަންނާނެ ކަމަށެވެ.\nއިންޓަނެޓްގެ އަގަށް ފާހަގަ ކުރެވޭ ހެޔޮ ބަދަލެއް ނާން ކަމަށް މިނިސްޓަރ ފައްޔާޒް މިއަދު ވިދާޅުވެފައި މިވަނީ ރައީސް ޞާލިހް ވަައުދުވެ ވަޑައިގެންނެވި ގޮތައް އިންޓަނެޓްގެ އަގު މިހާރު ހެޔޮ ކުރެވިފައިވާ ކަމަށް މިނިސްޓްރީ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީގެ ސްޓޭޓް މިނިސްޓަރ އަލީ ޞާލިހް ވިދާޅުވެފައި ވަނިކޮށެވެ.\nއަލީ ޞާލިހް ވިދާޅުވެފައި ވަނީ މިހާރު 05.50 ރުފިޔާއަށް އެއްޖީބީ ޑޭޓާ ލިބޭ ކަމަށެވެ.\n"އަޅުގަނޑު ހެޔޮ ބަދަލެކޭ މި ދަންނަވަނީ މިއަދު އަޅުގަނޑުމެންނަށް ފަސް ރުފިޔާ ބަޔަށް ޖީބީއެއް އެބަ ލިބޭ، އަޅުގަނޑުމެން މަސައްކަތް ފެށިއިރުގައި، މިދިޔަ އަހަރާއި ހަމައަށްވެސް، މިއަހަރުގެ މި ރަމަޟާން މަސް ފެށުމުގެ ކުރިންވެސް 33 ރުފިޔާއަށް ޖީބީއެއް ހުރި އެއްޗެއް ފަސް ރުފިޔާ ބަަޔަށް ލިބޭ ވާހަަކަ މި ދަންނަވަނީ، އަޅުގަނޑުމެން މި ދަންނަވަނީ މޯބައިލް ޑޭޓާގެ ވާހަކަ، 1000 ރުފިޔާއަށް 30 ލިބެމުންދިޔަ ބަޔަަކަށް، އަޅުގަނޑުމެންނަށް މިއަދު އެބަ ލިބެޔޭ 180 ޖީބީ މާނައަކީ، ފަސް ރުފިޔާ ބަޔަށް ޖީބީއެކޭ" އަލީ ޞާލިހް ވިދާޅުވިއެވެ.\nއަލީ ޞާލިހްގެ ވާހަކަތަކާއި ގުޅިގެން ވަރަށް ގިނަބައެއްގެ ފާޑުކިޔުން އޭނާއަށާއި ސަރުކާރަށް ވަނީ އަމާޒުވެފައެވެ.\nއޭޕްރީލް 16, 2021 21:44\nދެންކީއްވެ ކަލޭގެ ދުނިޔެއިން އެންމެސޯލިހުމީހާދޮގުބުނަނީ ވެރިކަމަށް އަންނަންކުރިހުވާ ކޮބާ ވައުދުނުފުއްދެންޏާ އިސްތިއުފާދީފަ ގޭގައޮވޭ.\nއޭޕްރީލް 17, 2021 00:10\nމިމީހުން ވެރިކަމަށް އަންނަންވެގެން ރައްޔިތުންނަށްވި އެއްވެސް ވަޢުދެއް ނުފުއްދޭ!! ނުފުއްދޭ ބައެއް ވަޢުދުތައް! 1- ބުނި ތިމަންމެން ވެރިކަމާ ހަވާލުވާތާ3މަސްތެރޭ މަރާލަފައިވާ ނޫސްވެރިންނާ އަފްރާޝީމުގެ މައްސަލަ ނިންމާ އެކަންކުރި މީހުންނަށް އަދަބުދޭނަމޭ! އެކަމެއްނުވި! 2- ސިފައިންނާ ފުލުހުންގެ ބޯހިޔާވަހިކަމަށް އަޅާނިމި ކޮންކްރީޓްގެ މަސައްކަތްވެސް ނިމި ފިނިޝިން މަސައްކަތް ނުނިމި ހުރި 300 ފުލެޓް ތިމަންމެން ވެރިކަމާ ހަވާލުވާތާ 1 އަހަރުތެރޭ ނިންމާނަމޭބުނި!! އެކަމެއްނުވި!! 3- އެއް އަހަރުތެރޭ އިންޓަނެޓް އަގުހެޔޮކުރާނަމޭ ބުނި! އެކަމެއްނުވި! 4- މަސްވެރިން ބާނާ މަހަށް ހަމައަގު ދޭނަމޭ ބުނި! އެކަމެއްނުވި! 5- ވެރިކަމާ ހަވާލުވާތާ2އަހަރުތެރޭ 1500 ފުލެޓް އަޅާނަމޭ ބުނި!! އެކަމެއްނުވި!! ދެން ކިހިނެތް ދުނިޔެއިން ބޭރަށް ކިޔަވަން ފޮނުވާނަމޭ ބުނި ވައުދު ފުއްދާނީ!! އެކަމަކު ވަރަށް ވަރުގަދަޔަށް ނުޙައްގުން ޔާމީނަށް އަނިޔާދީގެން އޭނާ ޖަލަށްލައިގެން ޔާމީން ޖަލަށްލާން ކުރި ވަޢުދު ފުއްދައިފި!! އެވެސް ނުޙައްގުން ޝަރީޢަތަށް ނުފޫޒް ފޯރުވައިގެން ހެކި އުފައްދައިގެން ދެ ފާސިގެއްގެ ހެކިބަހަށް!! މިއީ އިސްލަމީ ޝަރީއަށް ދަންނަކަމެއްނޫން ފާސިގުންގެ ހެކިބަސް ނެގުން!! ދެންކުރަނީ ވައްކަން! މިނާގާބިކް ވަގު އަނިޔާވެރި ސަރުކާރަށް އެއްކަމެއްވެސް ނުކުރެވޭނެ!! މިމީހުން ބޭރުކުރަންޖެހެނީ!! މިއީ އިންޑިޔާގެ ޕަޕެޓުންތަކެއް!! ގައުމު ވިއްކާލައިގެން އުޅޭ ގައުމުގެ ޣައްދާރުންތަކެއް!!\nއޭޕްރީލް 16, 2021 22:22\nވިޔަފާރި ކުނފުނިން ކުރަންވަނީ ވިޔަފާރި. ހިލޭދޭ ކުންފުނިން ހިލޭދޭންވާނީ .ގެއްލުމުގަ ވިޔަފާރި ނުކުރެވޭނެ. ކޮންމެ އެއްޗެއް ބޭނުންކުރަންވަނީ އޭގެ އަގު ދެއްކޭނެ ނަމަ. މަސައްކަތް ކޮށްގެން ފައިސާހޯދީމަ ވާނެ. މިތާގަ އު ޅޭ ބަންގްލަދޭސް މީހުން 24 ގަޑިއިރު ރަށަށް ވިޑިއޯ ކޯލް ގުޅާ ބޮޑުވެގެނެއްނޫޅޭ.އެއީ މަސައްކަތުން ފައިސާ ހޯދާތީ\nއޭޕްރީލް 16, 2021 22:35\nކަޅޭ މެނަށް ރައްޔިތުންގެ ލާރިން މުސާރަދީފައި5ރުފިޔާ އަށް ޖީބީ އެއް ދިނަކަސް ރައްޔިތުންނަށް ލިބެނީ ހަމައަގުގައި.. 149 އޫރިދޫ 1 ޖީބީ..\nއޭޕްރީލް 16, 2021 23:20\nފައްޔާޒު ކޮންމެވެސް ވަރަކަށް ލަދުގަނެ ބަލަ.\nއޭޕްރީލް 16, 2021 23:43\nމުޅިދުނިޔޭގައި އެންމެ އަގުބޮޑު އިންޓަނެޓް ދިބެހިރާއްޖޭގައި! މިހާތު އިންތިޒާރު މިކުރަނީ ސްޓާ ލިންކް ލިބޭނެ ވަގުތަކަށް! މީތި ބުލޮކް ނުކުރާތި! އޭރުން މާކައްރީއްޗެއް ނުވާނެ ކަންތައްތައް ދާގޮތް!\nފެންފޯއްޕާކުން ފެންފޯއްވިއްކާ އަގު ދެއްތޯ އޮޅިވަޑައިގަނެގެން އައުލާނު ކުރެއްވީ\nއޭޕްރީލް 17, 2021 01:52\nއެމްޑީޕީ އަކީ ދޮގުހަދާ ވައްކަންކުރަން އެކަނި އެނގޭ ބައެއް.. ކުރެވުނުހާ ކަމަކީވެސް ފެންފޯއްޕާކު ކިޔާ ޕާކެއް ހަދާލުމާއި ވެންޓިލޭޓަރުތަކެއް ދިރުވާލުން\nއޭޕްރީލް 17, 2021 02:24\nވައުދު ފުދިއްޖެ ކަމަށް ސޯލިހު ވިދާޅުވެއްޖެ.\nފަޔާގެ ވާހަކަ އަޅުގަނޑު ގަބޫލުކުރަނީ.\nއަޅުގަނޑަކީ އަމިއްލަ ނަމުގައި3ކަނެކްޝަނެއް ނަގައިގެން އުޅޭމީހެއް. އަދި އަގުހެވެއް ނުވޭ.\nއޭޕްރީލް 17, 2021 02:35\nބިދޭސީންތައް އާގުބޯޓް ފަހަރުގައި ބަންގާޅަށް ފޮނުވިއްޖެތޯއެވެ. މާލޭ މަޖީދީމަގުގައި ޒިކުރާ މިސްކިތާއި ދިމާލުން ބަރިބަރިއަށް އެތުރިގެން އެތިބަ ބިދޭސީންނަކީ ސަރުކާރަށް ބަލަދުއަރާފައި ތިބި ބައެއްތޯއެވެ؟ ދުނިޔޭގެ ކޮންޤައުމެއްގައިތޯ އެޤައުމުގެ ޤާނޫނު މުގުރާފައި އެހެންޤައުމެއްގެ ރައްޔިތުންނަށް ހިތުހުރިހާ ގޮތަކަށް އުޅެވެމުން ދަނީ؟ ޖަވާބު ދެއްވަ ބައްލަވަ.\nއޭޕްރީލް 17, 2021 04:07\nމަކރުވެރިން ދޮގުތައ އް ހަދާގެންވެސް ވެރިކަން އަތުލައިގެން ވާކަމެ އްހަރާން


BREAKING NEWS: Male' Magumatheegai Dhunfathuge Isthiumaal Kurun Manaakuran Ninmaifi - Vaguthu\nމާލޭގެ މަގުމަތީގައި ދުންފަތުގެ އިސްތިއުމާލު ކުރުން މާލޭ ސިޓީ ކައުންސިލުން މަނާކޮށްފިއެވެ. ނަމަވެސް މިނިންމުމަށް އަމަލު ކުރާނީ ހަމަސް ދުވަސް ފަހުން ކަމަށް މާލޭ ސިޓީ ކައުންސިލުން ވިދާޅުވެއެވެ.\nމާލޭ މަގުމަތީގައި ދުންފަތުގެ އިސްތިއުމާލު ކުރުން މަނާކުރަން ނިންމީ މިރޭ ކައުންސިލުން ބޭއްވި ބައްދަލުވުމުގައި ބައިވެރިވި އަށް މެމްބަރުންގެ އިއްތިފާގުންނެވެ. މި ބައްދަލުވުމުގައި މާލޭގެ މޭޔަރާއި ޑެޕިއުޓީ މޭޔަރު ބައިވެރިވެ ވަޑައިނުގަންނަވާ ކަމަށް މައުލޫމާތު ލިބެއެވެ.\nމާލޭ މަގުތަކުގައި ދުންފަތުގެ އިސްތިއުމާލު ކުރުން މަނާ ކުރަން އެ ކައުންސިލްގެ މިރޭގެ ބައްދަލުވުމަށް ހުށަހެޅުއްވީ މާފަންނު ދެކުނު ދާއިރާގެ ކައުންސިލަރު ހުސައިން ޝަރީފެވެ.\nނަމަވެސް އާއްމު ތަންތަނުގައި ދުންފަތުގެ އިސްތިއުމާލު ކުރުން މަނާކޮށް ފާސްކޮށްފައިވާ ޤާނޫނު އެންމެ ރަނގަޅަށް ތަންފީޒެއް ނުކުރެވެއެވެ. ދުންފަތުގެ އިސްތިއުމާލު ކުރުން މަނާ ސަރަހައްދެގައި ދުންފަތުގެ އިސްތިއުމާލު ކުރާނަމަ 500ރ ޖޫރިމައިނާ ކުރެވޭނެ ކަމަށް ޤާނޫނު ބުނެއެވެ. މިހާރު ވެސް ދުންފަތުގެ އިސްތިއުމާލު ކުރުން މަނާ ރެސްޓޯރެންޓްތަކުގައި ދުންފަތުގެ އިސްތިއުމާލު ކުރާނަމަ ޖޫރިމަނާ ކުރެއެވެ.\nދުންފަތުގެ އިސްތިއުމާލު ކުރުމުގެ އިތުރުން ދުންފަތުގެ ދުމުގެ އަސަރު ކޮށްގެން ވެސް ނުރައްކާތެރި އެތައް ބައްޔެއް ޖެހޭކަން ސައިންސްގެ އެތައް ހޯދުމަކުން ދައްކާފައިވެއެވެ.\nމެއި 16, 2019 00:07\nދުންފަތުން ލިބޭ ޑިއުޓީ ހުއްދަ.ދުންފަތް ވިއްކުން ހުއްދަ.މަގުމަތީގައި ބުއިން މަނާ.މިއީ އަރަތެއް ނޫން.\nވަޅިން ލިބޭ ޑިއުޓީ ހުއްދަ. ވަޅި ވިއްކުން ހުއްދަ. މަގުމަތީ ހިނގާ މީހުން ގަޔަށް ވަޅި ޖެހުން މަނާ. މިއީ އަރަތެއްނޫން. މާމޫން؟؟ ގެޓް ދަ ޕޮއިންޓް؟؟\nމެއި 30, 2019 18:59\nދޮންބެ: ވަޅިއަކީ އޭގެ ޒާތުގައި ހުއްދަ އެއްޗެއް. ނަމަވެސް ދުންފަތަކީ އޭގެ ޒާތުގައިވެސް ގެއްލުންދޭ އެއްޗެއް. އަނގަޔަށްލައިގެން ހެފިޔަސް އެއްޗަކަށް އޮޅައިގެން ބުޔަސް ގެއްލުން. ވީމާ ތިޔަފަދަ ތާކުންތާކު ނުޖެހޭ މިސާލު ނުޖަހާ....\nމެއި 16, 2019 06:06\nފުރަތަމަ މާލޭގެ މަގުތައް ކުނިކަހާ ސާފުކުރެވޭތޯ ބަލާބަލަ! އޭގެ ފަހުން އެހެންކަމެއް ކުރެވޭތޯބަލާ! ޞ\nމެއި 16, 2019 09:38\nފުރަތަމަ މަގުމަތީގައި ސިގިރޭޓު ބުއިން ހުއްޓުވަންޖެހެނީ..ސިގިރޭޓަކ މަގައް އަޅާ ކުނީގެ އެންމެ ކުރ ސަފުގައި އޮންނަ އެކަތި.\nމެއި 18, 2019 04:54\nދުންފަތް، ސިގިރޭޓުން ހަށިގަޑަށް ގެއްލުންވާތީ ބޭނުން ކުރުމަކީ މަނާ ކަމެއް. ސިގިރޭޓު ކަހަލަ ހަށިގަޑަށް ގެއްލުން ހުރި އެއްޗެހި ބޭނުން ކުރުމަކީ ވަރަށް ނުބައި އަަމަލެއް\nނޮވެމްބަރު 27, 2019 16:33\nދުންފަތުން ޑިއުޓީ ބޮޑުކޮށް ނަގަނީ ލާރި ހޯދާކަށެއްނޫން. އެއީ ޑިއުޓީ ބޮޑުކުރުމުން އެވިއްކޭ އަގުބޮޑުވުމުން މީހުން އެބޭނުންކުރާވަރު މަދުވާނެތީ.\nޑިސެމްބަރު 6, 2019 07:42\nދުންފަތުން ޑިއުޓީ ބޮޑުކޮއް ނަގަނީ ސަރުކާރައް ލާރިހޯދަން ވެގެން ދުންފަތް މައްސަލައަކީ މުޅިގައުމުގަ ރަލާ ހަކުރާ ފަތާ ތެލާ މިތަކެތި އޯކޭ.\nމެއި 16, 2019 00:12\nބޯގޮވި ސިފާއަށް އިގެނީ މާލޭގަ އެކަނިތަ މަނާ ކުރާން. ރާއްޖެތެރޭ ރަށް ރަށުގައި ވެސް މަނާ ކުރާން ޖެހޭ.\nނޮވެމްބަރު 23, 2019 20:16\nމާލެ ސިޓީ ކައުންސިލް ކިޔަނީ ކަމަކު ދޯ؟؟\nނޮވެމްބަރު 27, 2019 13:15\nބޯގޮވާފައި ހުރި މީހާ އޮޅިއްޖެ!\nމެއި 16, 2019 00:15\nމިކަން ވެސް ވާރކް ކުރޭތޯ ބަލަން ހިނގާ ދޯ .. ވެެއްޖެއްޔާ ކިތަންމެ ހާވެސް ރަނގަޅު..??????\nމެއި 16, 2019 12:33\nސޯކޯލްޑް ދޮންބެގެ ވިސްނުންކޮށިކަމާ ، ވަޅިން ހިފޭ ޕޮޒިޓިވް ރަންގަޅު ފައިދާ ހުރިކަންކަންހުރޭ އަދި އެފަދަކަންކަމާ މުޅިދުނިޔޭގައި ނެގެޓިވް އެއްޗެއްގެ ގޮތުގައި ލޭބަލް ކުރެވިފައިވާ ސިނގިރެޓް ނުވަދަ އޭގެއިން ހިފޭޕޮޒިޓިވް އެއްވެސްބޭނުމެއްނެތް އެއްޗަކާ އަޅާކިޔާނީ މޮޔައެއްނޫން .. ގެޓްދަ ޕޮއިންޓް\nމެއި 16, 2019 00:25\nމިއޮތީވާ ރަގަޅު ވެރިކަމެއް\nމެއި 16, 2019 00:30\nޢެތެރެކުރުން ހުއްޓާލީމަ ނިމުނީ\nމެއި 16, 2019 08:52\nމުހައްމަދު އަމީނު ގުޅަކުޅޭފަސްގަނޑަށް އެއްލާލިގޮތަށް އޭރުން އިބޫ އެއްލާލަފާނެ. އަމީނުދީދީ މަރާލީ ދުންފަތް އެތެރެކުރުން މަނާކުރީމާ.\nމެއި 16, 2019 00:33\nތަންފީޒެއް ނުކުރެވޭނެ ތިކަމެއް. ކަމެއްކުރީމޭ ބުނަން ކުރާކަމެއްތީ. ހަނދާންނައްތާލާ. އެހެންނޫންނަމަ ކެފޭތަކުގަ ނޯސްމޯކިން ބޯޑު ކުރިމަތީ އިނދެ އެ ބޯއިރު އެކަން ހުއްޓުވުނީސް. މިދައްކަނީ4ފާރެއްގެ އެތެރޭގެ ކެފޭހިންގާ ފަރާތުގެ ލޯ ކުރިމަތީގަ ސިނގިރެޓް ބޯވާހަކަ. ދެންތިބުނަނީ މިނިވަން ކޮށް އޮތް 1 ކިލޯމީޓަރުގެ ބިމެއްގަ ބޯއިރު ހުއްޓުވޭނެ؟ ސިޓީކައުންސިލުން މޮޅުކަމެއްތިކުރީ! ރެކޯޑްފޮތަށް އަރާނެ! ތަންފީޒު ނުކުރެވޭ މޮޅު ގަވާއިދު ހެދުންނޫންކަމެއް މިސަރުކާރަކަށް ނުވާނެ!\nނޮވެމްބަރު 23, 2019 23:43\nކޮންކަމެއްބާ ތަންފިޒް ކުރެވުނީ އަދި ކޮންސަރުކާރަކައްބާ ތަންފީޒު ކުރެވުނީ . ގާނޫނު ހެދިޔަސް މިރާއްޖޭގަ ތަންފީޒެއް ނުކުރެވޭނެ އެއްވެސް ކަމެއް.\nމެއި 16, 2019 00:34\nބަޖެޓް އަށް ލާރިކޮޅެއް މަދުވީތަ އަވަހަށްފެލާލާ ކުރާނެކަމެއްނެތިއްޔާ ވަޒީފާ ދޫކޮއްލާފަގެއައްދޭބަލަ މަސއްކަތް ކުރެވޭވަރުގެ ބަޔަކާ ހަވާލުކޮއްފާ\nމެއި 16, 2019 00:36\nމަޖިލިސް މެންބަރުން ކޮންމެ ފަހަރަކު ފޮށި ގަތަސް އާމުރައްޔިތު މީހާ ސިގިރޭޓެއް ބޯން ބޭނުންވާ ކޮންމެ ފަހަރަކު ކިހިނެއް ފޮށި ގަންނާނި\nމެއި 16, 2019 10:25\nއެހާަ ފުދުންތެރިކަން ނެތިއްޔާ ނުބޯނީ..\nމެއި 16, 2019 00:37\nފިހާރަތަކުން ވަކިން ސިނގިރޭޓެއް ނުވިއްކެޔޯ. މަނާކަމެކޯ އެއީ. ކޮންމެ ފިހާރައަކުން އެއޮށް ވިއްކާނަގަނީ. ކާކު ބަލަނީ. ކާކު ފިޔަވަޅު އަޅަނީ. ރިޕޯޓު ކުރީމަ ކުރާމީހާ ގޯސްވަނީ. މިބަލަނީ. އެނިމުނީ. މިދިވެހިރާއްޖޭގަ ތިކަމެއް ނުހިއްޓުވޭނެ. ވަރަށް ކެރިހުރެގެން މިބުނަނީ.\nމެއި 16, 2019 00:39\nއެތެރެ ކުރަންޖެހޭ އެކަމަކު ބޮއެގެން ނެއް ވާކައް\nމެއި 16, 2019 09:41\nއެތެރެކުރުންވެސް މާލަސްތަކެއްނުވެ ހުއްޓާލާނެ.. މިއީ އޭގެ މަރުހަލާއެއް..\nމެއި 16, 2019 00:40\nސިނަމާލެ ފްލެޓްތެރޭ ހުއްދަ ނެތި ވެހިކަލް ޕާރކް ކުރުން މަނާކުރި ގޮތަށް ދޯ؟ އަންނަނީ ހިނި.\nމެއި 16, 2019 00:43\nތިހެން ވިއްޔާ ކޮންމެ ސިނގިރޭޓެއްފަހަތުގަ ފުލުހެތްބަހައްޓަންޖެހޭނީ\nމެއި 16, 2019 00:57\nކުރާނެކަމެއް ނެތިގެނތަ ތިއުޅެނީ މަގުތައް މައްޗައް ފައިބާ އެއަރ ކޯން ފެން ފޭބުން ހުއްޓުވަބަލަ މަގުމަތިން ޕެލެޓްތައް ނަގުވަބަލަ ކަމެއްކުރަންޏާ\nމެއި 16, 2019 01:09\nވ.ރަނގަޅު ކަމެއްތީ ތިކަން ތިގޮތައް ވެއްޖިއްޔާމުން. އެކަމަކު ވަރަން ހިޔެއްނުވޭ ތިކަމެއްވާނެހެނެއް. ކޮންބަޔެއް ތިކަން ބަލާނީ. ޤާނޫނުނެތިގެންތަ ކަންތައްތައް ނުވަނީ. ކަންކަން ބަލާނެ ބަޔަކު ނެތީ.\nމެއި 16, 2019 01:53\nރައީސް އަމީން އަށް ނުވި ވަރުވިއްޔާ ކިތައްމެހާވެސް ރަނގަޅު..\nމެއި 16, 2019 02:15\nމާލެ މަގުމަތީ ނުބޮއެ އަލިފާން ފޮށިވަރު ތަންކޮޅު ކޮޅު މިހުންނަނީ ކުއްޔަށް ދީފަ، އެތަނު ތެރޭތަ ބޯންވީ. އެތެރެ ކުރުން ހުއްޓާލަންވީނު\nއޭރަށް ހުރިހާ ކަމެ ހައްލުވީ\nމެއި 16, 2019 02:24\nމިހާރުވެސް މަނާތަންތަނުގް ބޮއެނަގަނީ ދެންކިހިނެއް މާލެމަގުތަނުން ތިކަންހުއްޓުވާނީ\nމެއި 16, 2019 02:25\nމަޖިލިސް މެންބަރުންނައް ކޮންމެފަހަރަކު ސިގރޭޓު ފޮށި ގަނެވުނަކަސް އާމުރަށްޔިތުމީހާ ސިގިރޭޓެއް ބޯން ބޭނުންވާ ކޮންމެފަހަރަކު ކިހިނެއް ފޮށި ގަނެގެން ބޯނި\nމެއި 16, 2019 02:46\nއިތުރުތަންތަނުގަ ދުންފަތުގެއިސްތިޢުމާލުކުރުން މަނާކުރުމުގެކުރިން މިހާރު ދުންފަތުގެއިސްތިޢުމާލުކުރުންމަނާކޮށްފަހުރިތަންތަނުގަ އެކަންހުއްޓުވޭތޯބަލަންވީނު ހާބަރުކަޑަތަކުގަ އެތިބެނީ އަބަދުރޯކޮށްގެން ފެންނަމީހަކުނެތް ދެންކީއްކުރަން ކުރާކަމެއްތީ\nމެއި 16, 2019 03:24\nމިވަރުގެ ބޮޑު ކަމެއް ނިންމިއިރު މޭޔަރޭ ކަދުރު ޝިފާ ވަލް އަނގަބޮޑޭ އާއި ދެންހުރި ދުންމާރިއެއް ނެތް. މި މީހުންގެ ހުރި ސުންޕާކަން މިއިންވެސް އެނގެނީ. މި ނޫނީ ނެތީތަ ކަލޭމެން ކުރާނެ ކަމެއް. ސަހަރޯ ހީވެ.\nމެއި 16, 2019 04:31\nއަސްލުގަ މިކަން ވެއްޖެނަމަ ވަރަށްގިނަބަޔަކަށް ފައިދާކުރާނެ. މިހާރުވެސް ވަރަށްގިނަ ފިރިހެނުންނަށް ބޮޑުކަމުދާން ފާޚާނަ ތެރޭ ސިގިރެޓްބޯލާ، މުސްތަގުބަލްގަ މަގުމަތީ ނުބޮއެ، ތިބެދާނެތޯ އެއްޗެއް. އިންޑިއާގެ ކޮޗިން މަގުމަތީ ތުންފަތުގެ އިސްތިއުމާލު ކުރުންމަނާ، ވީމާ މާލޭގަ މިކަން ހުއްޓުވޭނެ، ޒުވާނުންގެ އެއްބާރުން ލިބޭނެ.\nމީތި ސަޅި. ލެޓްސް ސީ.\nމެއި 16, 2019 04:41\nބަލަ ސިޓީކައުންސިލް މީގެ ކުރިންވެސް މަނަލޭ ތަންފީޒޭ ނުވަނީ ޙާއްސަކޮށް އެމްޑީޕީ މީހުންގެ ސައިހޮޓާ ތަކުގައި މަނާ ބޯޑުދަށުގައި ސިގިރޭޓް ބޮނީ، އެވާހަކަ ބުނެފިނަމަ އަމާބަފައަށް ގޮވަނީ މިކަންތައް އެމްޑީޕީމީހުން ނުކުރަނީ ސަރުކާރަށް ޖެއްސުމަށް ދެންމިހާރު އެކަން ކުރަން ފަސޭހަވާނެ އެހެނޭ އެވެރިން ގެ ވެރިކަމެއްގަނޫނީ އެވެރިން ރަގަޅުކަމެއް ފާސްކުރިއަސް ޢަމަލުނުކުރާނެ\nމެއި 16, 2019 04:46\nމަގުމައަޗަށް ކުޅު ޖެހުންވެސް މަނާ ކުރަން ޖެހޭ\nމެއި 16, 2019 05:36\nނޫސްތަކަށް ހަބަރަށް ދީ.ތިވަރުން ދެން ފުދޭނެ.ހެދިފަހުރި ގާނޫނު ތައް ހުރީ މޮޅަށް ހެދިފާ.ބޯޑު ކައިރީ ތިބެގެންވެސް ބޮއިނަގަނީ. ނިއްމާފަހުރި ކަންކަން ތަންފީޒެއް ނުވޭ.ބޯޑުތައްހަރުކޮއްގެން ތިބީމަ ވީ.މާލޭގައި މިއޮއްދުއްވާ އެއޗެހިން އަރާ ދުން ކިތައްމެ ވަރަކަށް އެރިޔަސް އޯކޭ.މާލޭގައި ބަގުޑި ބައްދައިގެން ދުން އަރުވަ އަރުވަ ތިބުން ނޫންގޮތެއް ނެތް.\nމެއި 16, 2019 07:39\nވަރަށް ރަނގަޅުކަމެއް! %100 ތާއީދު\nމެއި 16, 2019 08:31\nއަހުން ބޭނުން ޓިކްޓޮކް އަސްމާވެސް ބުނާއެއްޗެއް ބަލަންމިިކަމާ ގުޅިގެން..\nމެއި 16, 2019 08:47\nފެންނުޖެހޭ ކައުންސިލް ބައްދަލުވުމަކުން ނިންމި ނިންމުން ޞޮއްހަވާނެބާ؟ މޭޔަރާ ޑިޕިޔުޓީމޭޔަރާ ބައިވެރިއެއްނުވޭ. ވައްތަރީ ޑްރާމާއަކާ.\nމެއި 16, 2019 09:13\nތިޔައްވުރެ ރަގަޅުވާނެ ބޭރުމީހުން ތަންތާގެ ސޭޓުންނައް ނުތިބެވޭގޮތްހަދާބަލަ މަސްވިއްކަން ބޮންދު މާރުކޭޓް ގޮޅިތަކުގަ ބޮންދު ތަންކޮޅެއްކުރިން އަޑުއިވުނު ބޭރުމީހުނައް ސޭޓުންނަކައްނުތިބެވެޔޭކިޔާއަޑު އެކަމަކުއެހެނެއްނޫ ދިވެހިންނައް ސޭޓުންނަކައްނުތިބެވޭނެޔޭ ބުނީދޯ\nމެއި 16, 2019 09:21\nމިހާރު ވެސް ގާނޫނަކުން ކުޅުޖެހުންވެސް މަނާ. އެކަމަކު އެކަން ހުއްޓުވަނީ ކާކު ... އެންމެ ގިނަ ބަލި ފަތުރަނީ ކުޅުން....... މުހައްމަދު އަމީންގެ ވެރިކަން ވެސް ނިމުނީ ދުންފަތާ ޖެހިގެން މިކަންވެސް ފިޔަވަޅު އަޅަން ފަށައިފިނަމަ ބަޔަކު ރަތަށް އަރާނެ ....\nމެއި 16, 2019 09:35\nދުންފައި މަގުމަތީގަ ކެޔަސަ މައްސަލައެއްނެތް..އެކަމަކު ބޮއެގެން ނުވާނެ..\nދޮންބެ އަށް ދަންނަވަން\nމެއި 16, 2019 09:51\nވަޅިން ލިބޭ ޑިއުޓީ ހުއްދަ. ވަޅި ވިއްކުން ހުއްދަ.. އެކަމަކު ވަޅިއަކީ ހިނގާ މީހުންގެ ގަޔަށް ޖަހަން ހެދި އެއްޗެއްނޫން...\nދުންފަތުން ލިބޭ ޑިއުޓީ ހުއްދަ.ދުންފަތް ވިއްކުން ހުއްދަ.. އެކަމަކު ދުންފަތަކީ ބޯވެސް އެއްޗެއް. އެކަމަކު ތަންތަނުގަ ބުއިން މަނާ. ގެޓް ދަ ޕޮއިންޓް؟؟\nމެއި 16, 2019 13:26\nމާލޭގަ އެކަނި މިފިޔަޥަޅު އެޅީ މާލެ ކައުންސިލްގެ ނިންމުމަކަށް ވާތީ. ރަށްތަކުގައި މަނާ ކުރެވޭނީ ރަށު ކައުންސިލްތަކަށް\nމެއި 17, 2019 02:53\nކަމެއ ކުރަންޏާ އެކަމެއް ފުރިހަމައަށް މޮނިޓަރ ކުރެވި ތަންފީޒް ކުރެވޭ މާހައުލެއް އުފައްދަންޖެހޭ! ހިޔާވަހިކަން، ޕާކިންގް، އެކްސިޑެންޓްސް، މާރާމާރީ، ޑްރަގް، މިކަހަލަ އެއތަކެއްް ޢުމްރާނީ އަދި އިޖްތިމާއީ މައްސަލަތަށް އެބަ ހައްލު ހޯދޭތަ އަމުދުން މި މާލޭގަ؟ ބިސްމި ކިޔާފަ ފުރަތަމަ ކަމަކަށްވެސް ކުރަންވީ ކަމަކީ ބިމާއި ގޯތި ގެދޮތުގެ ޖާގަ އާ އެކަށޭނެ މިންވަރަށް މާލޭގެ އާބާދީ ހަމަޖައްސަންވީ. އެންމެން އާނ ބަސް ކިޔައިގެން ރަށްފުށުގައި އެކަށޭނެ ތައުލީމާއި ސިއްހީ ނިޒާމު ގާއިމްކުރަންވީ. މާލެއަށް ޒިޔާރަށް ކުރަން ނުޖެހޭވަރަށް ރާއްޖޭގެ3ވަރަކަށް ސަރަހައްދު ތަރައްޤީ ކުރަންވީ.\nމާލޭގެ މިހާރުގެ ހާލަތުން ދުވަހަކުވެސް ތިއިން ކަމެއް ތަނަފިޒު މުކުރޭވެނެ. އިޖަތިމައީ ކަންކަމަށް ހައްލުތައް ނޮހޯދޭނެ.\nނޮވެމްބަރު 23, 2019 15:25\nނުވާނެ ތިކަމެއް. މިހާރު މަނާވެފަ ވާ ތަންތަން މަނާ ބާ؟\nނޮވެމްބަރު 23, 2019 15:26\nމާލޭ މަގުމަތީ ދެބަދެހަންހާރަ ވެފަ ސައިކަލް މަތީ ތިބުން ހުއްދަ ދޯ\nނޮވެމްބަރު 23, 2019 16:47\nމާލޭގެ މަގުތަށް އެކަނި ތަ ސަރުކާރުގެ އޮފީސް އިމާޜާތް ތެރެވެސް ވެއްޖެ މިކަމުން އެކަހެރިކުރަން. ސަރުކާރުގެ އިސް ވެރިންވެސް ބައިވެރިވެގެން ޕޮލިޓިކަލް މަގަމުތަކުގައި އައިސްތިބޭ މީހުން ގެ މުސީބާތް އެހާ ބޮޑު ... މުޅިގައިގަ ހުންނަނީ މި ނަޖިސް ވަސް ހިފާފަ\nޢައި ޖަސްޓް ކުއިޓް ސްމޯކިންގ މަންތް އެގޯ.އާފްޓާ 20 ޔިއާޒް ސްމޯކިންގ.ބެސްޓް އެޗީވްމަންޓް އިން ދަ ޔިއަރ 2019.\nޑިސެމްބަރު 6, 2019 06:23\nކޮންމެ ކަމަކުންވެސް މާލޭ މީހުނަށް މޮޅުގޮތް. ޜަށްފުށުގަ އުޅެނީ ޖަނަވާރުންތަ؟ ޙަދާ ޤަވައިދެއް މުޅި ރާއްޖެއަށް ހަދާ.


Imthihaanah genai badhalaa eku hamahamakan gehleytha?\nއިމްތިހާނަށް ގެނައި ބަދަލާއެކު ހަމަހަމަކަން ގެއްލޭތަ؟\n31 މާރޗް 2021 - 11:49:30\nކޮވިޑްގެ މިހާލަތުގައި ދަރިވަރުންގެ ކިޔެވުމުގެ ކަންކަން ކުރިއަށްދާ ގޮތަކީ ގިނަބައެއްގެ ކަންބޮޑުވުން ހުރި ކަމެކެވެ. ހާއްސަކޮށް އޭލެވެލް ކިޔަވާ ކުދިންގެ ފަހު އިމްތިހާނަށް ތައްޔާރުވުމަށް އެދެވޭ ވަގުތެއް ނެތުމަކީ ގިނަ ދަރިވަރުންގެ ކަންބޮޑުވުން ހުރި ކަމެކެވެ.\nކުރިއަށް މިއޮތް އޭޕްރީލް/މެއިގައި ބޭއްވުމަށް ތާވަލު ކޮށްފައިވާ އައިއޭއެލް އިމްތިހާނަކީ، 12 އަހަރު ދުވަހުގެ ކިޔެވުން ނިންމާލުމަށް ދަރިވަރުން ކުރިމަތިލާ ބޮޑު އިމްތިހާނެކެވެ. މިއީ ގިނަ ކުދިންގެ މުސްތަގުބަލު އެކަމަށް ބަރޯސާވާ މުހިއްމު އިމްތިހާނެކެވެ.\nމި އިމްތިހާނާއި ގުޅިގެން އެންމެ ފުރަތަމަ މަޝްވަރާ ކުރެވުނީ މިއަހަރުގެ އޮކްޓޫބަރު / ނޮވެމްބަރުގައި އެޑެކްސެލް އިމްތިހާނުތައް ބޭއްވުމަށެވެ. އެ މަޝްވަރާތަކަށް ފަހު މިއަހަރުގެ މެއި / ޖޫންގައި އިމްތިހާނު ބޭއްވުމަށް މިނިސްޓްރީން ނިންމާފައިވަނިކޮށް، މި އިމްތިހާނު އޭޕްރީލް މަހު ފެށުމަށް އަވަސް ކޮށްފައިވާކަން އެޑިއުކޭޝަން މިނިސްޓްރީން އާންމު ކުރީ، މިދިޔަ ހުކުރު ދުވަހުއެވެ.\nއެގޮތުން އެޑެކްސެލްއިން އާންމު ކުރި މިއަހަރުގެ އޭލެވެލް އިމްތިހާނުގެ ޓައިމް ޓޭބަލް އެޑިއުކޭޝަނުން އާންމުކުރި އިރު، މިއަހަރުގެ ފުރަތަމަ އިމްތިހާނު ބޭއްވުމަށް ހަމަޖައްސާފައިވަނީ އޭޕްރީލް 26 ގައެވެ.\nމިއާއެކު ދަރިވަރުންގެ ސްޓްރެސް ބޮޑުވެ، ސޯޝަލް މީޑިއާ މެދުވެރިކޮށް އެ ކުދިންގެ ކަންބޮޑުވުންތައް ފާޅުކުރަން ފެށިއެވެ.\nގިނަ ދަރިވަރުންގެ ކަންބޮޑުވުމަކަށްވީ އެކުދިން އިމްތިހާނަށް ތައްޔާރު ވުމަށް އެކަށޭނެ ވަގުތުނެތްކަމެވެ. އަދި ބައެއް ސްކޫލުތަކުގައި ސިލަބަސްވެސް ނުނިމޭ ކަމަށް ފާހަގަކޮށް، މޮކް އެގްޒާމް ވެސް ނުފެށި ވުމުން، އެދެވޭ ގޮތުގައި އިމްތިހާނަށް ތައްޔާރުވާން ވަގުތު ނުލިބޭ ކަމީ ހުރިހާ ދަރިވަރުންހެން ޝަކުވާ ކުރަމުން އައި ކަމެކެވެ.\nއެއާއެކު ދަރިވަރުންނަށް ކުޑަ ނަމަވެސް ލުޔެއް ދިނުމަށް އެޑިއުކޭޝަން މިނިސްޓްރީ އާއި ޑިޕާޓްމަންޓް އޮފް ޕަބްލިކް އެގްޒޭމިނޭޝަންސް (ޑީޕީއީ) އިން ވަނީ އެޗްއެސްސީ އިމްތިހާނު ފަސް ކޮށްފައެވެ. އާންމުކޮށް އެޗްއެސްސީ އިމްތިހާނު ބާއްވަމުން އައީ އައިއޭއެލް އިމްތިހާނުތައް ފެށުމުގެ ކުރިންނެވެ.\nއެގޮތުން އެޗްއެސްސީ އިމްތިހާނު އޮންނާނީ އޭ.ލެވެލް އަދި އޭ.އެސް.ލެވެލް އިމްތިހާނު ނިމުމަށްފަހު އެއްމަސް ފަހުން، 13 ޖޫން އިން 17 ޖޫންގެ ނިޔަލަށް ކަމަށާއި، އެ ނިންމުމަކީ އެޑިއުކޭޝަނާއި ޑީޕީއީއާއި މަޝްވަރާ ކުރުމެއް ނެތި، އޭ.ލެވެލް އަދި އޭ.އެސް.ލެވެލް އިމްތިހާނު ތަކުގެ ތާވަލު އަވަސް ކުރުމުން ގެނައި ބަދަލެއް ކަމަށް ބުނެ އެޑިއުކޭޝަނުން ބަޔާނެއް ނެރުނީ ހޮނިހިރު ދުވަހު އެވެ.\nއޭގެ ފަހުންވެސް ދަރިވަރުންގެ ޝަކުވާތަކަށް ހުއްޓުމެއް ނާދެއެވެ. އަދި އާދިއްތަ ދުވަހު އެޑިއުކޭޝަނުން ވަނީ އޭޕްރީލް / މެއި ގައި ބޭއްވުމަށް ތަވާލުކުރި އޭ.ލެވެލް އިމްތިހާނުގެ ތާރީހު އަވަސްކޮށްފައިވާތީ، ބޭނުންވާ ދަރިވަރުންނަށް އޮކްޓޫބަރު / ނޮވެމްބަރުގައި އިމްތިހާނުގައި ބައިވެރިވާން ފުރުސަތުދޭން ނިންމާފައިވާ ކަން އިއުލާނުކޮށްފައެވެ.\nގަދަ 10 އަކަށް ދަރިވަރުން ހޮވުމުގައާއި ސްކޮލާޝިޕް ދިނުމުގައި ބަލާނީ އޭޕްރީލް/ މެއިގެ އިމްތިހާނުގެ ނަތީޖާއަށް ކަމަށް އެޑިއުކޭޝަނުން އޭރު ބުނެފައިވެއެވެ. އެއާއެކު ދެން ކުދިންގެ ކަންބޮޑުވުމަކަށްވީ ފަހުން އިމްތިހާނުގައި ބައިވެރިވާ ކުދިންނަށް އެ ބޭނުން ފުރުސަތު ގެއްލޭކަމުގެ ވާހަކަ އެވެ. އަދި ފަހުން އިމްތިހާނު ހަދާނަމަ ގަދަ 10 އަކަށް ދަރިވަރުން ހޮވުމުގައާއި ސްކޮލާޝިޕް ދިނުމުގައި އެކުދިންނަށް ނުބަލާނަމަ، އެއީ އިމްތިހާނު ފަސް ކުރަން ފުރުސަތު ދިނުން ނޫން ކަމަށް ގިނަ ކުދިންނެއް ބުނަމުން ދިޔައެވެ.\nއެއާއެކު އަނެއްކާވެސް ޕްރެޝަރު ބޮޑުވެ އެޑިއުކޭޝަނުން ވަނީ ނިންމުން ބަދަލު ކޮށްފައެވެ. އެގޮތުން ހޯމަ ދުވަހު އެޑިއުކޭޝަން މިނިސްޓަރު ޑރ. އައިޝަތު އަލީ ކުރެއްވި ޓުވީޓެއްގައި ވަނީ ގަދަ 10 އަކަށް ދަރިވަރުން ހޮވުމުގައާއި ސްކޮލާޝިޕް ދިނުމުގައި އަމަލު ކުރުމަށް ކުރިން ނިންމި ނިންމުން ރިވިއުކުރި ކަމަށް ވިދާޅުވެފައެވެ. އަދި ކޮންމެ ދުވަސްވަރެއްގައި އިމްތިހާނުގައި ބައިވެރިވި ނަަމަވެސް، އިމްތިހާނުގައި ފުރަތަމަ ފަހަރަށް ބައިވެރިވާ ދަރިވަރުން ޓޮޕް 10 އަދި ޕްރެޒިޑެންޝަލް ސްކޮލާޝިޕަށް އެލިޖިބަލް ވާނެ ކަމަށް ވިދާޅުވެފައެވެ.\nމިއާއެކުވެސް މި ބަހުސަކަށް ނިމުމެއް ނާދެއެވެ. ގްރޭޑު 12ގައި ތައުލީމު ހާސިލް ކުރަމުން އަންނަ ދަރިވަރުންނަށް މިހާރުވެސް ހަ މަސްދުވަސް ކޮވިޑުގެ ސަބަބުން ގެއްލިފައިވާއިރު، އިމްތިހާނު ލަސް ކުރުމަކީ ކޮންމެ ކުއްޖަކަށް އަދި ކޮންމެ އާއިލާއަކަށް އުފުލޭނެ ބުރައެއް ނޫނެވެ.\nއޭލެވެލް އިމްތިހާނުގަިއ ބައިވެރިވާ ދަރިވަރުންގެ ތެރޭގައި އާއިލީ ޒިންމާތަކާހުރެ އިތުރު ހަ މަސްދުވަހު މަޑުނު ކުރެވެންނެތް، އޭޕްރީލް / މެއި އިމްތިހާނުގައި ކޮންމެހެން ބައިވެރިވާން ޖެހޭ ދަރިވަރުން އެބަތިއްބެވެ. އަދި މަތީ ތައުލީމް ހާސިލު ކުރަން ބޭނުންވާ ދަރިވަރުންގެ ތެރޭގައި ސެޕްޓެމްބަރު އިންޓޭކްގައި ލިބޭ ފުރުސަތަށް ކުރިމަތި ލުމަށް އެދޭ ދަރިވަރުން އެބަ ތިއްބެވެ. މީގެ އިތުރުން ފައިސާގެ ދަތިތަކާ ހުރެ އިމްތިހާނު ފަސް ނުކުރެވޭނެ ދަރިވަރުންވެސް ހަމަ އެބަތިއްބެވެ.\nގައިމުވެސް މިކުދިންނަށް މިއީ އެންމެ އިންސާފުވެރި ގޮތެއް ނޫނެވެ. އޮކްޓޫބަރު / ނޮވެމްބަރު އިމްތިހާނުގައި ބައިވެރިވާ ކުދިންނަށް އިމްތިހާނަށް ތައްޔާރު ވުމަށް ގިނަ ވަގުތުވެސް ލިބެއެވެ. އެހެންކަމަށްވާނަމަ ދެ އިމްތިހާނުގައި ބައިވެރިވާ ކުދިންނަށް ލިބޭ ފުރުސަތުތައް ހަމަހަމަ އެއްނޫނެވެ.\nގައިމުވެސް ކޮންމެ ދަރިވަރަކުވެސް އިމްތިހާނަށް ތައްޔާރު ވުމަށް އެކަށޭނެ ވަގުތު ބޭނުންވާނެއެވެ. ނަމަވެސް މިއަދު ކަންހުރި ގޮތުން ކޮންމެ ދަރިވަރަކަށް މިއީ ކުރަން "އެފޯޑަބަލް" ކަމަކަށް ނުވާނެއެވެ. މިކަމުގައި ކުދިން ބޭނުންވާ އިމްތިހާނެއްގައި ބައިވެރިވުމުގެ ފުރުސަތު އޮތް ނަމަވެސް، ގަބޫލުކުރަން ޖެހޭ ހަގީގަތަކީ، މި ބަދަލުތަކާހުރެ ބޮޑު ފަރަގެއް ކުދިންގެ މެދުގައި އުފެދިގެން ދާކަމެވެ. މިއީ މިކަމުގައި އަހަރެން ދެކޭ ގޮތެވެ.


Moonu badhalu kuri meehegge aa sifa 10 mas fahun | Mihaaru\nކެމެރަން އަންޑަވުޑް މޫނު ބަދަލުކުރުމުގެ ކުރި އާއި ފަސް ދައްކައިދޭ ދެ ފޮޓޯގެ ކުރިމަތީގައި އޭނާ ފޮޓޯ އަށް ހުއްޓިގެން.\nމޫނު ބަދަލުކުރި މީހެއްގެ އާ ސިފަ 10 މަސް ފަހުން\n01 ޑިސެމްބަރ 2018 - 09:03 1 comment\nމޫނު ބަދަލުކުރުމުގެ އޮޕަރޭޝަނެއް މި އަހަރު ކުރި އެމެރިކާގެ ފިރިހެނެއް ކަމަށްވާ ކެމެރަން އަންޑަވުޑް، 26، ގެ އާ ސިފަ ދުނިޔެ އަށް ދައްކާލައިފި އެވެ.\nޖޫން 2016ގައި އަމިއްލަ އަތުން ބަޑީގެ ވަޒަނެއް އަރައި ދަތްދޮޅި އާއި މޫނާއި ދަތްތަކަށް ވަރަށް ބޮޑަށް ގެއްލުން ލިބުނު ކެމެރަންގެ މޫނު އަލުން ހަދަން ގިނަ އޮޕަރޭޝަންތަކެއް ކުރިޔަސް އޭނާގެ މޫނުގެ މުހިއްމު ބައެއް ތަންތަން ފުރިހަމަކުރެވޭ ގޮތެއް ނުވި އެވެ. އެންމެ ފަހުން ކެމެރަންގެ މަންމަ ގަސްދުކުރީ އޭނާ ގޮވައިގެން ކެލިފޯނިއާ ދޫކޮށް ނިއު ޔޯކަށް ބަދަލުވެ، އެންވައިޔޫ ލެންގޯން މެޑިކަލް ސެންޓަރުގެ ޕްލާސްޓިކް ސާޖަރީ ޑިޕާޓްމެންޓްގެ އިސް ވެރިޔާ ޑރ. އެޑުއާޑޯ ޑީ. ރޮޑްރިގޭޒް އަށް ދައްކާށެވެ.\nރޮޑްރިގޭޒް އިސްވެ ހުންނަވައިގެން 100 އަށް ވުރެ ގިނަ މެޑިކަލް ޕްރޮފެޝަނަލުންގެ ޓީމަކުން ޖެނުއަރީ 5ގައި ކެމެރަންގެ މޫނު ބަދަލުކުރީ 25 ގަޑި އިރުގެ އޮޕަރޭޝަނަކުންނެވެ. އެއީ ރޮޑްރިގޭޒް އާއި އޭނާގެ ޓީމުން ހެދި ތިން ވަނަ ފޭސް ޓްރާންސްޕްލާންޓެވެ.\nމުޅި ދުނިޔެ އަށް ބަލާ އިރު، މޫނު ބަދަލުކުރުމުގެ 40 އަށް ވުރެ ގިނަ އޮޕަރޭޝަން 2005 އިން ފެށިގެން މިހާތަނަށް ކޮށްފައިވެ އެވެ. އެންވައިޔޫ ލެންގޯން ހެލްތުން ބުނާގޮތުގައި އޭގެ ތެރެއިން އެންމެ ބޮޑު އޮޕަރޭޝަން ކުރައްވާފައި ވަނީ، 2015ގައި، ރޮޑްރިގޭޒް އެވެ.\nކެމެރަން ޒަޚަމްވިތާ 18 މަސް ދުވަސް ފަހުން އޭނާގެ މޫނު ބަދަލުކުރެވިއްޖެ އެވެ. އެއީ އެފަދަ ބަލިމީހަކަށް ގެއްލުން ލިބުމާއި އޮޕަރޭޝަންކުރުމާ ދެމެދު ހޭދަވި އެންމެ ކުރު މުއްދަތެވެ. ރޮޑްރިގޭޒް ވިދާޅުވާ ގޮތުގައި އޭގެ ސަބަބުން، ރަނގަޅުވުމުގައި ޖިސްމާނީ ގޮތުންނާއި ނަފްސާނީ ގޮތުން ވެސް ކެމެރަން އަށް ލުޔަކަށް ވާނެ އެވެ. ނަފްސާނީ އަދި އިޖުތިމާއީ ގޮތުން ލިބޭ ގެއްލުންތަކުގެ ސަބަބުން އޭނާ ފަދަ އެހެން ގިނަ ބަލިމީހުންގެ ހާލަތު ވަރަށް ގޯސްވެފައިވާކަން ޑޮކްޓަރު ފާހަގަކުރެއްވި އެވެ.\nޑޯނާއެއް ލިބޭތޯ ކެމެރަން މަޑުކުރަން ޖެހުނީ އެންމެ ހަ މަސް ދުވަހެވެ. އޭނާ އަށް ލިބުނީ ފިލްމު ހެދުމުގަ އާއި ލިޔުންތެރިއެއްގެ ގޮތުގައި އަރަމުން އައި ޒުވާނެއް ކަމަށްވާ ވިލިއަމް ފިޝާ، 23، ގެ މޫނެވެ. މަރުވުމުގެ ކުރިން ވިލިއަމް ދިރިއުޅުނީ ނިއު ޔޯކް ސިޓީގަ އެވެ.\nއޭނާގެ އާ ސިފަ ދައްކާލަން އެންވައިޔޫ ލެންގޯން އިން ބޭއްވި ރަސްމިއްޔާތެއްގައި ކެމެރަން ވަނީ ވިލިއަމް އަށާއި އޭނާގެ އާއިލާ އަށް ވަރަށް ބޮޑަށް ޝުކުރު އަދާކޮށްފަ އެވެ. އޭނާ ބުނިގޮތުގައި އެ މީހުންގެ ގުރުބާނީގެ މަތިން އޭނާ ދުވަހަކު ވެސް ހަނދާނެއް ނުނެތޭނެ އެވެ. އަދި ޑރ. ރޮޑްރިގޭޒް އާއި އޭނާގެ ޓީމަށް ވެސް ޝުކުރު އަދާކުރުމުގެ އިތުރުން ކެމެރަން ބުނީ އޭނާ އަށް ލިބުނު ފަދަ ޒަޚަމްތައް ލިބި ސިފަ ގެއްލޭ މީހުންނަށް އުއްމީދު ގެނެސްދޭ ކަމަކަށް މި ތަޖުރިބާ ވާނެ ކަމަށް އުއްމީދުކުރާ ކަމަށެވެ.\n"މި ކުރި ދަތުރު ފަސޭހައެއް ނޫން. އެކަމަކު މިއީ ނުހަނު ފައިދާ ބޮޑު ދަތުރެއް،" ކެމެރަން ބުންޏެވެ.\nކެމެރަންގެ ފޭސް ޓްރާންސްޕްލާންޓް ހެދި ގޮތް ކިޔައިދޭ ވީޑިއޯއެއް


MPL in usoolaa khilaafah 86 million rufiyyaa ge mudhaa hoadhi: Audit | Mihaaru\nއެމްޕީއެލް: އެ ކުންފުނިން އުސޫލުތަކާ ޚިލާފަށް 86 މިލިއަން ރުފިޔާގެ މުދާ ހޯދި މައްސަލައެއް އޮޑިޓާ ޖެނެރަލް ވަނީ ފެންމަތި ކުރައްވާފައި -- ފޮޓޯ/މިހާރު\nއުސޫލާ ޚިލާފަށް އެމްޕީއެލްއިން 86 މިލިއަން ރުފިޔާގެ މުދާ ގަނެފައިވޭ: އޮޮޑިޓް\n11 ޑިސެމްބަރ 2019 - 15:01 18 comments\nމޯލްޑިވްސް ޕޯޓްސް ލިމިޓެޑް (އެމްޕީއެލް) އިން ބީލަމަކަށް ނުގޮސް އަދި އުސޫލުތަކާ ޚިލާފަށް 86 މިލިއަން ރުފިޔާގެ މުދަލާއި ތަކެތި ހޯދާފައިވާ ކަމަށް އެ ކުންފުނީގެ އޮޑިޓް ރިޕޯޓުގައި ބުނެފި އެވެ.\nއޮޑިޓާ ޖެނެރަލް ހަސަން ޒިޔަތު ނެރުއްވި އެމްޕީއެލްގެ ޚާއްސަ އޮޑިޓް ރިޕޯޓުގައިވާ ގޮތުން 2015 އިން ފެށިގެން 2017 ވަނަ އަހަރުގެ ނިޔަލަށް އެމްޕީއެލްއަށް މުދަލާއި ތަކެތި ގަނެފައިވާ ގޮތް ބެލިއިރު، ވާދަވެރި ބީލަމަށް ދާން ޖެހޭ ހާލަތްތަކުގައި ވެސް އާންމު އިއުލާން ކުރުމެއް ނެތި އަދި ބީލަމަށް ދިއުމެއް ނެތި މުދަލާއި ތަކެތި ގަނެފައިވާ ކަމަށެވެ. އެގޮތުން އެކި ބޭނުންތަކަށް 86 މިލިއަން ރުފިޔާގެ ތަކެތި ގަތީ ވަކިވަކި ފަރާތްތަކުން ކޯޓޭޝަން ހޯދައިގެން ކަމަށާއި އޭގެ ތެރެއިން 62 މިލިއަން ރުފިޔާގެ ތަކެތި ފޯރުކޮށްދޭނެ ފަރާތެއް ކަނޑައެޅީ އެމްޕީއެލްގެ ބޯޑުން ކަމަށް ވެސް އެ ރިޕޯޓުގައިވެ އެވެ.\nއެ ރިޕޯޓުން އެމްޕީއެލްއިން އޭރު ގެންގުޅުނު ގޯސް ބައެއް އަމަލްތަކުގެ މިސާލު ވެސް ނެގެން އެބަ އޮތެވެ. އޭގެ ތެރޭގައި ބައެއް ތަކެތި ގަތީ ކުއްލި ހާލަތްތަކުގައި ބީލަމަށް ނުގޮސް ތަކެތި ހޯދޭ ގޮތަށް އޮންނަ އުސޫލުގެ ތެރެއިން ކަމަށް އެމްޕީއެލްއިން ބުންޏަސް، އެފަދަ ހާލަތެއް ނެތްކަން، އޮޑިޓުން ހާމަވުން ހިމެނެ އެވެ.\nރިޕޯޓްގައި ބުނާ ގޮތުގައި ވާދަވެރި ބީލަމަކަށް ދާނެ ފުރުސަތު އޮތެވެ. އެހެންކަމުން އެ ފުރުސަތުގެ ބޭނުންނުކޮށް ތަކެތި ގަނެފައި ވަނީ ވަކި ފަރާތްތަކަކަށް އެ މަސައްކަތް ހަވާލުކުރުމުގެ ގޮތުން ކަމަށް ބެލެވޭތީ އެކަން ތަހުގީގު ކުރަން އެންޓި ކޮރަޕްޝަން ކޮމިޝަން (އޭސީސީ) އަށް ހުށަހަޅަން ރިޕޯޓުގައި އޮޑިޓަ ޖެނެރަލް ލަފާ ދެއްވާފައިވެ އެވެ.\nތިލަފުށިން ދެ ބިން ހޯދަން ދެ ކުންފުންޏަކަށް 13 މިލިއަން ރުފިޔާ\nރިޕޯޓްގައި ތިލަފުށިން ދެ ބިމެއްގެ ލީސް ރައިޓްސް ގަންނަން ކުރި ދެ އެއްބަސްވުމެއްގެ ވާހަކަ އޮތެވެ. އެ ރައިޓްސް ގަތުމަށް ދައްކަން ޖެހޭ 14.9 މިލިއަން ރުފިޔާގެ ތެރެއިން 13 މިލިއަނަށް ވުރެ ގިނަ ރުފިޔާ ދެ ކުންފުންޏަށް ދޫކުރިޔަސް، މިދިޔަ އަހަރުގެ ނިޔަލަށް އެ ބިންތަކުގެ ބޭނުން އެމްޕީއެލް އިން ހިފާފައި ނުވާ ކަމަށް ރިޕޯޓުގައިވެ އެވެ. އެތަންތަނުގެ ލީސް ރައިޓްސް ގަތުމަށް އެމްޕީއެލް އިން އެއްބަސްވީ ތިލަފުށީ ކޯޕަރޭޝަނުން އެ ދެ ކުންފުންޏަށް އެ ބިން ދޫކުރި އަގުތަކަށާއި އެއްބަސްވުންތަކުގެ ބާކީ ހުރި މުއްދަތުތަކަށް ވެސް ރިއާޔަތް ނުކޮށް ކަމަށް ރިޕޯޓްގައި ބުނެ އެވެ.\nއޭގެ ތެރެއިން އެއް ކުންފުންޏަށް އެޑްވާންސްގެ ގޮތުގައި ފަސް މިލިއަނަށް ވުރެ ގިނަ ރުފިޔާ، އެމްޕީއެލްއިން ދެއްކި އެވެ. ނަމަވެސް ތަނުގެ ލީސް ރައިޓްސް އެމްޕީއެލްގެ މައްޗަށް ބަދަލު ކޮށްފައި ނުވާ ކަމަށް އެ ރިޕޯޓުގައިވެ އެވެ.\nއޮޑިޓުން ދައްކާ ގޮތުގައި އެކަމުގައި އެމްޕީއެލްއިން އަމަލުކުރީ ބިމުގެ އަގުތައް އެކަށީގެންވޭތޯ ބެލުމެއް ނެތި ކަމަށް ވާތީ އެ މައްސަލަ ތަހުގީގު ކުރަން ވެސް އޭސީސީއަށް ހުށަހަޅަން އެ ރިޕޯޓުގައި ލަފާ ދީފައިވެ އެވެ.\nލޭންޑިން ކްރާފްޓަށް ދެއްކި6މިލިއަން ރުފިޔާގެ އެޑްވާންސް ނުލިބޭ!\nސިންގަޕޫރު ކުންފުންޏަކަށް އޯޑަރު ދީގެން ގެނައި ލޭންޑިން ކްރާފްޓެއްގެ ފެންވަރު ދަށްވެ، އެ ގަބޫލުކުރަން އެމްޕީއެލްއިން ދެކޮޅު ހެދިޔަސް އެޑްވާންސަށް ދެއްކި 6.8 މިލިއަން ރުފިޔާ އަދިވެސް ނުލިބޭ ކަމަށް ރިޕޯޓްގައި ވެ އެވެ.\nއެ އުޅަނދު އިންޑޮނީޝީއާގައި އޮތް އިރު އޭގެ އިންސްޕެކްޝަން ހަދާ، ހުރިހާ ކަމެއް ރަނގަޅު ކަމަށް ނިންމީ އެމްޕީއެލްގެ ދެ މުވައްޒަފެކެވެ. ނަމަވެސް އުޅަނދު ގެނައި އިރު، ކަނޑައެޅި މިންގަނޑުތަކަށް ނުފެތެ އެވެ. އެހެންކަމުން އެ ގަބޫލުކުރަން އެމްޕީއެލް އިން ދެކޮޅުހެދި އެވެ.\nއޮޑިޓްގައި ލަފާދީފައި ވަނީ އުޅަނދު ރާއްޖެއިން ބޭރުގައި އިންސްޕެކްޓް ކުރި މުވައްޒަފުންގެ އިހުމާލު އޮތް ކަމަށް ބެލެވޭތީ އެ މައްސަލަ ތަހުގީގުކުރާށެވެ.\nމަސައްކަތްތަކަށް އެޑްވާންސްގެ ގޮތުގައި އުސޫލާ ހިލާފަށް 37 މިލިއަން\nއެމްޕީއެލްގައި ކޮރަޕްޝަނުގެ ގިނަ އަމަލްތަކެއް ހިންގަމުން އައި ކަން، ކުރިންސުރެ ތުހުމަތުކުރެވެ އެވެ. އެކަން އޮޑިޓުން ވެސް ފެންނަން އެބަ އޮތެވެ. މިސާލަކަށް އުސޫލުތަކާ ޚިލާފަށް ބައެއް މަސައްކަތްތަކަށް އެޑްވާންސްގެ ގޮތުގައި 37 މިލިއަނަށް ވުރެ ގިނަ ރުފިޔާ ދޫކުރުން ނެގިދާނެ އެވެ.\nއަނެއް މިސާލަކީ 6.9 މިލިއަން ރުފިޔާއަށް ގަނެފައިވާ ދޯންޏެއް ދެ އަހަރު ވީ އިރު ވެސް ބޭނުންނުކޮށް އޮތުމެވެ. އޭގެ އިތުރުން 22 މިލިއަން ރުފިޔާ ޚަރަދު ކޮށްގެން ގެނައި ކޮންޓެއިނާ އުފުލާ އުޅަނދުތަކެއްގެ ބޭނުން ވެސް ނުކުރެވޭ ކަމަށް ރިޕޯޓްގައިވެ އެވެ.\nޑޮލަރު ރޭޓަށް ވުރެ އަގު ބޮޑުކޮށް ޑޮލަރު ގަންނަން 5.4 މިލިއަން ރުފިޔާ ހޭދަކުރި އެވެ. ޑޮނޭޝަން އާއި ސްޕޮންސާ ދިނުމުގައި އުސޫލުން ބޭރުން 8.91 މިލިއަން ރުފިޔާ ދޫކޮށްފައިވާ ކަމަށް ވެސް ރިޕޯޓުން ފެންނަން އެބަ އޮތެވެ.\nއިތުރު ލިޔުންތައް އެމްޕީއެލް އޮޑިޓާ ޖެނެރަލް އޮފީސް އޮޑިޓް ރިޕޯޓް ހަސަން ޒިޔަތު، އޮޑިޓަ ޖެނެރަލް


4 Leader inge sabbun rayyithunge baaru dhah vany\nހަތަރު ލީޑަރުންގެ ނުފޫޒުގެ ސަބަބުން ރައްޔިތުންގެ ބާރު ދަށްވަނީ\n11 މަސް,2ހަފްތާ,4ދުވަސް, 16 ގަޑި, 53 މިނެޓް,4ސިކުންތު ކުރިން 3170އިދުހާމް ނައީމް\nރައީސް ސާލިހުއާއި ނައިބު ފައިސަލް ގެ އަރިހުގައި ކޯލިޝަނުގެ ހަތަރު ލީޑަރުން. ފޮޓޯ: މިހާރު\nހަތަރު ލީޑަރުންގެ ނުފޫޒު ގަދަވާން ފެށުމާއެކު ގިނަ އަދަދެއްގެ ރައްޔިތުން އެކަމާ ކަންބޮޑުވުން ފާޅުކުރަން ފަށައިފިއެވެ.\nއެކި ފަރާތްތަކުން ހާމަކުރާ ގޮތުގައި ކުރީގެ ރައީސް އަބްދުﷲ ޔާމީން އަބްދުލްޤައްޔޫމް ވެރިކަމުން ދުރުކުރުމަށް ރާވައިގެން ހަތަރު ލީޑަރުންގެ އަމިއްލަ އެދުމަށް ކޯލިޝަނެއް ހެދި ނަމަވެސް މިހާރު ކޯލިޝަންގެ ނުފޫޒު ހުރިހާ ކަމެއްގައިވެސް ބޮޑުވެފައިވާ ކަމަށެވެ. އެގޮތުން ދައުލަތުގެ ވަޒީރުންނާއި ސަރުކާރުގެ އިސް މަޤާމުތަކުގައި ވެސް ކޯލިޝަން ހަތަރު ލީޑަރުންގެ ނުފޫޒު ގަދަވެފައިވާ ކަމަށް އެ ފަރާތްތަކުން ދަނީ ބުނަމުންނެވެ.\nމީގެ އިތުރުން ބާރުތައް ފެށިގެން އަންނަނީ ރައްޔިތުންގެ ފަރާތުން ކަމަށް ޤާނޫނު އަސާސީގައި ބުނެފައިވާއިރު ރައްޔިތުންގެ އަތުން އެ ޙައްޤު ނިގުޅައިގަނެ، ޤާނޫނު އަސާސީއާއި ޚިލާފަށް ހުރިހާ ނިންމުމެއް ނިންމަމުން ދަނީ ހަތަރު ލީޑަރުން ކަމަށް ވެސް އެފަރާތްތަކުން ދަނީ ބުނަމުންނެވެ.\nސަރުކާރު ކޯލިޝަނުގެ ލީޑަރުންގެ ނުފޫޒުގެ ސަބަބުން ކަންބޮޑުވުން ފާޅުކުރުމުގައި އެންމެ އިސްކޮށް ފެނިގެންދަނީ އެމްޑީޕީގެ ފަރާތްތައްކަން ފާހަގަކޮށްލެވެއެވެ. އަދި އެ ފަރާތްތަކުން އެފަދައިން ބުނަމުންދަނީ ކޯލިޝަން ސަރުކާރު އައުމާއެކު ޖޭޕީގެ ލީޑަރު ޤާސިމް އިބްރާހިމްއަށް ގިނަ ބާރުތަކެއް ލިބެން ފެށުމާއި ގުޅިގެންނެވެ.\nކޯލިޝަން ސަރުކާރަށްފަހު ޖުމްޙޫރީ ޕާޓީ ވަނީ ރައްޔިތުންގެ މަޖިލީހުގެ ރައީސްކަމާއި މައިނޯރިޓީގެ މަޤާމް ހޯދާފައެވެ. އަދި ކެބިނެޓުގައި ނުފޫޒު ގަދަ މަޤާމުތަކާއި ގިނަ ސްޓޭޓް މިނިސްޓަރުންވެސް އެޕާޓިގެ މެމްބަރުންނަށް ވަނީ ދީފައެވެ.\nއެމްޑީޕީގެ މެމްބަރުން ނުރުހުން ފާޅުކުރަމުން އަންނައިރު ރައްޔިތުންގެ މަޖީލީހުގައި ވާދަކުރާ ދާއިރާތަކާއި ވާދަކުރާނެ މެމްބަރުން ކަނޑައެޅުމަށް ހަތަރު ލީޑަރުންގެ މެދުގައި މަޝްްވަރާތައް ކުރަމުންދާކަންވެސް ފާހަގަކޮށްލެވެއެވެ.\nރައްޔިތުންގެ ސަރުކާރެއް ޤާއިމުކުރުމަށް ވެރިކަމަށް އައި ބަޔަކު ހަތަރު ލީޑަރުންގެ ސަރުކާރެއް ހިންގަމުން ދާތީ ގިނަ ބަޔަކު ދަނީ މީސްމީޑިއާގައި "ތަބަކާއި ދެކޮޅަށް" ގެ ނަމުގައި ހޭޝްޓެގެއް ބޭނުންކުރަމުންކަން ވެސް ފާހަގަކޮށްލެވެއެވެ.\n10 ގަޑި ކުރިން 20 0


PPT - އަދަބު އިހުތިރާމުގެ ގަވާއިދު PowerPoint Presentation - ID:6242321\nއަދަބު އިހުތިރާމުގެ ގަވާއިދު - PowerPoint PPT Presentation\nއަދަބު އިހުތިރާމުގެ ގަވާއިދު PowerPoint Presentation\nއަދަބު އިހުތިރާމުގެ ގަވާއިދު\n<iframe src="https://www.slideserve.com/embed/6242321" width="600" height="497" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px;margin-bottom:5px;max-width: 100%;" allowfullscreen webkitallowfullscreen mozallowfullscreen> </iframe>\nއަދަބު އިހުތިރާމުގެ ގަވާއިދު. އަދަބު އިހުތިރާމުގެ ގަވާއިދަކީ ވާހަކަ ދެކެވޭ މީހާގެ ޖަޒުބާތާއި އޭނާ އެދޭ ގޮތާއި އޭނާގެ ހައިސިއްޔަތު ދެނެގަނެ އެއަށް އިހުތިރާމް ކުރުމާއެކު މުއާމަލާތުކުރާކަން އަންގައިދޭން ވާހަކަދައްކާ މީހާ ބޭނުންކުރާ އުސޫލުތަކާއި ހަމަތައް. އަދަބު އިހުތިރާމުގެ ގަވާއިދު.\nއަދަބު އިހުތިރާމުގެ ގަވާއިދު އަދަބު އިހުތިރާމުގެ ގަވާއިދަކީ ވާހަކަ ދެކެވޭ މީހާގެ ޖަޒުބާތާއި އޭނާ އެދޭ ގޮތާއި އޭނާގެ ހައިސިއްޔަތު ދެނެގަނެ އެއަށް އިހުތިރާމް ކުރުމާއެކު މުއާމަލާތުކުރާކަން އަންގައިދޭން ވާހަކަދައްކާ މީހާ ބޭނުންކުރާ އުސޫލުތަކާއި ހަމަތައް\nއަދަބު އިހުތިރާމުގެ ގަވާއިދު އުނދަގޫ ނުކުރާށެވެ. ފުރުސަތު ދޭށެވެ. އަޑުއަހާ މީހާ ހިތް ހަމަޖައްސައިދޭށެވެ. ގައި ކުކް (1989).\nނުސީދާ ވާހަކަތަކާއި ސީދާ ވާހަކަތައް “ދޮރު ހުޅުވައިދީފާނަންތަ؟” “ދޮރު ހުޅުވާ”\nނުސީދާ ވާހަކަތަކުގައި: - އެއްވެސް މަޖުބޫރު ކަމެއް ނެތުން - ކުރުމާއި ނުކުރުމުގެ ފުރިހަމަ އިޚްތިޔާރު އޮތުން - އެކަން ނުކުރިއަސް އެއާ ގުޅިގެން ކުރެވޭނެ ކަމެއް ނެތުން - އެދުމާއި އާދޭސް އެކުލެވުން\nއަދަބު އިހުތިރާމް އޮންނަނީ މައިގަނޑު ދެ ކަމެއްގެ މައްޗަށް 1 އެހެން މީހުންނަށް ފާޑު ނުކިޔާށެވެ.2އެހެން މީހުންނަށް އުނދަގޫ ނުކުރާށެވެ. ޖީން އެއިޗިސަން (1999).\nއަދަބު އިހުތިރާމްގެ ދެވައްތަރެއް ހުރޭ އެއީ: 1 ޕޮޒިޓިވް ޕޮލައިޓްނަސް2ނެގެޓިވް ޕޮލައިޓްނަސް ފިނެގަން (1999).\nޕޮސިޓިވް ޕޮލައިޓްނަސް، ނެގެޓިވް ޕޮލައިޓްނަސް ވާހަކަ ދެއްކުމުގައި އަދަބު އިހުތިރާމް ކުރުން އަނެކާގެ ކަންކަމާ ނުބެހި ދޫކޮށްލުން ފިނެގަން (1999).\nއަދަބު އިހުތިރާމުގެ ގަވާއިދު އުނދަގޫ ނުކުރާށެވެ. ފުރުސަތު ދޭށެވެ. އަޑުއަހާ މީހާ ހިތް ހަމަޖައްސައިދޭށެވެ.\nފޭސް ކޮންސެޕްޓް ޕޮޒިޓިވް ފޭސް ނެގެޓިވް ފޭސް ބްރައުން އާއި ލެވިންސް (1978).\nފޭސް Self image ނަފުސުގެ ސޫރަ، ނަފުސުގެ ތަސްވީރު ތިމާގެ ނަފުސާ މެދު އެހެން މީހުން ދެކޭގޮތް\nއަދަބު އިހުތިރާމުގެ ގަވާއިދު ދިވެހި ބަހުގައި އަދަބު އިހުތިރާމް ބޭނުންކުރާ ވަކި ހަމަތަކެއް ކަނޑައެޅިގެން ރެކޯޑް ކުރެވިފައި ނެތް. • ނަމަވެސް ދިވެހި ބަހުގައިވެސް އަދަބު އިހުތިރާމްގެ ގަވާއިދެއް އޮވޭ.\nއަދަބު އިހުތިރާމުގެ ގަވާއިދު އާންމު ގޮތެއްގައި ފެންނަނީ ލޭންގުއޭޖް ކާސްޓް (ބަހުގެ ދަރަޖަ) މި ދަރަޖަތައް ބޭނުންކޮށްގެން ވެސް ވަރަށް ދަށު ދަރަޖައިން ވާހަކަ ދެއްކިދާނެ\nއަދަބު އިހުތިރާމުގެ ގަވާއިދު 1 މޫސާ ދީދީއަށް ވެސް އެނގިވަޑައިގަންނަވާނެ ފަދައިން މަނިކުފާނު ތިޔަ އުޅުއްވަނީ މިކަމުގެ ތެރެއަށް ބޭނިވަޑައިގެން. އެހެންވީމާ ވަޅަށް ވެސް އެރިވަޑައިގަންނަވަން ޖެހިވަޑައިގަންނަވާނެ. ފުރާޅަށް ވެސް އަރައިވަޑައިގަންނަވަން ޖެހިވަޑައިގަންނަވާނެ. .\n1 މޫސާ ދީދީއަށް ވެސް އެނގިވަޑައިގަންނަވާނެ ފަދައިން މަނިކުފާނު ތިޔަ އުޅުއްވަނީ މިކަމުގެ ތެރެއަށް ބޭނިވަޑައިގެން. އެހެންވީމާ ވަޅަށް ވެސް އެރިވަޑައިގަންނަވަން ޖެހިވަޑައިގަންނަވާނެ. ފުރާޅަށް ވެސް އަރައިވަޑައިގަންނަވަން ޖެހިވަޑައިގަންނަވާނެ.\n2 ހަސަންފުތަށް ވެސް އެނގޭނެ ފަދައިން މިއީ ހަސަން ފުތު ވެސް ބައިވެރިވާ މަސައްކަތެއް. އެހެންވީމާ އެހެން މީހުން ވަޅަށް އެރި ތިބެގެން މަސައްކަތް ކުރާއިރު ހަސަންފުތު ވެސް އެމީހުންނާ ބައިވެރިވީމާ އެންމެން އެއްބާރުލައިގެން ކުރާ ކަމަކަށްވާނީ. ބައެއް ފަހަރު އަންނާނެ ވަޅަށް އެރެން ޖެހޭ ވަގުތު ވެސް. އަނެއްބައި ފަހަރު އަންނާނެ ފުރާޅަށް އަރަން ޖެހޭ ވަގުތު ވެސް.\nދިވެހިންގެ އާދަކާދައިން މި އުޞޫލު ފެންނަން އެބަހުރި. • ދުރޫސުލް އަޚްލާޤްގެ ސަފުހާ 34 – 39 އަށް: • 1- އާދާބުލް ހަދީސް (ވާހަކަދެއްކުމުގެ އަދަބު) • 2- އާދާބުއް ޒިޔާރަތި (ގޮވާލަން ދިއުމުގެ އަދަބު) • 3- އާދާބުއް ތަޙިއްޔާ (ސަލާންގަލާން ކުރުމުގެ އަދަބު ) • 4- އާދާބުލް މަޖާލިސް (ޖަލްސާތަކާ އެއްވުންތަކަށް ދިއުމުގެ އަދަބު) • 5- އާދާބުލް އަކްލި ވައްޝުރުބި (ކެއިން ބުއިމުގެ އަދަބު)


Terrorism ge bill aai gulhigen kamaa gulhey isverin mirey majileehah haaziru kuranee - vNews.mv\n23 September 2019, 14:23\nޓެރަރިޒަމް މަނާ ކުރުމުގެ ގާނޫނަށް ސަރުކާރުން ހުށަހަޅާފައިވާ އިސްލާހުތަކާ ގުޅިގެން ދައުލަތުގެ ކަމާ ގުޅުންހުރި އިދާރާތަކުގެ ބޭފުޅުން ރައްޔިތުންގެ މަޖިލީހުގެ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީއަށް ހާޒިރުކުރަން ނިންމައިފި އެވެ.\nމަޖިލީހުގެ އިދާރާއިން ބުނީ ކޮމިޓީގެ ބައްދަލުވުން ފެށުމަށް ހަމަޖައްސާފައިވަނީ މިރޭ 8:00 ޖަހާއިރު ކަމަށެވެ.\nކޮމިޓީއަށް މިރޭ ހާޒިރުވާން އަންގާފައިވަނީ ޕްރޮސެކިއުޓާ ޖެނެރަލްގެ އޮފީހާއި، އެޓާނީ ޖެނެރަލްގެ އޮފީހާއި، އެމްއެންޑީއެފްއާއި، ފުލުހުންނާއި، ނެޝަނަލް ކައުންޓާ ޓެރަރިޒަމް ސެންޓަރާއި އަދި ހޯމް މިނިސްޓްރީގެ އިސްވެރިންނަށެވެ.\nޓެރަރިޒަމް މަނާ ކުރުމުގެ ގާނޫނަށް ސަރުކާރުން ހުށަހަޅާފައިވާ އިސްލާހުތަކުގެ ބިލްގެ އިބްތިދާއީ ބަހުސް މަޖިލީހުގެ އިއްޔެގެ ޖަލްސާގައި ކުރިއަށް ގެންދިއުމަށްފަހު މިބިލް އިތުރަށް ދިރާސާކުރުމަށް ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީއަށް ފޮނުވީވެސް އިއްޔެގަ އެވެ.\nމަޖިލީހަށް މިބިލް ހުށަހެޅުމާ އެކު މަޖިލީހުގައި ތިއްބެވި އިދިކޮޅު މެންބަރުންނާއި އަދި ވެރިކަން ކުރާ ކޯލިޝަންގައި ހިމެނޭ ބައެއް މެންބަރުން ވެސް ވަނީ މިބިލާ މެދު ވަރަށް ބޮޑަށް ކަންބޮޑުވުން ފާޅުކުރައްވާ ވާހަކަދައްކަވާފަ އެވެ.\nޓެރަރިޒަމްގެ ގާނޫނަށް ސަރުކާރުގެ ފަރާތުން އިސްލާހު ހުށަހެޅުއްވީ ހެންވޭރު ދެކުނު ދާއިރާގެ މެންބަރު ހުސައިން ޝަމީމް އެވެ.\nމިބިލްގައި ޓެރަރިޒަމްގެ ކުށުގެ ގޮތުގައި މީހެއްގެ ހަށިގަނޑަށް އަނިޔާއެއް ދިނުމާއި، ކުށް ކުރާމީހާ ފިޔަވައި އެހެން މީހެއްގެ ފުރާނައަށް ނުރައްކަލެއް ކުރިމަތި ކުރުވަން އުޅުމާއި، ގަދަކަމުން މީހަކު ފޮރުވުން ނުވަތަ ރަހީނެއްގެ ގޮތުގައި ހިފެހެއްޓުމާއި، މުދަލަށް ބޮޑެތި ގެއްލުންތަކެއް ދިނުމާއި، ފަސިންޖަރުން ނުވަތަ މުދާ އުފުލާ އުޅަނދެއް ހައިޖެކް ކުރުން ހިމެނެ އެވެ. އަދި އާންމުންގެ ސިއްހަތަށް ނުވަތަ ސަލާމަތަށް ބޮޑު ނުރައްކަލެއްވާ ފަދަ ހާލަތެއް ކުރިމަތިކުރުވުމާއި، މުހިއްމު އުމްރާނީ ވަސީލަތަކަށް ގެއްލުން ދިނުން ނުވަތަ އަސާސީ ހިދުމަތެއް މެދުކަނޑުވާލަން މަސައްކަތް ކުރުމަކީވެސް ޓެރަރިޒަމްގެ އަމަލެކެވެ.\nބިލުގައި ބުނާ ކުށެއް ކުރަން އުޅޭކަން ބުއްދިއަށް ގަބޫލުކުރެވޭ ހާލަތްތަކުގައި އާއި ހެކި ނައްތާލަފާނެ ކަމަށް ގަބޫލުކުރެވޭ ހިނދު ކޯޓު އަމުރެއްނެތި އެމީހަކު ހައްޔަރުކުރުމުގެ ބާރު މިބިލްގައި ފުލުހުންނަށް ވަނީ ދީފަ އެވެ. އަދި އެކުށްތަކުގައި ހިމެނޭ މީހުން ކޯޓު އަމުރެއްނެތި ހައްޔަރު ކުރުމާއި ހައްޔަރުކުރުމަށްފަހު 48 ގަޑިއިރު ވަންދެން ބަންދުގައި ބެހެއްޓުމުގެ ބާރުވެސް ބިލްގައި ފުލުހުންނަށް ވަނީ ދީފަ އެވެ.\nމީގެ އިތުރުން ޓެރަރިޒަމްގެ ކުށްތަކުގައި ތުހުމަތު ކުރެވޭ މީހުންގެ ތަންތަނާއި، އެމީހަކާ ގުޅުންހުރި ތަންތަން ބަލައި ފާސްކުރުމަށްވެސް ފުލުހުންނަށް ކޯޓު އަމުރެއް ބޭނުމެއް ނުވެ އެވެ. އަދި ޓެރަރިޒަމްގެ ބޮޑު ކުށެއްގައި ތުހުމަތުކުރެވޭ މީހާގެ ހަށިގަނޑުގައި ކުށަކާ ގުޅުން ހުރި އެއްޗެއް ފޮރުވާފައިވާ ކަމަށް އެކަށީގެންވާ ސަބަބުތަކަކާ އެކު ގަބޫލުކުރެވޭނަމަ، ކޯޓު އަމުރެއް ނެތި އޭނާގެ ޖިންސީ ގުނަވަން ހާމަވާ ގޮތަށް ބަލައި ފާސްކުރުމުގެ ބާރުވެސް މިބިލުގައި ފުލުހުންނަށް ވަނީ ދީފަ އެވެ.\nބިލުގައި ބުނާ ކުށްތަކުގެ ތެރެއިން ކުށެއްގައި ހައްޔަރުކުރެވޭ މީހާއަށް ގާނޫނުއަސާސީން ލިބިދޭ ބައެއް ހައްގުތައް ހިފެހެއްޓިގެންވާ ކަމަށްވެސް ބިލްގައި ބަޔާންކޮށްފައިވެ އެވެ. އެގޮތުން ގާނޫނުއަސާސީން ކަށަވަރުކޮށްދީފައިވާ ހަނުހުރުމުގެ ހައްގު އުނިކުރަން މިބިލުގައި ވަނީ ހިމަނާފަ އެވެ.\nބިލުގައި ކަނޑައަޅާފައިވާ ކުށެއް ސާބިތުވާ މީހެއްގެ އަދަބަކީ 20 އަހަރާއި 25 އަހަރާ ދެމެދުގެ މުއްދަތަށް ޖަލުގައި ބަންދުކުރުން ކަމަށްވެސް ބިލްގައި ވަނީ ބުނެފަ އެވެ.


Medhuminuge fikuru fulhaakurumaa beheygothun beyvi seminar nimmihje Medhuminuge fikuru fulhaakurumaa beheygothun beyvi seminar nimmihje\nރައްކާތެރިކަމާއި އަމަންއަމާންކަން ޤާއިމުކުރުމުގައި މެދުމިނުގެ ފިކުރު ފުޅާކުރުމާއި ބެހޭގޮތުން ބޭއްވި ސެމިނަރ ނިމިއްޖެ\nރައްކާތެރިކަމާއި އަމަންއަމާންކަން ޤާއިމުކުރުމުގައި މެދުމިނުގެ ފިކުރު ފުޅާކުރުމާއި ބެހޭގޮތުން ބޭއްވި ސެމިނަރ ފެށުމުގެ ރަސްމިއްޔާތު - ފޮޓޯ: އިސްލާމިކް މިނިސްޓްރީ\nޓެރަރިޒަމާއި ދެކޮޅަށް މަސައްކަތްކުރުމާއި ރައްކާތެރިކަމާއި އަމަންއަމާންކަން ޤާއިމުކުރުމުގައި މެދުމިނުގެ ފިކުރު ފުޅާކުރުމާއި ބެހޭގޮތުން ބޭއްވި މަތީ ފެންވަރުގެ ސެމިނަރ ނިމިއްޖެއެވެ.\nކުރުނބާ މޯލްޑިވްސްގައި ކުރިއަށްގެންދިޔަ މި ސެމިނަރ އަކީ އިސްލާމިކް މިނިސްޓްރީ އާއި ނޭޝަނަލް ކައުންޓަރ ޓެރަރިޒަމް ސެންޓަރާއި މޯލްޑިވްސް ނޭޝަނަލް ޑިފެންސް ފޯސް އާއި ޖޯޑަންގެ އިންޓަރނޭޝަނަލް މޮޑަރޭޝަން ފޯރަމާއި ޕަބްލިކް ސަރވިސް މީޑިއާ ޕީއެސްއެމް ގުޅިގެން ކުރިއަށްގެންދިޔަ ސެމިނަރ އެކެވެ.\nއިސްލާމްދީނުގެ ސައްޙަ މައުލޫމާތު ދިވެހިރައްޔިތުންނަށް ހާމަކޮށްދިނުމަށްޓަކައި "ހައިލެވެލް ސެމިނަރ އޮން ރޯލް އޮފް މޮޑަރޭޝަން އިން ކައުންޓަރ ޓެރަރިޒަމް"ގެ ނަމުގައި، ބޭއްވި ބައިނަލްއަޤްވާމީ ޚާއްޞަ ސެމިނަރ ނިމުނުއިރު މި ސެމިނަރގައި ޤައުމުތަކުގައި ފިތުނަ އުފެދެން ދިމާވާ ސަބަބުތަކާއި، އެކަންކަން ހައްލުކުރާނެ ގޮތުގެ މައްޗަށް، އިނގިރޭސި ބަހުންނާއި ޢަރަބި ބަހުން 12 ކަރުދާސް ހުށަހަޅާ މަޝްވަރާކުރިއެވެ. ސެމިނާގައި ކަރުދާސް ހުށައެޅި ޤައުމުތަކުގެ ތެރޭގައި ރާއްޖެއާއި ޕާކިސްތާނާއި ޔަމަނާއި ތޫނިސް އާއި އުރުދުންގެ އިތުރުން މޮރޮކޯ ފަދަ ޤައުމުތައް ހިމެނެއެވެ. ދެ ދުވަހުގެ މުއްދަތައް ކުރުނބާ މޯލްޑިވްސްގައި ކުރިއަށްގެންދިޔަ މި ސެމިނަރގައި މައިގަނޑުގޮތެއްގައި މަޝްވަރާކޮށްފައިވަނީ އަދުގެ އިސްލާމީ ދުނިޔެއަށް ކުރިމަތިވެފައިވާ ތަފާތު ސަލާމަތީ ގޮންޖެހުންތަކާއި އެކަންކަން ހައްލުކުރުމުގައި މެދު މިނުގެ ދިނީ ފިކުރު ފެތުރުމުގެ މުހިއްމުކަމުގެ މައްޗަށެވެ. މީގެ އިތުރުން މިފަދަ ކަންތައްތައް ކުރުމަށް އެންމެ އެކަށީގެންވާ ގޮތްތަކާ މެދުވެސް މި ސެމިނަރގައި ވަނީ މަޝްވަރާ ކޮށްފައެވެ.\nސެމިނަރ ނިމުމުގެ ރަސްމިއްޔާތުގައި ވާހަކަދައްކަވަމުން އިސްލާމިކް މިނިސްޓަރ ޑރ. އަޙްމަދު ޒިޔާދު ވިދާޅުވީ މި ސެމިނަރ އަކީ ރާއްޖެގައި އިސްލާމްދީނުގެ މެދުމިނުގެ އުސޫލްތައް ޤާއިމް ކުރުމަށާއި ޓެރަރިޒަމާ ދެކޮޅަށް ކުރެވޭ މަސައްކަތްތަކަށް ލިބިގެންދިޔަ ކުރިއެރުމެއްކަމަށެވެ. އަދި މި ދާއިރާގައި ރާއްޖެއިން ކުރާ މަސައްކަތް މިއަދު ބައިނަލްއަޤްވާމީ ފެންވަރުގައި ބަލައިގަންނަކަން މިނިސްޓަރ ފާހަގަކުރެއްވިއެވެ. މިގޮތުން ރާއްޖޭއިން ޓެރަރިޒަމާއި ހައްދު ފަހަނައަޅާދިއުން ނައްތާލުމަށް ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލް ޤައްޔޫމް ކުރައްވާ މަސައްކަތް ފާހަގަކޮށް އެކަމަށް ހިތްވަރު ދެއްވުމުގެ ގޮތުން އިންޓަނޭޝަނަލް މޮޑެރޭޝަން ފޯރަމްގެ ފަރާތުން ދިން އެވޯޑް މިކަމުގެ ފުރިހަމަ ހެއްކެއްކަން މިނިސްޓަރ ފާހަގަކުރެއްވިއެވެ.\n"މިދާއިރާގައި ރާއްޖެއިން ކުރާ މަސައްކަތްތައް ބައިނަލް އަޤްވާމީ ފަރާތްތަކުން ބަލައިގެންފި. މިގޮތުން ރައީސްއަށް ދެއްވި އެވޯޑް މިކަމުގެ ވަރަށް ވަރުގަދަ ހެއްކެއް. ކުރިއަށް އޮތްތަނުގައި އިރާދަކުރެއްވިއްޔާ އިތުރު ކާމިޔާބުތަކެއް ލިބޭނެކަމަށް އުއްމީދުކުރަން" ޑރ. ޒިޔާދު ވިދާޅުވިއެވެ.\nމި ސެމިނަރގައި ބޭރުގެ ޤައުމުތަކުގެ ތަޖުރިބާކާރު އިލްމުވެރިން ބައިވެރިވިއެވެ. އަދި އިސްލާމްދީނުގެ ބައެއް އުސޫލްތަކާއި އަސްލާއި ޚިލާފު ވާހަކަދެއްކުމާއި، އިސްލާމްދީނުގައި ކަންކަން އޮންނަގޮތާއި ޚިލާފަށް ބައެއް އަމިއްލަ ފަރާތްތަކާއި، އަމިއްލަ ޖަމުޢިއްޔާތަކުން ފަތުރާ މަޢުލޫމާތުތަކުގެ ޞައްޙަ މަޢުލޫމާތު މި ބައްދަލުވުމުގެ ތެރެއިން ވަނީ ދީފައެވެ. މި ސެމިނަރގައި ރާއްޖޭގެ ކަމާއި ބެހޭ އިދާރާތަކުން 16 ބައިވެރިން ބައިވެރިވިއެވެ. މީގެއިތުރުން ބައިނަލްއަޤްވާ ބޮޑެތި ދީނީ މުއައްސަސާތައް ކަމުގައިވާ، އޯ.އައި.ސީ، އަރަބިލީގް، އިސެސްކޯ، ފަދަ މުއައްސަސާތަކާއި، އެސޯސިއޭޝަން އޮފް އަރަބް ޔުނިވަރސިޓީސް އާއި އިންޓަރނޭޝަނަލް ރިސަރޗް ސެންޓަރާއި، މިސްރުގެ އަލް އަޒްހަރް ޔުނިވަރސިޓީއާއި، ޕާކިސްތާން އިންޓަނޭޝަނަލް ޔުނިވަރސިޓީގެ އިތުރުން މެލޭޝިޔާގެ އިންޓަރނޭޝަނަލް ޔުނިވަރސިޓީން ހިމެނޭހެން ބޭރުގެ 15 ޤައުމަކުން 35 މަންދޫބުން މި ސެމިނަރގައި ބައިވެރިވިއެވެ.\nއިތުރު ލިޔުންތައް ދީން\nޓްރޭޑް މާކެޓް ފެސްޓިވަލް އަންނަ ބުދަ ދުވަހު ފަށަނީ\n24 ގަޑިއިރު ވިޔަފާރި ކުރުމުގެ ހުއްދަ މިހާތަނަށް 11 ތަނަކަށް ދީފި\nމޫދާއި ފަރުތަކަށް ޕްލާސްޓިކް އެޅުން ހުއްޓަންޖެހޭ - އެންވަޔަރަމަންޓް މިނިސްޓަރ


Kuda Dharifulhuge Puppu Dhovvumun Wudhoo Gelleyne Heyyeve? ކުޑަދަރިފުޅުގެ ޕުއްޕު ދޮއްވުމުން ވުޟޫ ގެއްލޭނެ ހެއްޔެވެ؟ – Ilm Kuda Dharifulhuge Puppu Dhovvumun Wudhoo Gelleyne Heyyeve?\nކުޑަދަރިފުޅުގެ ޕުއްޕު ދޮއްވުމުން ވުޟޫ ގެއްލޭނެ ހެއްޔެވެ؟\nކުޑަކުއްޖެއްގެ ޢައުރަގުނަވަނުގައި އަތްޖެހުމުން ވުޟޫގެއްލޭނެތޯ ނުވަތަ ނޫންތޯ މި މައްސަލައާމެދު ޢިލްމުވެރިންގެ މެދުގައި ޚިލާފުވެފައިވެއެވެ.\n1- ބައެއް ޢިލްމުވެރިން ވިދާޅުވަނީ، ބޮޑެތިމީހުންގެ ޢައުރަގުނަވަނުގައި އަތްލުމުން ވުޟޫ ގެއްލޭ ބީދައިން ކުޑަކުއްޖާގެ ޢައުރަގުނަވަނުގައި އަތްލުމުންވެސް ވުޟޫ ގެއްލޭނެކަމަށެވެ.\nދަލީލަކީ ބުސްރާ ބިންތި ޞަފްޥާން ރަޟިޔަﷲ ޢަންހާގެއަރިހުން ރިވާވެގެން އައިސްފައިވާ ރަސޫލާ ޞައްލަﷲ ޢަލައިހި ވަސައްލަމަގެ ޙަދީޘެވެ. ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. (( مَنْ مَسَّ ذَكَرَهُ فَلْيَتَوَضَّأْ )) [ أخرجه أبو داود برقم (181) واللفظ له والنسائي برقم (163) والترمذي برقم (82) وقال: حديث حسن صحيح وابن ماجه برقم(4479) و صححه الألباني في الإرواء (1 (150/] މާނައީ: “އެމީހެއްގެ ޛަކަރުގައި އަތް ބީއްސައިފި މީހާ، ފަހެ ވުޟޫކުރުން ހުއްޓެވެ.” އަދި އަބޫ އައްޔޫބު ރަޟިޔަﷲ ޢަންހުއާއި އުއްމު ޙަބީބާ ރަޟިޔަﷲ ޢަންހާގެ އަރިހުން ރިވާވެގެންވާ ޙަދީޘްގައިވެއެވެ. ((مَنْ مَسَّ فَرْجَهُ فَلْيَتَوَضَّأْ)) [رواية أم حبيبة أخرجها: ابن ماجه برقم (481) وصححها الألباني في الإرواء (1/151) أما حديث أبي أيوب فقال الألباني : لم أقف على إسناده- الإرواء (1/151) މާނައީ: “އެމީހެއްގެ ފަރުޖުގައި އަތް ބީއްސައިފި މީހާ، ފަހެ ވުޟޫކުރުން ހުއްޓެވެ.”\nއެބޭކަލުން ވިދާޅުވަނީ އަމިއްލަ ޛަކަރުގައި އަތްލުމާއި އެހެންމީހެއްގެ ޛަކަރުގައި (ކުޑަކުއްޖެއްގެ ޛަކަރުގައި) އަތް ލުމާ ތަފާތެއް ނެތްކަމުގައެވެ. (ބައްލަވާ ” المغني ” 1/118 .) އަދި އަތްލާމީހާގެ ވުޟޫ ގެއްލޭއިރު އަތްލެވުނު މީހާގެ ވުޟޫވެސް ގެއްލޭނޭ ކަމުގައެވެ. (ބައްލަވާ فتاوى اللجنة الدائمة ” 5/ 265. )\n2- ދެވަނަ ރައުޔަކީ ކުޑަކުއްޖެއްގެ ޢައުރަގުނަވަނުގައި ބީހިގެން ވުޟޫއެއް ނުގެއްލޭނެކަމަށް ބުނާ ރައުޔެވެ. ބައްލަވާ (” المغني ” 1/118 .) އެބޭކަލުންގެ ދަލީލަކީ ޠުލްޤު ބިން ޢަލީގެ ކިބައިން ނަސާއީ ރިވާ ކުރެއްވި މި ޙަދީޘެވެ. جَاء رَجل فَقَال: يَا رَسُول الله! مَا تَرى فِي رَجل مَسَّ ذَكرُه فِي الصَّلاة؟ قَال: وَهَل هُو إلا بضعة منك ـ؟ (أخرجه الخمسة، وصحَّحه ابن حبان، وقال ابن المديني: هو أحسن من حديث بسرة) މާނައީ: ” މީހަކު އައިސް ކީރިތި ރަސޫލާއަށް ދެންނެވިއެވެ. “އޭ ﷲގެ ރަސޫލާއެވެ. ޛަކަރުގައި އަތް ލާފައި ނަމާދު ކޮށްފިއްޔާ ކަމުދާނެތޯއެވެ” (މާނައަކީ ވުޟޫ ކަމުދާނެތޯ) އެ ހިނދު ޙަދީޘް ކުރެއްވިއެވެ. ” ފަހެ އެއީ ތިބާގެ ހަށިގަނޑުގެ ގުނަވަނެއް ނޫން އެހެން ކޮން އެއްޗެއްހެއްޔެވެ؟” (މާނައަކީ ހަށިގަނޑުގެ އެހެން ގުނަވަނެއްގައި އަތް ލުމުން ވުޟޫ ނުގެއްލޭ ފަދައިން، ޛަކަރުގައި އަތްލުމުންވެސް ވުޟޫ ނުގެއްލޭނެއެވެ.)\nކުޑަކުއްޖާގެ ޕުއްޕު ދޮއްވުމުން ވުޟޫ ގެއްލޭނެތޯ، ޝައިޚް އިބްނު ޢުޘައިމީން ރަޙިމަހުﷲ އާ ސުވާލު ކުރެވުނެވެ. ޖަވާބުގައި ވިދާޅުވިއެވެ.\n“ކުޑަކުއްޖާގެ ޕުއްޕު ދޮއްވުމުން ވުޟޫއެއް ނުގެއްލޭނެއެވެ. އަދި ކިޔެއް ބާލިޣުވެފައިވާ އިންސާނަކު އޭނާގެ ޢައުރާގައި އަތްލިޔަސް ވުޟޫއެއް ނުގެއްލޭނެއެވެ. ޝަހުވަތާއެކު އަތްލުމުން މެނުވީއެވެ. އެހެންކަމުން، ޠުލްޤު ބިން ޢަލީގެ ޙަދިޘާ ބުސްރާ ބިންތި ޞަފްވާންގެ ޙަދީޘް ޖަމާކުރަމުން ބުނަމެވެ.\nޝަހުވަތާއެކު ބީހެއްޖެނަމަ ވުޟޫ ގެއްލޭނެއެވެ. ޝަހުވަތެއް ނެތި ބީހެއްޖެނަމަ ވުޟޫއެއް ނުގެއްލޭނެއެވެ. ( ” لقاء الباب المفتوح ” .)\nއަދިވެސް ވިދާޅުވިއެވެ. “އެފަދަ ޙާލަތެއްގައި ވުޟޫކުރާކަށް ނުޖެހޭނެއެވެ. އަތް ދޮވެލީމަ ނިމުނީއެވެ.”“مجموع فتاوى ابن عثيمين” (11/203) .\nޚުލާޞާއަކީ، ބޮޑުމީހެއްގެ އަދި ކުޑަކުއްޖެއްގެ ޢައުރާގައި ބީހުމަކީ ޝަހުވަތްތެރިކަމެއް ނެތި ބީހޭނަމަ ވުޟޫގެއްލޭނެކަމެއް ނޫނެވެ. ކުޑަކުއްޖާގެ ޕުއްޕުދޮއްވާ މީހާއަކީ އެއްވެސް ޝައްކެއްނެތް ގޮތުގައި ޝަހުވަތާއެކު އެ ކުއްޖާގެ ޢައުރާގައި ބީހޭ މީހެއް ނޫނެވެ.\nއެހެންކަމުން ރާޖިޙު ބަސްފުޅެއްކަމުގައި ކުއްޖަކު ޕުއްޕުދޮއްވަން ކުއްޖާގެ އަޢުރަގުނަވަނުގައި މަންމަ އަތްލުމަކުން ވުޟޫއެއް ނުގެއްލޭނެކަމަށް ބުނާ ބަސްފުޅެވެ. މި މައްސަލައަކީ ކޮންމެ ދުވަހެއްގެ ދިރިއުޅުމުގައި އެތައްފަހަރަކު ކުރިމަތިވާ އެހާމެ ޢާއްމުކަމަކަށް ވެފައި އޮތް އިރުވެސް ނަބިއްޔާ ޞައްލަﷲ ޢަލައިހި ވަސައްލަމަ ޞަޙާބިއްޔާތުންނަށް، އެކަނބަލުން ކުޑަކުދިންގެ އަޢުރަގުނަވަނުގައި އަތްލައިގެން ވުޟޫ ގެއްލޭނަމަ ވުޟޫކުރަން އަންގަވާނެކަމާމެދު އެއްވެސް ޝައްކެއްނެތެވެ. އެހެނީ އެޒަމާނުގައިވެސް ކުދީންގެ ޕުއްޕު ދޮއްވުން ފަދަ ކަންކަން އާދަވެގެން ކުރަމުން އައިސްފައިވަނީ ހަމަ އެކަނބަލުންނެވެ.\nބައެއް ޢިލްމުވެރިން ވިދާޅުވާގޮތުގައި ޢައުރައިގެ ޙުކުމް ނާންނަ ކުޑަކުދިންނަކީ ޢުމުރުން7އަހަރުން ދަށުގެ ކުދިންނެވެ. އެކުއްޖާއަކީ އަމިއްލައަށް ކަންކަން ކުރަން އުނދަގޫ ނުވަތަ ނޭނގޭ ކުއްޖެއްނަމަ7އަހަރު ވުމަށްފަހުވެސް މައިންބަފައިންނަށް އެކުއްޖާގެ ޕުއްޕު ދޮއްވާދީ ހެދޭނެއެވެ. މިކަމުގައި ދަލީލަކުން ވަކި ޚާއްޞަ ޢުމުރެއް ކަނޑައަޅާފައެއް ނެތެވެ. އަދި އަނެއްބައި ޢިލްމުވެރިންގެ އަރިހުގައި ކުއްޖާއަށް ތަންދޮރު އެނގެންދެން އެކުއްޖާއަށް ޢައުރައިގެ ޙުކުމެއް ނާންނާނެއެވެ. އަނެއްބައި ޢިލްމުވެރިންގެ އަރިހުގައި މިކަންކަން ބިނާވަނީ ޢުރުފު (އާދަކާދަ) ގެ މައްޗަށެވެ.\n1- ކުޑަކުއްޖަކު ހީސްލާފައިހުރި ތަނެއް، ޕުއްޕުލާފައި ހުރި ތަނެއް ދޮވެ ސާފުކުރުމަކީ، ނެޕީ ނައްޓާ ސާފުކުރުމަކީ، ނަޖިހުގައި އަތްޖެހުމަކީ ވުޟޫ ގެއްލޭ ކަމެއް ނޫނެވެ. އަތް ދޮވެލީމާ ނިމުނީއެވެ.\n2- ގާތުން ކިރު ދިނުމަކީ ވުޟޫ ގެއްލޭ ކަމެއް ނޫނެވެ. ކިރަކީ ނަޖިހެއް ނޫނެވެ. ކުޑަ ކުއްޖާ ހޮޑުލިޔަސް އޭގައި އަތްޖެހުނަސް ވުޟޫއެއް ނުގެއްލޭނެއެވެ. އެއީވެސް ނަޖިހެއް ނޫނެވެ.\n3- ނުކުޅެދުންތެރިކަމެއް ހުރުމުގެ ސަބަބުން ނުވަތަ ބަލިވުމުގެ ސަބަބުން، ޕުއްޕު ދޮއްވުމުގައި ނުވަތަ ނަޖިހުން ޠާޙިރުވުމުގައި އެހެންމީހުންގެ އެހީތެރިކަން ހޯދަންޖެހޭ މީހުންވެސް ހަމަ މިފަދައެވެ. އެފަދަ ޙާލަތެއްގައިވެސް ޕުއްޕު ދޮއްވައިދޭ މީހާގެ ވުޟޫއެއް ނުގެއްލޭނެއެވެ. އެއީ ބޮޑު މީހެއް ކަމަށްވިޔަސް މެއެވެ.\n4- މައިންބަފައިން، މުސްކުޅި ބަލީގެ ސަބަބުން، އެމީހުން ނަޖިހުން ޠާޙިރުކޮށް، ޕުއްޕު ދޮއްވައިދީ ހަދަންޖެހޭ ދަރީން ނުވަތަ އެފަދަ މަޤާމުގައިވާ މީހުންގެ ޙުކުމަކީވެސް ހަމަ މިއީ އެވެ. އެމީހުންގެ ވުޟޫއެއްވެސް ނުގެއްލޭނެއެވެ.\n5- ބޮޑު މީހަކު ބޮޑު މީހެއްގެ އަމިއްލަ ޢައުރާގައި، ނުވަތަ އެހެންމީހެއްގެ ޢައުރާގައި ބީހުމުގެ ސަބަބުން ވުޟޫ ގެއްލޭނެތޯ ނުވަތަ ނޫންތޯ، ޢިލްމުވެރިންގެ މެދުގައި ޚިލާފު އުފެދިފައިވެއެވެ. ރާޖިޙު ވެގެންވަނީ ޝަހުވަތަކާއެކު ބީހިގެން މެނުވީ ވުޟޫ ނުގެއްލޭނެކަމަށް އޮންނަ ބަސްފުޅެވެ.\n6- ޝަހުވަތަކާއެކު ބީހުމުގައިވެސް ތިން ޝަރުޠެއްވެއެވެ. އެއީ ހުރަހަކާ ނުލައި ބީހުމާ، ގަސްތުގައި ބީހުމާ، އަތްތިލައިގެ ބަނޑުފުށް (ހުދުހަން) ބީހުމެވެ. ވީމާ ހަނދާންނެތިގެން ބީހުނަސް ވުޟޫއެއް ނުގެއްލޭނެއެވެ.\n“مجلة البحوث الإسلامية” (22/62) .\n“فتاوى الشيخ ابن باز” (10/139) :\nމަސްދަރު: މިއީ ދިސަލަފިއްޔާ ގައި އައްޝައިޚް މުޙައްމަދު ޝާފިޢު ލިޔުއްވާފައިވާ ލިޔުމެކެވެ.


Kaa beyheh gothashaai neyfathah kuraa spray eh gothah Covid vaccine ufehddhumuge thahuleeluthah kuriyah eba dhey: WHO - One Online\nކާބޭހެއް ގޮތަށާއި ސްޕްރޭއެއް ގޮތަށް ކޮވިޑް ވެކްސިން އުފެއްދުމުގެ ތަހުލީލުތައް ކުރިޔަށް އެބަދޭ: ޑަބްލިޔުއެޗްއޯ\nކާބޭހެއް ގޮތަށް އަދި ނޭފަތަށް ޖަހާ ސުޕްރޭއެއް ގޮތަށް ކޮވިޑް ވެކްސިން އުފައްދައި ބޭނުންކުރުމަށް ތަހުލީލުތައް ކުރަމުން އަންނަކަމުގައި ޑަބްލިއުއެޗްއޯއިން ބުނެފިއެވެ.\nޑަބްލިއުއެޗްއޯގެ ޗީފް ސައިންޓިސްޓް ސޯމިޔާ ސުވާމިނާތަން ބުނިގޮތުގައި މިފަދަ ވެކްސިނެއް ފާސްކުރެވިއްޖެ ނަމަ ދުނިޔެއަށް ވެކްސިން ފޯރުކޮށްދިނުމުގަ އާއި ބޭނުންކުރުމުގައި ހުރިހާ ގޮތަކުންވެސް ފަސޭހަވެގެންދާނެ އެވެ.\nއޭނާ ބުނިގޮތުގައި މިފަދަ 129 ވެކްސިނެއް ވަނީ ތަހުލީލީ މަރުހަލާތަކުގެ ތެރެއިން އިންސާނުންނަށް ދޭން ފަށައިފައެވެ. އަދި އިތުރު 194 ވެކްސިނެއް އެދަރަޖައަށް ފޯރާފައި ނުވި ނަމަވެސް ލެބޯޓަރީތަކުގައި ތަހުލީލުތައް ކުރަމުން އަންނަ ކަމުގައި އޭނާ ވަނީ ބުނެފައެވެ.\nމިހުރިހާ މަރުހަލާތަކެއް ކަޑައްތުކުރުމަށްފަހު މިފަދައިން ބޭނުން ކުރެވޭނެ ކޮންމެވެސް އެއް ވެކްސިނެއް ފާސްވާނެ ކަމުގެ ފޮނި އުއްމީދުތަކެއް ކުރެވެމުން އަންނަކަން އޭނާ ވަނީ ފާހަގަކޮށްފައެވެ. ދެވަނަ ޖީލަކަށް މިފަދަ ވެކްސިނެއް ފޯރުކޮށްދިނުމުގައި ކުރަމުން އަންނަ މަސައްކަތުގައި ޓެކްނޮލޮޖީ އެންމެ ފުރިހަމައަށް ބޭނުންކުރެވެމުން އަންނަ ކަމުގައިވެސް ސޯމިޔާ ވަނީ ބުނެފައެވެ.\nސޯމިޔާ ބުނީ އެއްވެސް ވެކްސިނަކުން ބަލިން ދިފާއު ކޮށްދިނުމުގެ 100 ޕަސެންޓު ޔަގީންކަން ދެވިފައި ނުވި ނަމަވެސް ވެކްސިނުން ރައްކާތެރިކަން ކަށަވަރުކޮށްދޭ 90 ޕަސެންޓަކީ އެބަލިން އެއްވެސް ވަރަކަށް ރައްކާތެރިކަން ނެތުމަށްވުރެ ރަނގަޅު މިންވަރެއް ކަމަށާއި، މިހާތަނަށް ޑަބްލިއުއެޗްއޯއިން ހުއްދަ ލިބިގެން ބޭނުންކުރަމުން އަންނަ އެއްވެސް ވެކްސިނަކުން ކަންބޮޑުވާން ޖެހޭ ދަރަޖައަކަށް ގެއްލުމެއް މެދުވެރިވެފައި ނުވާ ކަމަށެވެ.\nގުޅޭ ޓެގު ވޯލްޑް ހެލްތް އޯގަނައިޒޭޝަން ކޯވިޑް ވެކްސީން ސިއްހަތު ވެކްސިން


ޅަފަތުގައި ދަރިންނަށް ރަގަޅު ތަރުބިޔަތު ދިނުމުގެ މުހިއްމުކަން<?xml:namespace prefix = o ns = "urn:schemas-microsoft-com:office:office" />\nކީރިތި ރަސޫލާ صلى الله عليه وسلم ޙަދީޘުކުރައްވާފައިވޭ "كُلُّ مَوْلُودٍ يُولَدُ عَلَى الْفِطْرَةِ فَأَبَوَاهُ يُهَوِّدَانِهِ أَوْ يُنَصِّرَانِهِ أَوْ يُمَجِّسَانِهِ" [اَلْبُخَارِيْ وَمُسْلِمٌ] މާނައީ "ކޮންމެ ކުއްޔަކުވެސް ދުނިޔެއަށް އުފަންވަނީ ފިޠުރަތުގެ ސާފުކަންމަތީގައެވެ. އެއަށްފަހު އެކުއްޖާ ޔަހޫދީއަކަށް ނުވަތަ ނަޞްރާނީއަކަށް ނުވަތަ މަޖޫސީއަކަށް ހަދަނީ އެކުއްޔާގެ މައިންބަފައިންނެވެ.\n- ދިރިއުޅުމުގެ ދަތިކަމާއި، ޢާމްދަނީ ލިބޭ ވަސީލަތްތައް މަދުކަން. ނަތީޖާއަކަށްވަނީ މައިންބަފައިން އާދެ! ގިނަފަހަރަށް މަންމައާއި ބައްޕައާއި ދެމީހުން އެއްފަހަރާ ޢާމްދަނީ ހޯދުމަށް ގިނަވަގުތު ގެއިން ބޭރުގައި އުޅެން މެދުވެރިވުން. އެހެންކަމުން ދަރިންނާ އަޅާލެވޭވަރު ކުޑަވުން.\n- ޢާއިލާތައް ރޫޅެން ދިމާވުން، އާދެ! ވަރިގިނަވުމަކީވެސް އޭގެ ސަބުން ދަރިންނަށް ބޮޑެތި އަސަރުތަކެއް ކުރާކަމެއް. ޢާއިލާ ރޫޅެން ދިމާވާ ސަބަބުތަކަކީވެސް ވަކިން ބަޙުޘުކުރަން ޖެހޭ ކަމެއް، ދެމަފަރިންކުރެ އެކަކަށްވެސް ތިމާގެ ބައިވެރިޔާގެ ފަރާތުން ލިބެންޖެހޭ ޙައްޤާއި ހިތްހަމަޖެހުން ނުލިބޭ ކަމީ މީގެ ތެރޭގައި ހިމެނޭ ކަމެއް. އާދެ! ދީނުގައި ކަނޑައެޅިފައިވާ އިމުން ބޭރުވުން. ކޮންމެއަކަސް މިއީވެސް ވަކި މައުޟޫއެއް އެހެންކަމުން މިވަގުތު އެމައުޟޫޢަށް ދާކަށް އަޅުގަނޑު ނެތިން.\n- މަސްތުވާތަކެތި ބޭނުން ކުރުން. އާދެ! މަސްތުވާ ތަކެއްޗަކީވެސް އަޅުގަނޑުމެންގެ ރާއްޖޭގައި އިންދައިގެން އުފައްދާ އެއްޗެއް ނޫން. އެހެންކަމުގައިވާނަމަ އަޅުގަނޑުމެންގެ ތެރެއަށް މިއެއްޗެހި އެތެރެވަނީ ކިހިނެއްތޯ؟ އެކަންތައްތައް ބަލައި އިޚްލާޞްތެރިކަމާއެކު އެކަމަށް ފިޔަވަޅުތަކެއް ނޭޅޭހާ ހިދަކު މަސްތުވާތަކެތި ބޭނުންކުރާމީހުންނަށް ފަރުވާ ދިނުމުގެ މާނައެއްނެތް. އޭގެ މިސާލަކީ ފޫނެތް ފަޔަކަށް ފެން ފުރުމުގެ މިސާލު.\n- ނަމާދު ކުރަން ދަސްކޮށް ދިނުމާއި ނަމާދު ކުރުން އާދަކުރުވުން.\n- އަންހެން ކުދިން ޚާއްޞަގޮތެއްގައި، ގޭތެރޭގެ ކަންކަމުގައި އެހީތެރިވެ އުޅުމަށާއި ގެވެހިކަމަށް ތަމްރީނު ކުރުވުން\n- ދީނީ ވާޖިބުތަކަށް ޙުރުމަތްތެރިކޮށް ހިތުން.\n- ދީނުގައި އައިސްފައިވާ ރިވެތި އަދަބުތަކުގައި ހިފެހެއްޓުމަށް ބާރު އެޅުން. މިސާލަކަށް: ކެއުން ބުއިމުގެ އަދަބުތަކާއި، ކާން ފެށުމުގެ ކުރިން އަތް ދޮވުމަށާއި ބިސްމި ކިޔުމަށާއި ކަނާއަތުން ކެއުމަށާއި ކައިނިމިގެން ﷲ އަށް ޙަމްދު ކުރުމަށް އާދަކޮށް ދިނުން.\n- ފުރާވަރަށް އަރަމުންދާ އަންހެން ކުދިންނަށް ބާލިޣުވުމާއި އެކަމާއި، ގުޅިގެން ކުރަން ޖެހޭ ކަންތައްތައް ދަސްކޮށް ދިނުން.\n- ކުޑަ އިރުއްސުރެ ޢައުރ ނިވާކުރަން އާދަކުރުވުން. ކުދިން ބޮޑުވުމުން މިކަން ކުރުވަން އުޅުނަސް އޭރުން ވަރަށް އުނދަގޫ ކަމަކަށް މިކަން ވާނެ.\n- ބައެއްގެ ތެރޭގައި ކަމެއް އާދަ ވެއްޖެނަމަ، އެއީ ހުތުރު ކަމެއްކަމުގައި މުޖްތަމަޢަކުން ނުދެކޭނެ. އަދި ދުވަސްކޮޅަކުން މުޖްތަމަޢުން އެކަން ބަލައިގަންނާނެ ވެސްމެ.\n- ދިވެހި ރާއްޖޭއަކީ ސައްތައިން ސައްތަ މުސްލިމު ޤައުމެއް. ރާއްޖޭގައިވާ ހުރިހާ ސްކޫލް މަދުރަސާތަކަކީވެސް ވާންވާނީ ދިވެހިންގެ ދީން ކަމުގައިވާ އިސްލާމް ދީނާމެދު ލޯބިޖެއްސުމަށް ބާރުއަޅާ ސްކޫލްތައް.\nމާތް ﷲ ވަޙީކުރައްވާފައިވޭ. â يَا أَيُّهَا النَّبِيُّ قُلْ لأزْوَاجِكَ وَبَنَاتِكَ وَنِسَاءِ الْمُؤْمِنِينَ يُدْنِينَ عَلَيْهِنَّ مِنْ جَلابِيبِهِنَّ ذَلِكَ أَدْنَى أَنْ يُعْرَفْنَ فَلا يُؤْذَيْنَ وَكَانَ اللَّهُ غَفُورًا رَحِيمًاá [الأحزاب 59] މާނައީ"އޭނަބިއްޔާއެވެ! ކަލޭގެފާނުގެ އަނބިއަނބި ކަނބަލުންނާއި ކަލޭގެފާނުގެ ދަރިދަރި ކަނބަލުންނާއި އެންމެހައި މުއުމިނު އަންހެންތަކުން، އެކަނބަލުންގެ ފޭރާންތަކުން ނިވާވެތިބުމަށް އަންގަވާށެވެ! އެއީ، އެކަނބަލުންނީ ޢިއްފަތްތެރި އަބުރުވެރި ބަޔަކުކަން އެނގިގެން ވުމަށާއި، މީސްތަކުންގެ އުނދަގުލުން އެކަނބަލުން ސަލާމަތްވެ ތިބުމަށެވެ. ﷲ އީ، ގިނަގިނައިން ފާފަ ފުއްސަވާ، އޯގާވަންތަވެ ވޮޑިގެންވާ އިލާހެވެ."\n- ދަރިން ސީދާމަގުން ކަސިޔާރުވެގެންދާ ސަބަބުތައް\n- މައިންބަފައިންގެ މެދުގައި ޒުވާބު ކުރުމާއި އަރައިރުން ވުން\n- ޢާއިލާ ރޫޅުން\n- ފުރާވަރަށް އަރަމުންދާ ކުދިންނަށް ހުސްވަގުތު މާގިނައިން ދެވިފައިވުން، ވަގުތުގެ ބޭނުން ރަގަޅު ގޮތުގައި ހިފުމަށް، ކުދިންނަށް މަގު ދައްކުވައި ދެވިފައި ނުވުން.\n- ނުބައި ރަޙްމަތްތެރިންނާއި އެކީގައި އުޅެން ދިމާވުން\n- މައިންބަފައިން ދަރިންނާ މެދު ހަރުކަށިކޮށް ނުވަތަ ނުރަގަޅު ގޮތްތަކަށް މުޢާމަލާތު ކުރުން.\n- ބޭއަދިބީ ފިލްމުތައް ބަލުމާއި އެބާވަތުގެ ލަވަ އަޑު އަހައި ހެދުމާއި، އަޚްލާޤީގޮތުން ދައްފެންވަރުގެ މަޖައްލާފަދަ އެއްޗެހި ބަލައި ހެދުން، ވަކިން ޚާއްޞަކޮށް އިންޓަނެޓް ފަދަ ވަސީލަތްތަކުން ލިބެން ހުންނަ، އަޚްލާޤީގޮތުން ދައްފެންވަރުގެ ސައިޓްތަކެއް ވަދެ އުޅުން.\nމިހާތަނަށް މި ލިޔުން ކިޔާފައިވަނީ4ފަހަރު